অণুবৈদ্যুতিক আবৰ্জনা (ই-আবৰ্জনা) সৰ্ম্পকে এটি চমু আভাষ — Vikaspedia\nভাৰতৰ প্ৰেক্ষাপটত ই-আবৰ্জনা\nবিশ্বৰ প্ৰেক্ষাপটত ই-আবৰ্জনা\nঅসমৰ প্ৰেক্ষাপটত ই-আবৰ্জনা\nআমি সকলোৱেই জানো যে আমাৰ পৰিবেশৰ প্ৰায় প্ৰতিটো উপাদানে আজি প্ৰদূষণৰ গৰাহত। আমাৰ চাৰিওফালৰ বায়ুমণ্ডল, জলমণ্ডল আৰু মাটিভাগ সকলো প্ৰদূষণৰ ক’লা হাতোৰাৰ কবলত। প্ৰত্যক্ষ বা পৰোক্ষভাৱে মানৱজাতি ইয়াৰ বাবে দায়ী নিজেই। আজিৰ পৰা হাজাৰ হাজাৰ বছৰ আগতে যেতিয়া মানুহে প্ৰথম সমাজ পাতি জীৱন যাপন আৰম্ভ কৰিছিল আৰু জুই উৎপন্ন কৰাৰ কৌশল আৱিষ্কাৰ কৰিছিল তেতিয়াৰে পৰা প্ৰকৃতি লাহে লাহে দূষিত হৈ আজিৰ এই অবৰ্ণনীয় অৱস্থাত উপনীত হৈছে আৰু প্ৰাকৃতিক ভাৰসাম্যতা দ্ৰুতগতিত বিনষ্ট হ’ব ধৰিছে।\nওঠৰ শতিকাৰ ঔদ্যোগিক বিপ্লৱ তথা বিংশ শতিকাৰ যোগাযোগ আৰু তথ্য প্ৰযুক্তিবিদ্যাৰ অভূতপূৰ্ব উন্নতিৰ ফলত আমাৰ জীৱন ধাৰণৰ মানদণ্ডৰ যিদৰে উত্তৰণ ঘটিছে সমান্তৰালভাৱে পৰিবেশৰ সমন্বয় বিনাশকাৰী নানাধৰণৰ উপাদানৰো পয়োভৰ ঘটিছে ধৰাৰ বুকুত। আমাৰ দৈনন্দিন জীৱনৰ ব্যৱহৃত সামগ্ৰীৰ পেলনীয়া আবৰ্জনা এই সমূহৰ ভিতৰত অন্যতম। এই আবৰ্জনা বোৰ মূলতঃ ঘৰুৱা, ঔদ্যোগিক, বায়’মেডিকেল, তেজস্ক্রিয়, কৃষিজাত তথা ব্যৱহাৰৰ অনুপযোগী যানবাহন আৰু বৈদ্যুতিক সামগ্ৰীৰ পেলনীয়াভাগ। বেছেল অভিৱৰ্তন (Basel Convention)ৰ মতে আবৰ্জনা হ’ল তেনেবোৰ বস্তু “which are disposed of or are intended to be disposed of, or are required to be disposed of by the provisions of national laws”।\nতথ্য প্ৰযুক্তিবিদ্যাৰ উত্তৰণে আমাৰ হাতত নিতৌ তুলি দিছে জীৱন ধাৰণ উন্নত কৰিব পৰা ন ন অণুবৈদ্যুতিক সামগ্ৰী। যিবোৰ লাহে লাহে আমাৰ দৈনিক জীৱনৰ অবিচ্ছেদ্য অংশ হৈ পৰিছে আৰু প্ৰদান কৰিছে জীৱন অন্বেষণৰ এক নতুন মাত্ৰা। কিন্তু বৰ্তমান সময়ত এই সকলোবোৰৰ বাবে দ্ৰুত হাৰত হোৱা অসংযত সম্পদ আহৰণ তথা বিপজ্জনকভাৱে বাঢ়ি অহা ই-আবৰ্জনাবোৰে এটা ঋণাত্মক দিশৰো সূচনা নকৰাকৈ থকা নাই। ব্যৱহাৰৰ অনুপযোগী বিভিন্ন ধৰণ অণুবৈদ্যুতিক আৰু বৈদ্যুতিক সামগ্ৰীকে সহজ ভাষাত আমি ই-আবৰ্জনা বুলিব পাৰোঁ। উদাহৰণ স্বৰূপে বেয়া হৈ যোৱা কম্পিউটাৰ বা প্রিণ্টাৰৰ অংশ বিশেষ, উদ্যোগৰ অণুবৈদ্যুতিক যন্ত্ৰপাতি, অণুবৈদ্যুতিক বিনোদন সামগ্ৰী, মোবাইল ফোন, টেলিভিশ্যন আৰু ফ্রিজ। ইয়াৰে বেছি ভাগতে অতি বিষাক্ত (toxic) ৰাসায়নিক পদাৰ্থ থাকে। তদুপৰি এই সামগ্ৰী বোৰৰ উৎপাদন প্রক্রিয়া অবহনক্ষম তথা পৰিবেশ আৰু মানুহৰ স্বাস্থ্যৰ প্ৰতি প্ৰত্যাহ্বানস্বৰূপ।\nইউৰোপীয় ইউনিয়ন (EU) আৰু অন্যান্য উন্নত দেশবোৰে ই-আবৰ্জনাৰ সমস্যা দূৰ কৰিবলৈ কিছুমান নীতি গ্ৰহণ কৰিছে আৰু ইয়াৰ পুনঃব্যৱহাৰ তথা নিষ্পত্তিৰ বাবে বিভিন্ন ধৰণৰ বৈজ্ঞানিক পদ্ধতি অৱলম্বন কৰাৰ পদক্ষেপ হাতত লৈছে। EU য়ে এই নতুন ধৰণৰ আবৰ্জনাবোৰক ‘Waste Electrical and Electronic Equipment’(WEEE) বুলি পৰিভাষিত কৰিছে। ভাৰতৰ পৰিবেশগত প্রবিধান (environmental regulation) ত WEEE ৰ কোনোধৰণৰ সংজ্ঞা নিৰূপিত কৰা হোৱা নাই বাবে সাধৰণভাৱে ই-আবৰ্জনা (e-waste) বুলি কোৱা হয়।\nই-আবৰ্জনা বোৰক সাধাৰণতে দুটা ভাগত ভগাব পাৰি\n(১) বিপজ্জনক(hazardous) আৰু\n(২) অবিপজ্জনক (non-hazardous)\nবিস্তৃতভাৱে চাবলৈ গ’লে ই-আবৰ্জনা সমুহত লৌহজাতীয় আৰু অলৌহজাতীয় ধাতু, প্লাষ্টিক, কাঁচ, কাঠ, প্লাইউড, প্রিন্টেড চার্কিট বোর্ড (PCB), কংক্রিট, চিৰামিক, ৰবৰ আদি অত্যাধিকভাৱে পোৱা যায়।এই আবৰ্জনাবোৰৰ প্ৰায় ৫০% লোহা আৰু ইস্পাত, ২১% প্লাষ্টিক, ১৩% অলৌহজাতীয় পদাৰ্থ আৰু বাকীখিনি অন্যান্য পদাৰ্থ।\nই-আবৰ্জনাত পোৱা অলৌহজাতীয় ধাতু সমুহৰ ভিতৰত তাম আৰু এলুমিনিয়ামৰ উপৰিও মূল্যৱান ধাতু সোণ, ৰূপ, প্লেটিনাম আৰু পালাডিয়াম বিশেষভাবে উল্লেখযোগ্য।\nযিবিলাক ই-আবৰ্জনাত সীহ, পাৰা, আৰ্ছেনিক, ক্যেডমিয়াম, চেলেনিয়াম, hexavalent ক্রমিয়াম, ছালফাৰ আদি পৰিবেশ বিনষ্টকাৰী পদাৰ্থ এটা নিৰ্দিষ্ট পৰিমাণতকৈ বেছি থাকে তেনেবোৰ আবৰ্জনাক বিপদজনক বুলি গণ্য কৰা হয়। আজিকালি যদিও সীহ মুক্ত solder বহুল ভাবে ব্যৱহাৰ হয় তথাপিও প্ৰায় সকলো ধৰণৰ অণুবৈদ্যুতিক সামগ্ৰীতে কম বেছি পৰিমাণে সীহ আৰু তাম পোৱা যায়। তাৰ ভিতৰত Cathode Ray Tube(CRT) থকা টেলিভিশ্যন আৰু কম্পিউটাৰৰ মণিটৰত সৰ্বাধিক মাত্ৰাত সীহ আৰু ফ’ছফ’ৰ পোৱা যায়। এই বিষাক্ত পদাৰ্থসমূহৰ পৰা মানুহৰ নানা ধৰণৰ শ্বাস-প্ৰশ্বাস তথা স্নায়ুজনিত বেমাৰ হোৱাৰ পূৰামাত্ৰাই সম্ভাৱনা থাকে। অণুবৈদ্যুতিক সামগ্ৰীবোৰত থকা জুই প্ৰতিৰোধী প্লাষ্টিকৰ পৰা নিৰ্গত কণাই মানুহৰ এণ্ডোক্ৰাইন গ্ৰন্থিৰ প্ৰক্ৰিয়াতো বেমেজালি আনে।\nদ্ৰুতগতিত বৃদ্ধি হৈ অহা দূৰ-সংযোগ আৰু তথ্য-প্রযুক্তিৰ ব্যৱহাৰে ভাৰততো ই-আবৰ্জনাৰ পৰিমাণ অতি বিপদজনকভাৱে বঢ়াই তোলা পৰিলক্ষিত হৈছে। ২০০৯ চনৰ CAG ৰ প্ৰতিবেদন মতে আমাৰ দেশত প্ৰতি বছৰে প্ৰায় ৭.২ মেট্ৰিকটন ঔদ্যোগিক আবৰ্জনা, প্ৰায় ৪ লাখ টন ই-আবৰ্জনা, প্ৰায় ১.৫ মেট্ৰিকটন প্লাষ্টিক আবৰ্জনা, প্ৰায় ১.৭ মেট্ৰিকটন মেডিকেল আবৰ্জনা আৰু প্ৰায় ৪৮ মেট্ৰিকটন পৌৰ আবৰ্জনাৰ উৎপন্ন হয়। তাৰ উপৰিও ২০০৭ চনত Manufacturers’ Association of Information Technology (MAIT) আৰু German Technology Cooperation (GTZ) ৰ সহযোগত Indian Market Research Bureau (IMRB) য়ে কৰা এটা সমীক্ষাৰ ভিত্তিত ভাৰতত ৩৩২৯৭৯ মেট্ৰিকটন ই-আবৰ্জনা পোৱা গৈছিল তাৰে ভিতৰত ৫০০০০ মেট্ৰিকটন আমদানীকৃত। ভাৰতত পুনঃব্যৱৰ্হিকৰণ প্ৰক্ৰিয়া অতি কম খৰছী বাবে বহু উন্নত দেশে ই-আবৰ্জনাবোৰ ইয়ালৈ ৰপ্তানি কৰে। Basel Action Network (BAN) ৰ তথ্য মতে USA ত উৎপন্ন হোৱা মুঠ ই-আবৰ্জনাৰ প্ৰায় ৫০% ৰ পৰা ৮০% ভাৰত, চীন, পাকিস্তান, টাইৱান আৰু আফ্ৰিকাৰ কিছু দেশলৈ পুনঃব্যৱৰ্হিকৰণৰ বাবে পঠায়। কিন্তু ভাৰতত এই প্ৰক্ৰিয়া অতিশয় নিম্নমানৰ আৰু প্ৰদূষণযুক্ত হোৱা বাবে ইয়াৰ লগত জড়িত মানুহৰ স্বাস্থ্যৰ আৰু পৰিবেশৰ প্ৰতি ভাবুকি স্বৰূপ হৈ পৰিছে।\nবাঢ়ি অহা ই-আবৰ্জনাবোৰৰ সুস্থ আৰু বহনক্ষম ব্যবস্থাপনাৰ বাবে পৰিবেশ আৰু বন মন্ত্রণালয়ে (MoEF) ২০০১ চনত German Technology Cooperation (GTZ) ৰ সহযোগত এলানি প্ৰকল্প হাতত লৈছে। তদুপৰি Swiss Federal Laboratories for Material Testing and Research (EMPA) য়ে ইয়াৰ বিশ্বব্যাপী থকা ‘Knowledge Partnerships in e-waste Recycling’ কাৰ্য-সূচী ভাৰততো ৰূপায়িত কৰিছে আৰু ইয়াৰ উদ্যোগত ২০০৪ চনত ভাৰততো ইণ্ডো-জাৰ্মান-চুইছ ই-আবৰ্জনাৰ ব্যৱস্থাপনা কাৰ্য-সূচী আৰম্ভ কৰিছে।\nএটা সমীক্ষাৰ মতে, ২০১৭ চনৰ ভিতৰত বিশ্বব্যাপী হব লগা মুঠ পেলনীয়া ফ্রিজ, টিভি, মোবাইল, কম্পিউটাৰ আৰু অন্যান্য ইলেকট্রনিক আবৰ্জনাৰ ওজন প্ৰায় ২০০ টা এম্পায়াৰ ষ্টেট বিল্ডিঙৰ (Empire State Building, USA, ৩৬৫,০০০ টন) ওজনৰ সমান বা গীজাৰ বিখ্যাত পিৰামিডৰ ওজনৰ প্ৰায় ১১ গুণ হবগৈ। লক্ষণীয়ভাৱে ই অতিশয় ভয়লগা তথ্য।\nৰাষ্ট্ৰসংঘৰ সহযোগত কিছুমান চৰকাৰী আৰু বেচৰকাৰী সংগঠনে ই-আবৰ্জনাৰ সমস্যা সমাধান (StEP) নামৰ এটি কাৰ্যসূচীৰ জৰিয়তে যুগুত কৰা তথ্যৰ আধাৰত পূৰ্বানুমান কৰিছে যে, অহা পাঁচবছৰৰ ভিতৰত গোটেই বিশ্বত ই-আবৰ্জনাৰ পৰিমাণ প্ৰায় তিনিগুণ বৃদ্ধি পাব তথা আমেৰিকা আৰু চীনত ইয়াৰ পৰিমাণ সৰ্বাধিক হ’ব। এই পদক্ষেপৰ আধাৰত গোটেই বিশ্বৰ ই-আবৰ্জনাৰ এখন মানচিত্ৰ তৈয়াৰ কৰা হৈছে। ১৮৪ খন দেশৰ মুঠ ই-আবৰ্জনাৰ তথ্য সম্বলিত এই ইণ্টাৰেক্টিভ মানচিত্রখনে বিভিন্ন দেশৰ চৰকাৰ আৰু কোম্পানীক ই-আবৰ্জনা সুস্থভাৱে পৰিচালনা কৰাত বিশেষভাৱে সহায় কৰিব বুলি আশা কৰা হৈছে।\nবর্তমান বৈদ্যুতিক আৰু ইলেকট্রনিক যন্ত্রপাতি উৎপাদনত চীন বিশ্বৰ ভিতৰত প্ৰথম, তাৰ পিছত আমেৰিকা। কিন্তু ই-আবৰ্জনা উৎপন্ন কৰাত আমেৰিকাৰ স্থান প্ৰথম, কাৰণ বহু আগৰে পৰা ইয়াৰ বজাৰত থকা বহু সামগ্ৰী এতিয়া বিনষ্ট হোৱাৰ পথত। ২০১২ চনত আমেৰিকাত উৎপন্ন হোৱা ই-আবৰ্জনাৰ পৰিমাণ প্ৰায় ১০ মিলিয়ন টন আৰু চীনত এই পৰিমাণ আছিল প্ৰায় ৮ মিলিয়ন টন। কিন্তু দেখা যায় যে জনমুৰি হিচাপত কাটাৰৰ জনসাধাৰণে সৰ্বাধিক ই-আবৰ্জনা উৎপন্ন কৰে।\nযদিও নানা সংস্থাই বিশ্বৰ দেশসমূহৰ ই-আবৰ্জনা উৎপন্ন কৰাৰ তথ্য যুগুত কৰিছে তথাপিও ই পৰ্য্যাপ্ত আৰু বিশদ নহয়। কাৰণ বিভিন্ন দেশে ই-আবৰ্জনাৰ সংজ্ঞা বিভিন্ন ধৰণে নিৰূপিত কৰিছে, উদাহৰণ স্বৰূপে আমেৰিকাই টিভি, কম্পিউটাৰক আৰু ইউৰোপীয় দেশসমূহে বেটাৰী আৰু পাৱাৰ কৰ্ড থকা যিকোনো বৈদ্যুতিক সামগ্ৰীকে এইক্ষেত্ৰত অন্তৰ্ভূক্ত কৰিছে। যিয়ে ই-আবৰ্জনাৰ প্ৰকৃত ছবিখন যথাযোগ্য ভাৱে প্ৰকাশ কৰাত অসুবিধাৰ সৃষ্টি কৰিছে।\nঅতি বিপজ্জনক ভাৱে বাঢ়ি অহা ই-আবৰ্জনাবোৰলৈ লক্ষ্য ৰাখি অসম চৰকাৰে ইয়াৰ বিজ্ঞানসন্মত নিষ্পত্তি তথা পুনঃব্যৱহাৰৰ বাবে এটা প্ৰকল্প হাতত লৈছে। এই প্ৰকল্পৰ লগত সংগতি ৰাখি চলোৱা এটা সমীক্ষাৰ প্ৰাৰম্ভিক প্ৰতিবেদন মতে প্ৰায় ৫০ মেট্ৰিকটন ই-আবৰ্জনা আমাৰ ৰাজ্যত পোৱা গৈছে। সম্পূৰ্ণ তথ্য এতিয়াও আধৰুৱা হৈয়ে আছে কিয়নো বহুকেইখন ঠাইৰ সমীক্ষাৰ ফলাফল এতিয়াও পোৱা হোৱা নাই। অসম চৰকাৰৰ তথ্য প্ৰযুক্তিবিদ্যা বিভাগে সমীক্ষা, সজাগতা সভা, সমাবৰ্তন আৰু capacity building ৰ বাবে ইতিমধ্যে ২০ লাখ টকা মোকলাই দিয়া বুলি জানিব পৰা গৈছে, লগতে চন্দ্ৰপুৰ ৰাজহ চক্ৰৰ অন্তৰ্গত এডোখৰ ঠাই এই প্ৰকল্প প্ৰতিষ্ঠাপনৰ কাৰণে বাছনি কৰা হৈছে।\n “Text of The Basel Convention On The Control Of Transboundary Movements Of Hazardous Wastes And Their Disposal”, Unep, Geneva, Switzerland, P.6\n “E-Waste In India” Research Uni, Rajya Sabha Secretariat, New Delhi, June, 2011.\n “E-Waste Management In India”, P.D. Badoni, electronics for you, pp 52-58 January, 2009\n “World’s Ewaste To Grow 33% By 2017, Says Global Report” Tanya Lewis, Livescience December 15, 2013\n”State To Have e-waste treatment plant” Assam Tribune, Sivasish Thakur, Monday, February 10, 2014.\nলিখক: শিশিৰ কলিতা।


এলি আহমেদ - অসমীয়া ৱিকিপিডিয়া\nএলি আহমেদ, ২০২২ চনত\n১৪ মাৰ্চ, ১৯৩৪ (৮৮ বছৰ)\nনাজিৰা, শিৱসাগৰ জিলা, ব্ৰিটিছ ভাৰত\nপদ্মশ্ৰী (২০১৭), সাহিত্য একাডেমী\nএলি আহমেদ (ইংৰাজী: Eli Ahmed) অসম, ভাৰতৰ এগৰাকী লেখিকা, চিত্ৰনাট্যকাৰ, নিৰ্দেশক, গীতিকাৰ, কষ্টিউম ডিজাইনাৰ, অভিনেত্ৰী আৰু সমাজ কৰ্মী। তদুপৰি তেওঁ উত্তৰ-পূৰ্বাঞ্চলৰ প্ৰথমখন মহিলাৰ বাবে প্ৰকাশিত আলোচনী 'ওৰণি'ৰ প্ৰকাশক,সম্পাদিকা আৰু স্বত্বাধিকাৰী। ১৯৭০ চনৰ পৰা এই আলোচনী প্ৰকাশিত হৈ আহিছে। ১৯৬৭ চনত তেওঁ অসমৰ প্ৰথম মহিলা নাট্য দল গঠন কৰিছিল। সাহিত্য আৰু শিক্ষা ক্ষেত্ৰখনলৈ তেওঁ আগবঢ়োৱা স্বীকৃতি স্বৰূপে ভাৰত চৰকাৰে তেওঁক ২০১৭ চনত পদ্মশ্ৰী প্ৰদান কৰে। অসমীয়া শিশু সাহিত্যলৈ আগবঢ়োৱা সামগ্ৰিক অৱদানৰ বাবে ২০১৫ চনত তেখেতক সাহিত্য অকাডেমি বঁটাৰে সন্মানিত কৰা হয়৷ \nনাজিৰাৰ এক সম্ভ্ৰান্ত পৰিয়ালত ১৯৩৪ চনৰ ১৪ মাৰ্চ তাৰিখে এলি আহমেদৰ জন্ম হৈছিল। তেওঁৰ পিতৃ আব্দুৰ ৰাছিদ পেশাত এজন শৈল চিকিৎসক আছিল। নিচেই কম বয়সত এলি মাতৃহাৰা হয়। তেওঁৰ পূৰ্বপুৰুষ মেদিনী মোহন চৌধুৰীৰ গ্ৰন্থ 'লুইত, বৰাক আৰু ইছলাম'ত উল্লিখিত ৫ পাৰ্চী পৰিয়ালৰ লগত সম্পৰ্কিত।\nবিভিন্ন পুৰোধা ব্যক্তি সকলে এলিক ভিন ভিন নামেৰে মাতিছিল। যেনে, নলিনীবালা দেৱীয়ে "পখিলা", ড॰ নিৰ্মল প্ৰভা বৰদলৈয়ে "বেলি", বোলছবি নিৰ্মাতা ব্ৰজেন বৰুৱায়ে "গীত", আৰু সুধাকণ্ঠ ড॰ ভূপেন হাজৰিকায়ে "ৰং" বুলি মাতিছিল। তেওঁৰ বন্ধু সকলেও তেওঁক "জুই" বুলি সম্বোধন কৰিছিল।\nসৰুতে তেওঁ স্বৰচিত কবিতা আৰু শিশু পদ্য আবৃত্তি কৰিছিল। ১৯৬৭ চনত তেওঁ "ৰং চ'ৰা" নামৰ এটি শিশুৰ সাংস্কৃতিক দল গঠন কৰি অসমৰ বিভিন্ন ঠাইত সাংস্কৃতিক অনুষ্ঠান পৰিবেশন কৰিছিল। তেওঁৰ প্ৰথম সংগীতানুষ্ঠান "ভাগ্যৰ চকৰি ঘূৰে" ১৯৬২ চনৰ অসম সাহিত্য সভাৰ নাজিৰা অধিৱেশনত পৰিবেশিত হৈছিল।\n১৯৬৫ চনত তেওঁ সমাজ কল্যাণ বিভাগৰ "বালক সেৱিকা প্ৰশিক্ষণ কেন্দ্ৰ"ৰ এটি সাক্ষাৎকাৰত যোগ দিবলৈ গুৱাহাটীলৈ আহে।\nব্ৰজেন বৰুৱাৰ "ডক্তৰ বেজবৰুৱা" বোলছবি খনৰ দ্বীপেন বৰুৱাৰ কণ্ঠৰ "গা গা আজি গাই যা" গীতৰ যোগেৰে এলি আহমেদে গীতিকাৰ হিচাপে আত্মপ্ৰকাশ কৰে। তেওঁ কেইবাখনো জনপ্ৰিয় ছবিত গীত লিখিছিল। তাৰে কেইখনমান হ'ল,\nতেওঁ দূৰদৰ্শন ধাৰাবাহিক 'গধূলি', 'চাহোৱাল' আৰু 'অপবাদ'ৰ গীত লিখিছিল।\nতেওঁ কেইবাখনো বোলছবিৰ চিত্ৰনাট্য লিখিছিল। তাৰে কেইখনমান হ'ল,\nলগতে তেওঁ কেইখনমান তথ্যচিত্ৰৰো চিত্ৰনাট্য লিখিছিল। সেইকেইখন হল,\nঅল্ড মনুমেণ্টচ্ অফ আহোম এইজ,\nচৈয়দ আব্দুল মালিক,\nতেওঁ গল্পকাৰ হিচাপে গল্প লিখা কেইখন মান ছবি হ'ল,\nতেওঁ এই বোলছবি সমূহৰ কেইবাখনত চিত্ৰনাট্যকাৰ, কলা নিৰ্দেশক আৰু কষ্টিউম ডিজাইনাৰ আছিল।\nতেওঁ কেইবাখনো জনপ্ৰিয় নাটক লিখিছিল। যেনে,\nকথাটো নো কি,\nচাকিনা জেঠাইৰ মণি,\nককা দেউতাৰ সাধু,\nআমি অভিনয় কৰা নাই\nতেওঁ ৰচনা কৰা কেইখনমান কিতাপ হ'ল,\nঅংকুৰ, চুটি গল্পৰ সংকলন\nমণিৰাম দেৱান, অসম সাহিত্য সভাৰ দ্বাৰা প্ৰকাশিত\nমই কেতিয়া আইতা হ'ম, অসম প্ৰকাশন পৰিষদৰ দ্বাৰা প্ৰকাশিত\nঅসমৰ বীৰাংগনা, তথ্য আৰু সম্প্ৰসাৰণ বিভাগৰ দ্বাৰা প্ৰকাশিত, ভাৰত চৰকাৰ।\nএলি অসম সাহিত্য সভাৰ জীৱনজোৰা সদস্য। ১৯৭৬ চনত তেওঁ বনফুল গ্ৰন্থৰ বাবে প্ৰাপ্ত বয়স্কৰ শিক্ষা বিষয়ত ৰাষ্ট্ৰীয় সাহিত্য বঁটা লাভ কৰে। তেওঁ ২০১১ চনত ড॰ নিৰ্মলপ্ৰভা বৰদলৈ বঁটা আৰু ২০১৩ চনত অমলপ্ৰভা দাস বঁটা লাভ কৰে। অসমৰ শিশু-সাহিত্যৰ ভঁৰালটোলৈ আগবঢ়োৱা বহুমূলীয়া বৰঙণিৰ বাবে ২০১৫ চনত এলি আহমেদক সাহিত্য অকাডেমি বঁটা প্ৰদান কৰা হয়৷  সাহিত্য আৰু শিক্ষা ক্ষেত্ৰখনলৈ তেওঁ আগবঢ়োৱা স্বীকৃতি স্বৰূপে ভাৰত চৰকাৰে তেওঁক ২০১৭ চনত পদ্মশ্ৰী প্ৰদান কৰে।\n↑ "The Sentinel". http://www.sentinelassam.com/mainnews/story.php?sec=1&subsec=0&id=296177&dtP=2017-01-26&ppr=1। আহৰণ কৰা হৈছে: 29 January 2017.\n↑ "The Telegraph - Calcutta : Northeast". https://www.telegraphindia.com/1040312/asp/northeast/story_2989621.asp। আহৰণ কৰা হৈছে: 29 January 2017.\n↑ Trade, TI. "The Assam Tribune Online". http://www.assamtribune.com/scripts/detailsnew.asp?id=may1211/city07। আহৰণ কৰা হৈছে: 29 January 2017.\n↑ "পলকতে সুখ দুখৰ বতৰা". http://www.xukhdukh.com/2015/03/GOODNEWS_3.html?m=1। আহৰণ কৰা হৈছে: 29 January 2017.\n"https://as.wikipedia.org/w/index.php?title=এলি_আহমেদ&oldid=321584"ৰ পৰা অনা হৈছে\nএই পৃষ্ঠাখন 19 মে' 2022 তাৰিখে ১৫:৫২ বজাত অন্তিম সংশোধন কৰা হৈছিল।


মুম্বাইৰ ভিক্টৰীয়ান আৰু আৰ্ট ডেক' এনচেম্বেল - অসমীয়া ৱিকিপিডিয়া\nবোম্বে উচ্চ ন্যায়ালয় (ভিক্টৰীয়ান গথিক)\n৩০ জুন ২০১৮ (৪২তম অধিবেশন)\nIndiaত মুম্বাইৰ ভিক্টৰীয়ান আৰু আৰ্ট ডেক' এনচেম্বেলৰ অৱস্থিতি\nমুম্বাইৰ ভিক্টৰীয়ান আৰু আৰ্ট ডেক' এনচেম্বেল মহাৰাষ্ট্ৰৰ মুম্বাইত অৱস্থিত ১৯ শতিকাৰ ভিক্টৰীয়ান নিঅ' গথিক স্থাপত্য কলাৰ ৰাজহুৱা ভৱন আৰু ২০ শতিকাৰ মুম্বাই ফৰ্টৰ আশে-পাশে থকা আৰ্ট ডেক' এনচেম্বেলৰ সংগ্ৰহ। এই ভিক্টৰীয়ান গথিক স্থাপত্যকলাৰ ভৱন আৰু আৰ্ট ডেক' এনচেম্বেলৰ সংগ্ৰহ মুম্বাইৰ অভেল ময়দানত অৱস্থিত। এসময়ত অভেল ময়দানক স্প্লেনডে বুলি জনা গৈছিল। ইয়াৰ পূবফালে নৱ ভিক্টৰীয়ান গথিক স্থাপত্যকলাৰ ৰাজহুৱা ভৱন সমূহ আৰু পশ্চিমফালে ফৰাচী স্থাপত্যৰ আৰ্ট ডেক' এনচেম্বেলৰ সংগ্ৰহসমূহ মুম্বাইৰ ব্লেকবে আৰু মেৰাইন ড্ৰাইভৰ মাজত অৱস্থিত। ইয়াত মুঠতে ৯৪টা ভৱন আছে।\n১৯ শতিকাৰ ভিক্টৰীয়ান গথিক স্থাপত্যৰ ৰাজহুৱা ভৱন সমূহ হ'ল বোম্বে উচ্চ ন্যায়ালয়, মুম্বাই বিশ্ববিদ্যালয় আৰু নগৰ সত্ৰ ন্যায়ালয়ৰ পুৰণি সচিবালয় ভৱন আৰু ৰাজাবাঈ ক্ল'ক টাৱাৰ। ২০ শতিকাৰ আৰ্ট ডেক' সমূহ মূলতঃ ব্যক্তিগত আৱাসিক ভৱন আৰু ইৰছ চিনেমাৰ ভৱন।\n২০১৮ চনৰ ৩০ জুন তাৰিখে বাহৰেইনৰ মানামাত অনুষ্ঠিত হোৱা ইউনেস্কোৰ ৪২তম অধিবেশনত মুম্বাইৰ ভিক্টৰীয়ান আৰু আৰ্ট ডেক' এনচেম্বেলক বিশ্ব ঐতিহ্য তালিকাৰ অন্তৰ্ভুক্ত কৰা হয়। ইয়াৰ ফলত ভাৰতৰ বিশ্ব ঐতিহ্য তালিকাৰ অন্তৰ্ভুক্ত স্থানৰ সংখ্যা ৩৭টালৈ বৃদ্ধি হয়।\n1 ঐতিহ্য গাঁথনিসমূহ বা স্থানসমূহ\n1.1.1 নিঅ' গথিক\n1.2 আৰ্ট ডেক'\n2 চিত্ৰ মালা\nঐতিহ্য গাঁথনিসমূহ বা স্থানসমূহ[সম্পাদনা কৰক]\nনিঅ' গথিক[সম্পাদনা কৰক]\nচিটি চিভিল এণ্ড ছেচন কোৰ্ট (পুৰণি সচিবালয়)\nমুম্বাই বিশ্ববিদ্যালয় - ৰাজাবাঈ ক্লক টাৱাৰ,\nবিশ্ববিদ্যালয় পুথিভঁৰাল, সমাৱৰ্তন প্ৰেক্ষাগৃহ\nলোকনিৰ্মাণ বিভাগ ভৱন\nডেভিড ছাচচুন পুথিভঁৰাল\nমহাৰাষ্ট্ৰ আৰক্ষীৰ মুখ্য কাৰ্যালয়\nইণ্ডিয়ান মাৰচেণ্টাইল মেনচন\nষ্টেণ্ডাৰ্ড চাৰ্টাৰ্ড বেংক ভৱন\nথলসেনা আৰু নৌসেনা ভৱন\nছাৰ কাউৱাছজী জাহাংগীৰ হ'ল, নেচনেল গেলাৰী অফ মডাৰ্ণ আৰ্ট\nপশ্চিম ৰেলৱে মূখ্য কাৰ্যালয় ভৱন\nছত্ৰপতি শিৱাজী মহাৰাজ বাস্তু সংগ্ৰাহালয়\nমেজিষ্টিক আমাদৰ নিৱাস\nআৰ্ট ডেক'[সম্পাদনা কৰক]\nঅভেল ময়দান আৰু মেৰাইন ড্ৰাইভৰ আশে-পাশে অৱস্থিত ভৱনসমূহ\nইৰছ থিয়েটাৰ (আৰ্ট ডেক')\nমুম্বাই আৰক্ষীৰ মুখ্য কাৰ্যালয়\nবৃহত্তৰ মুম্বাই নগৰ পালিকা ভৱন\nৰিগেল চিনেমা হল\n↑ 1.0 1.1 1.2 1.3 1.4 "The Victorian & Art Deco Ensemble of Mumbai - UNESCO World Heritage Centre". UNESCO World Heritage Centre. Archived from the original on 16 March 2018. https://web.archive.org/web/20180316011333/http://whc.unesco.org/en/tentativelists/5740/। আহৰণ কৰা হৈছে: 29 June 2015.\n↑ "List of Buildings, Architectural Styles & Maps of the UNESCO Precinct – Art Deco" (en-US ভাষাত). www.artdecomumbai.com. http://www.artdecomumbai.com/research/list-of-buildings-architectural-styles-maps-of-the-unesco-precinct/। আহৰণ কৰা হৈছে: 2018-07-24.\n↑ "Research | Art Deco" (en-US ভাষাত). www.artdecomumbai.com. http://www.artdecomumbai.com/research/#unesco। আহৰণ কৰা হৈছে: 2018-07-24.\n↑ "History - City Civil and Sessions Court, Mumbai". District Courts of India. http://ecourts.gov.in/mumbai/citycivil। আহৰণ কৰা হৈছে: 29 June 2015.\n↑ "Four sites added to UNESCO’s World Heritage List". UNESCO. 30 June 2018. http://whc.unesco.org/en/news/1845/। আহৰণ কৰা হৈছে:5July 2018.\nবোম্বেৰ আৰ্ট ডেক' ভৱন\n"https://as.wikipedia.org/w/index.php?title=মুম্বাইৰ_ভিক্টৰীয়ান_আৰু_আৰ্ট_ডেক%27_এনচেম্বেল&oldid=251605"ৰ পৰা অনা হৈছে\nএই পৃষ্ঠাখন ২২ নৱেম্বৰ, ২০২০ তাৰিখে ১০:০৩ বজাত অন্তিম সংশোধন কৰা হৈছিল।


Photo Gallery | Directorate of AH & Veterinary | Government Of Assam, India\nOn 11th March’ 2021 the Hon’ble Chief Secretary of Assam along with the Hon’ble Commissioner & Secretary of A.H. & Veterinary Dept., Assam, the Director A.H. & Veterinary Dept. Assam, the Director of Dairy Devp Dept. visited the Government Livestock Farm\nৰাণীত অৱস্থিত পশুধন উদ্যোগীকৰণ ব্যৱস্থাপনাৰ আঞ্চলিক প্ৰতিষ্ঠানত (RILEM) প্ৰশিক্ষণৰত অৱস্থাত মৈত্ৰীসকল। শ্ৰেণীকোঠাত প্ৰশিক্ষণ লোৱাৰ উপৰিও ব্যৱহাৰিক প্ৰশিক্ষণো লয়। প্ৰশিক্ষণত এইবাৰ নতুন প্ৰযুক্তিৰ প্ৰয়োগ কৰা হয়।৩৫ গৰাকী মহিলা প্ৰশিক্ষাৰ্থীয়েও যোগদান কৰে।\nমাননীয় পশুপালন মন্ত্রী শ্রীযুত অতুল বৰাই ১৮ ডিচেম্বৰ’ ২০২০ত খানাপাৰাস্থিত পশু চিকিৎসা বিজ্ঞান মহাবিদ্যালয়, গুৱাহাটীত পশুপালন আৰু পশু চিকিৎসা বিভাগৰ ২২১ গৰাকী পশু চিকিৎসা ক্ষেত্ৰ সহায়কক নিযুক্তি পত্ৰ প্ৰদান কৰে৷\nLocation: College of Veterinary Science, Khanapara\nছবিত ৰাষ্ট্ৰীয় পশুধন অভিযান, ২০১৯-২০ৰ অধীনত বৰপেটাৰ হাউলিত অৱস্থিত চৰকাৰী ছাগলী প্ৰজনন পামত থকা নেপিয়াৰ ঘাঁহ খেতিৰ প্লট নং ১ আৰু ২ সাজু কৰা দেখা গৈছে |\nLast Reviewed & Updated: 10 Oct 2021


ই-প্ৰস্তুতি – নতুনকৈ বিকাশ কৰা অসম চৰকাৰৰ ৱেবচাইট সমূহৰ বিষয়ে জনসাধাৰণৰ পৰা মতামত আহ্বান | Assam.MyGov.in\nই-প্ৰস্তুতি – নতুনকৈ বিকাশ কৰা অসম চৰকাৰৰ ৱেবচাইট সমূহৰ বিষয়ে জনসাধাৰণৰ পৰা মতামত আহ্বান\nচৰকাৰ আৰু জনতাৰ মাজত এক যোগসূত্ৰৰ মাধ্যম হিচাবে সকলো দিশৰ পৰা সুলভ ...\nচৰকাৰ আৰু জনতাৰ মাজত এক যোগসূত্ৰৰ মাধ্যম হিচাবে সকলো দিশৰ পৰা সুলভ ৱেবচাইটৰ খুবেই প্ৰয়োজন। চৰকাৰী ৱেবচাইট সমূহে বৰ্তমানৰ ডিজিটেল যুগত কেৱল ৰাইজক তথ্য আৰু সেৱা প্ৰদান কৰাতেই সীমিত নাৰাখে বৰং ইয়াক এক স্বচ্ছ প্ৰশাসনিক ব্যৱস্থাৰ আধাৰ হিচাবেও চিহ্নিত কৰে।\nএক একত্ৰীকৃত আৰু সংলগ্ন ৱেব অভিজ্ঞতাৰ ওপৰত গুৰুত্ব প্ৰদান কৰি অসম চৰকাৰৰ সকলো বিভাগৰ ৱেবচাইট সমূহক নতুন ৰূপত সাজি উলিওৱা হৈছে। ‘ই-প্ৰস্তুতি’ নামেৰে নামাংকিত এই প্ৰকল্প ৰাজ্যৰ তথ্য আৰু প্ৰযুক্তি বিভাগৰ অন্তৰ্ভুক্ত। এই প্ৰকল্পৰ মূল উদ্দেশ্য হৈছে চৰকাৰৰ সকলো ৱেবচাইট সমুহ এক নিৰ্দিষ্ট ডিজাইন, বিকাশ প্ৰণালী আৰু একে মাপকেৰে সজাই তোলা। এই প্ৰক্ৰিয়াই জনসাধাৰনক চৰকাৰী কাম কাজত অংশগ্ৰহণ আৰু মুক্ত প্ৰশাসন ব্যৱস্থাত অংশীদাৰ হোৱাত সহায় কৰিব।\nপ্ৰথম পৰ্যায় হিচাবে নিম্নোক্ত নটা বিভাগ আৰু ইয়াৰ উপ-বিভাগৰ ৱেবচাইটসমূহ বিকাশ কৰা হৈছে আৰু ৰাইজৰ বাবে মুকলি কৰা হৈছে :\n• উদ্যোগ: (http://industries.assam.gov.in/)\n• বিত্ত: (http://finance.assam.gov.in/ )\n• শক্তি: (http://power.assam.gov.in/ )\n• শ্ৰম: (http://labour.assam.gov.in/ )\n• পঞ্চয়ত আৰু গ্ৰামোন্নয়ন : (http://pnrd.assam.gov.in/ )\n• ৰাজহ : (http://landrevenue.assam.gov.in/ )\n• দক্ষতা, নিয়োগ আৰু উদ্যোগী :(http://skill.assam.gov.in )\n• সচিবালয় প্ৰশাসন : (http://sad.assam.gov.in/ )\n• সাধাৰণ প্ৰশাসন : (http://gad.assam.gov.in/ )\nএই নতুনকৈ বিকশিত ৱেবচাইট সমূহৰ গুণগত মানদণ্ডৰ বিষয়ে জানিবলৈ মাই গভ অসমে জনসাধাৰণৰ পৰা মতামত আশা কৰিছে।\nযোগদানৰ অন্তিম তাৰিখ : ৩১ জুলাই, ২০১৭\nDeb Rajkhowa2বছৰ6হিচাপপূৰ্বে\n3. Power sector reform : Many state electricity board are in surplus situation. How can assam connect to the national grid and tap into the surplus energy from ease where.


ইফকো-টকিয় হ'ল এটা সংগঠন য'ত পেশাদাৰী সকলৰ যোগ্যতাসম্পন্ন দলে একেলগে কাম কৰে, এটা উমৈহতীয়া লক্ষ্য "ভাৰতত উদ্যোগৰ নায়ক হোৱা" পুৰা কৰিবলৈ আবেগৰ লগত মতামত আৰু ধাৰনা বিতৰণ কৰিছে।\nআমি কাম কৰা ব্যৱসায়ৰ পৰিৱেশতো উচ্চ মাত্ৰাৰ প্ৰতিযোগিতাৰ সৈতে গতিশীল. তেনেকুৱা এটা অৱস্থাত আমাৰ লক্ষত উপনীত হ'বলৈ আমি অবিৰতভাবে উচ্চ স্তৰিয় ব্যক্তি আৰু দ'লৰ প্ৰদৰ্শনৰ বিপৰীতে নিজকে প্ৰত্যাহ্বান দিব লাগিব. তলৰ যিকোনো এটা কাৰনে ইফকো-টকিয়ক পৃঠক কৰিব পাৰে, কিন্তু প্ৰতিযোগী আৰু সহকৰ্মীৰ পৰা যিহে আমাক ভিন্ন কৰে সেয়াই কেনেদৰে এই বৈশিষ্টবোৰে সংগঠনৰ প্ৰতিতো দৃশ্যক পানীত মলাই দিয়ে।.\nউচ্চ মূল্য প্ৰদান কৰাতোৱেই মূল লক্ষ্য, স্পষ্ট ব্যৱসায়ীক পৰিণাম\nসপূৰ্ণ প্ৰক্ৰিয়াতো দ্ৰুত আৰু নিৰ্ভৰযোগ্য কৰিবলৈ আমি আমাৰ দ'লবোৰ তৈয়াৰ কৰো, আমাৰ গ্ৰাহক সকলৰ বাবে শুদ্ধ সমাধান আৰু শুদ্ধ পৰিণাম পৰিকল্পনা কৰিবলৈ আমাৰ দলবোৰক আমি দৃষ্টিকোণ কৰো।\nসহযোগী সভ্যতা আৰু দ'ল গঠন কৰাত দৃষ্টি দিও।\nইফকো-টকিয়ত আমি সহযোগী পৰিৱেশ এটাক প্ৰচাৰ কৰাত আৰু দ'ল গঠন কৰাত দৃষ্টি দিও। আমি বিশ্বাস কৰো যে কোম্পানীৰ উন্নতিৰ বাবে দলৰ সদস্য সকলে গুৰুত্বপূৰ্ণ ভূমিকা গ্ৰহণ কৰে। আমি আৰম্ভনিৰে পৰা ঐক্য গঢ় দিবলৈ আৰু গতি উৎপন্ন কৰিবলৈ সহায়ৰ দৃষ্টিকোণ ব্যৱহাৰ কৰো' আমি এটা বিশ্বাসজনক, স্বাভাৱিক আৰু উৎসাহজনক - একাগ্ৰতা, নমনীয়তা, উদযাপন আৰু প্ৰশংসাদায়ক পৰিৱেশ সৃষ্টি কৰো এই সকলোবোৰ একেৰাহে কৰা প্ৰশিক্ষণ, পৰিৱেশন ব্যৱস্থাপনা, কৰ্মজীৱন পৰামৰ্শ আৰু অন্য ভাল অনুশীলনৰ দ্বাৰা সক্ষম কৰা হয়।\nমানুহৰ অভিজ্ঞতাৰ এক গভীৰ বুজাবুজি\nপৃথিৱীৰ প্ৰতিতো প্ৰান্ততে গ্ৰাহক আৰু কৰ্মচাৰীৰ অভিজ্ঞতা বহুমূল্যকৈ গঢ় দিবলৈ আমি মানুহৰ উপাদানবোৰ উপলব্ধি কৰো আমাৰ এটা আদিম সংস্কৃতি আছে যিতোৱে পেশাদাৰী তৰ্কক উৎসাহিত কৰে আৰু একে সময়তে পৰিৱেশৰ অনুভূতিক সন্মান কৰে। আমি এটা মজবুত দীৰ্ঘ সময়ৰ সম্পৰ্ক বনাবলৈ সহায় কৰো- এটা সম্পৰ্ক যিতোৱে গ্ৰাহক, কৰ্মচাৰী আৰু ভাগীদাৰৰ প্ৰয়োজনীয়তাক পৰিৱেশনৰ দ্বাৰা গুৰূত্ব সৃষ্টি কৰি কাম কৰে ।\nআকষ্মিক ঘটনাৰ ক্ষেত্ৰত কোনো অপেক্ষা সময় থাকিব পাৰে নেকি য’ত মোৰ ব্যয়বোৰ নিষ্পত্তি নহয়?


Ahom Kingdom - Suklengmung , Sukhamphaa & Pratap Singha\nHomeAssam HistoryAhom Kingdom - Suklengmung , Sukhamphaa & Pratap Singha\nAssam Job Hub October 02, 2020\nচুক্লেংমুং (Suklengmung) : (1539 - 1553)\n-> বকতাৰ (Bakata) পৰা গড়গাঁওলৈ (Garhgaon) ৰাজধানী স্থানান্তৰ কৰা বাবে চুক্লেংমুঙক গড়গঞাঁ ৰজা (Gorhgayan Raja) বুলি জনা যায় ।\n-> চুক্লেংমুঙৰ সময়ত নিৰ্মিত দুটা প্ৰধান চিহ্ন হ'ল -\n1. গড়গাঁও পুখুৰী (Garhgaon Pond)\n2. নাগা আলি (Naga Ali)\nচুখামফা (Sukhampha) : (1553 - 1603)\n-> তেঁওক খোৰা ৰজা (Khora Raja) বুলি জনা যায় ।\n-> তেঁওৰ শাসন কালত আহোম আৰু কোঁচৰ মাজত হোৱা দিখৌৰ যুদ্ধ (Battle of Dikhou) আৰু হাণ্ডিয়াৰ যুদ্ধত (Battle of Handia) আহোম সকল পৰাস্ত হৈছিল ।\nসেই সময়ত কোঁচ সকলৰ ৰজা আছিল - নৰনাৰায়ণ (Naranarayan) আৰু সেনাপতি আছিল - চিলাৰায় (Chilarai) .\nচুচেংফা (Susengpha) : (1603 - 1641)\n-> চুচেংফাৰ আন দুটা নাম হ'ল প্ৰতাপ সিংহ (Pratap Singha) আৰু বুঢ়া ৰজা (Burha Raja) .\n-> তেঁওৰ শাসন ব্যৱস্থাত থকা বিচক্ষণতাৰ বাবে বুদ্ধি স্বৰ্গনাৰায়ণ (Buddhi Swarganarayan) উপাধিও তেঁওক প্ৰদান কৰা হৈছিল ।\n-> সেই সময়ত আহোম সকলৰ লগত কছাৰীসকলৰ এক সংঘাত হয় । এই সংঘাতত প্ৰথমে আহোমে কছাৰী সকলক পৰাস্ত কৰে যদিও শেষত কছাৰী ৰজা যশনাৰায়ণৰ (Jasa Narayan) নেতৃত্বত কছাৰীসকলে আহোমক পৰাস্ত কৰে ।\nআহোমক পৰাস্ত কৰা আনন্দতে যশনাৰায়ণে নিজৰ নাম সলনি কৰি প্ৰতাপ নাৰায়ণ (Pratap Narayan) কৰে আৰু সেই সময়ৰ কছাৰী ৰাজধানী মাইবং (Maibong) ৰ নাম সলনি কৰি কীৰ্ত্তিপুৰ (Kirtipur) কৰে ।\n-> প্ৰতাপ সিংহৰ দিনত দুটা নতুন পদবী অন্তৰ্ভুক্ত কৰা হয় -\n1. বৰবৰুৱা (Barbaruah) - এই পদবীধাৰী প্ৰথম ব্যক্তি হ'ল মোমাই তামুলী (Momai Tamuli)\n2. বৰফুকন (Barphukan) - এই পদবীধাৰী প্ৰথম ব্যক্তি হ'ল লাঙী পানীসিয়া (Langi Panisia)\n-> মোমাই তামুলী (Momai Tamuli) বৰবৰুৱাই প্ৰথম 1609 ত পাইক প্ৰথা (Pyke System) প্ৰচলন কৰে ।\nপাইক প্ৰথা :\nকোনো এজন 15 বছৰৰ পৰা 50 বছৰ বয়সৰ ল'ৰা বা পুৰুষক পাইক বুলি ধৰা হ'ব যদি তেঁও তলত উল্লেখ কৰা কেইটাৰ এটাও নহয় -\na. ৰাজসভাৰ কোনো বিষয়া ।\nb. পুৰোহিত (Priest)\nc. উচ্চ বৰ্ণৰ লোক (High caste people)\nd. দাস (Slave)\nওপৰত উল্লেখ কৰা কেইটাৰ যি কোনো এটা থাকিলেও এজন ল'ৰা বা পুৰুষক পাইক (Pyke) বুলি ধৰা ন'হব ।\n-> পাইক (Pyke) সকলে আহোম ৰাজ্যৰ বাবে সেৱা আগবঢ়াব লাগিব আৰু ইয়াৰ বিনিময়ত তেঁওলোকক2পুৰাকৈ মাটি দান দিয়া হ'ব যাক সাধাৰণতে কোৱা হৈছিল - গা মাটি (Gaa Mati) . কিন্তু পাইক সকলে লাভ কৰা মাটি তেঁওলোকৰ উত্তৰাধিকাৰীয়ে নাপাইছিল ।\nইয়াৰ লগতে পাইক সকলে ৰাস্তাঘাট নিৰ্মাণ (Civil Construction) , সেনা বাহিনীৰ অস্ত্ৰ নিৰ্মাণ (Military construction) আদি কাম কৰিব লাগিছিল ।\n4 জন পাইকৰ দল এটাক গোট (Got) বুলি কয় ।\nএই4জনীয়া পাইকৰ এটা গোটৰ চাৰিওজন পাইকে বছৰত3মাহকৈ কাম কৰিব লাগিছিল । কোনো জৰুৰী পৰিস্থিতত 2-3 জন পাইকেও কাম কৰিব লগা হৈছিল ।\nপাইক সমূহক বিভিন্ন খেলত (Khel) ভাগ কৰা হৈছিল । যেনে - নাঁও নিৰ্মাণ কৰা লোক সকলৰ এটা খেল , ধনুকাড় বনোৱা লোক সকলৰ আন এটা খেল ইত্যাদি ।\nএজন বৰাৰ (Borah) তলত আছিল - 20 জন পাইক\nএজন শইকীয়াৰ (Saikia) তলত আছিল - 100 জন পাইক\nএজন হাজৰিকাৰ (Hazarika) তলত আছিল - 1000 জন পাইক\nএজন ফুকনৰ (Phukan) তলত আছিল - 6000 জন পাইক\nপাইক প্ৰথাৰ আসোঁৱাহ (Disadvantage of Pyke system) :\nএকোটা খেলৰ (Khel) অন্তৰ্গত লোক সকলে কেৱল বছৰত এটা কামেই কৰাৰ অনুমতি পাইছিল । যেনে - নাঁও নিৰ্মাণ কৰা পাইক জনে কেৱল নাৱেই নিৰ্মাণ কৰিব পাৰে , তেঁও অন্য কোনো ব্যৱসায় কৰিব নোৱাৰে ।\nআকৌ অকমান ধনী শ্ৰেণীৰ লোকে বছৰত3টকা পৰিশোধ কৰি নিজৰ কৰ্মৰ পৰা অব্যাহতি ল'ব পাৰিছিল । ই দুখীয়া শ্ৰেণীটোৰ মনত কষ্ট দিছিল ।\nপিছলৈ এই দুখীয়া শ্ৰেণীৰ লোক সকলৰ বহু পুৰুষ আৰু ল'ৰাই পিছত পাইক প্ৰথাৰ পৰা মুক্ত হ'বলৈ মোৱামৰীয়া সত্ৰত গৈ শৰণ লয় ।\nআহোম - মোগলৰ প্ৰথম সংঘাত (Ahom-Mughal Conflict) :\nআহোম-মোগলৰ সংঘাতৰ মূলতে আছিল কোঁচ ৰাজ্য (Koch Kingdom) । ইয়াৰ কাৰণটো এনে ধৰণৰ -\nকোঁচ ৰজা নৰনাৰায়ণৰ (Naranarayan) মৃত্যুৰ পিছত কোঁচ ৰাজ্য দুই ভাগ হৈছিল -\n1. পশ্চিম দিশত কোঁচ বিহাৰ (Koch Bihar) : ইয়াৰ ৰজা আছিল লক্ষ্মীনাৰায়ণ (Laxmi Nsrayan)\n2. পূৱ দিশত কোঁচ হাজো (Koch Hajo) :\nইয়াৰ ৰজা আছিল ৰঘুদেৱ (Raghudev)\nৰঘুদেৱৰ পিছত কোঁচ হাজোৰ ৰজা হয় - পৰিক্ষীত নাৰায়ণ (Parikshit Narayan) । সেই সময়তে কোঁচ বিহাৰৰ শাসক লক্ষ্মীনাৰায়ণে মোগলৰ সহায় লৈ পৰিক্ষীত নাৰায়ণক পৰাস্ত কৰে । ইয়াৰ লগে লগে কোঁচ হাজো (Koch Hajo) ৰ অংশটো মোগলৰ পৰোক্ষ নিয়ন্ত্ৰণত আহে ।\n-> পৰিক্ষীত নাৰায়ণক দিল্লীলৈ পঠাই দিয়া হয় যদিও তেঁওৰ ভাতৃ বলি নাৰায়ণ (Bali Narayan) আহোমৰ শৰণাপন্ন হয় ।\n-> কোঁচ ৰাজ্য আহোম সাম্ৰাজ্যৰ সীমাত আছিল । সেয়ে লাহে লাহে কোঁচ ৰাজ্যৰ নতুন শাসক মোগল আৰু আহোম সকলৰ মাজত সীমা ভিত্তিক বিবাদ হয় ।\n-> 1639 চনত আহোম আৰু মোগলৰ মাজত এক সন্ধি হয় যাক কোৱা হয় - অসুৰৰ আলি সন্ধি (Treaty of Asurar Ali) . অসুৰৰ আলি সন্ধিৰ যোগেদি ব্ৰহ্মপুত্ৰৰ উত্তৰ পাৰে বৰনদী আৰু দক্ষিণ পাৰে অসুৰৰ আলি হ'ব আহোম আৰু মোগলৰ সীমা । এই অসুৰৰ আলিটোৱে হ'ল বৰ্ত্তমান গুৱাহাটীৰ ৰাজগড়ৰ ৰাস্তাটো (Rajgarh Road).\nAncient Indian History ( প্ৰাচীন ভাৰত ) 16\nAssam Gk 1\nAssam History 21\nGeography of Assam 3\nIndia GK 2\nAhom Kingdom - Rudra Singha - ৰুদ্ৰ সিংহ\nAll presidents of India in Assamese ~ ভাৰতৰ ৰাষ্ট্ৰপতি সকল ~ Assamese Gk for APSC and all govt job exam\nParts of speech - English grammar explained in Assamese\nCopyright (c) 2020 ASSAMESE GYAN TUTORIAL All Right Reseved


হুৰাহুৰে বাঢ়িছে কোৰোণাত আক্ৰান্তৰ সংখ্যা! ২৫ ছেপ্তেম্বৰৰ পৰা দেশজুৰি বলৱত্ হ’ব নেকি ল’ক ডাউন?fake-news-alert-government-has-no-plan-to-impose-lockdown– News18 Assam\nবাঢ়িছে কোৰোণাত আক্ৰান্ত, ২৫ ছেপ্তেম্বৰৰ পৰা দেশজুৰি বলৱত্ হ’ব নেকি ল’ক ডাউন?\nUpdated:September 13, 2020, 3:17 PM IST\nপিছে কিমান সত্য এই খবৰ?\nLast Updated: September 13, 2020, 3:17 PM IST\nকোৰোণা ভাইৰাছে আগতকৈ ভয়ংকৰ ৰূপ লৈছে সমগ্ৰ দেশতে। বাঢ়িছে আক্ৰান্তৰ সংখ্যা। বাঢ়িছে মৃত্যু হোৱা লোকৰ সংখ্যাও। প্ৰতিদিনে দেশত ৯০ হাজাৰতকৈ অধিক লোক কোৰোণাত আক্ৰান্ত হৈছে। দেশত এতিয়া চলি আছে আনল’ক প্ৰক্ৰিয়া। প্ৰায় সকলোতে এতিয়া প্ৰদান কৰা হৈছে শিথিলতা। ইয়াৰ মাজতে পোহৰলৈ আহিছে এখন বিশেষ জাননী।\nছচিয়েল মিডিয়াত এতিয়া ব্যাপক ভাবে ভাইৰেল হৈছে জাননী খন। জাননী অনুসৰি দেশৰ দুৰ্যোগ প্ৰশমন বিভাগে জনাইছে যে, আগন্তুক ২৫ ছেপ্তেম্বৰৰ পৰা সমগ্ৰ দেশতে ৪৫ দিনৰ বাবে বলৱত্ কৰা হ’ব কঠোৰ ল’ক ডাউন। বিবৃতিটোত লগতে জনোৱা হৈছে যে, এন ডি এম এ আৰু পৰিকল্পনা কমিশ্যনে প্ৰধানমন্ত্ৰী কাৰ্যালয়ক ৪৫ দিন দেশত কঠোৰ ল’ক ডাউন বলৱত্ কৰিবলৈ আহ্বান জনাইছে। পিছে কিমান সত্য এই খবৰ?\nপি আই বি ফেক্টচেকে জনাইছে যে, এই খবৰ সম্পূৰ্ণ ভুৱা। ‘National Disaster Management Authority’-এ এই পৰ্যন্ত এনেধৰণৰ কোনো নিৰ্দেশনা দিয়া নাই। ইচ্ছাকৃত ভাবে জনতাৰ মনত ভয় সৃষ্টি কৰিবলৈ কোনো দুষ্ট চক্ৰই এনেধৰণৰ পোষ্ট ছচিয়েল মিডিয়াত শ্বেয়াৰ কৰা হৈছে। আনকি জালকৈ ব্যৱহাৰ কৰা হৈছে এন ডি এম এৰ পেড। এনেধৰণৰ ভুৱা বাতৰিৰ পৰা জনসাধাৰণকো আঁতৰি থাকিবলৈ অনুৰোধ জনাইছে পি আই বি ফেক্ট চেকে।\nউল্লেখযোগ্য যে, প্ৰধানমন্ত্ৰী নৰেন্দ্ৰ মোদীয়ে কোৰোণাৰ সংক্ৰমণৰ প্ৰতি লক্ষ্য ৰাখি মাৰ্চ মাহত সমগ্ৰ দেশতে ল’ক ডাউন ঘোষণা কৰিছিল। বৰ্তমান সমগ্ৰ দেশতে আনল’ক প্ৰক্ৰিয়া চলি আছে।\nFirst published: September 13, 2020, 3:17 PM IST


টাইম মেচিন -পিনাকপাণি বৰুৱা - সাহিত্য ডট অৰ্গ\nটাইম মেচিন -পিনাকপাণি বৰুৱা\nসকলো শেষ হৈ গ’ল৷ অ’তবোৰ আশা, অতবোৰ সপোন ধূলিস্যাৎ হৈ এটা বিকল যন্ত্ৰৰ ৰূপত পৰি আছিল চকুৰ সন্মুখত৷ যোৱা বিশ বছৰে দিন ৰাতি একাকাৰ কৰি কৰা গৱেষণাৰ অন্তত আজি হাৰ মানিলে পদাৰ্থ বিজ্ঞানী ড° অনিমেষ বৰাই৷ কেৱল এই গৱেষণাটোৰ বাবেই কি কি ঘটা নাছিল যোৱা কেইবছৰত তেওঁৰ সৈতে – পাগল বুলি তেওঁক বিশ্ববিদ্যালয়ৰ চাকৰিৰ পৰা খেদি দিয়া হ’ল, পুত্ৰ সন্তানটি লগত লৈ পত্নীও গুচি গ’ল তেওঁক এৰি থৈ৷ কিন্তু ব্যক্তিগত জীৱনৰ সকলো সমস্যাকে আওকাণ কৰি তেওঁ কেৱল মনোনিৱেশ কৰি গৈছিল নিজৰ গৱেষণাৰ কামত৷ ড° বৰাই সদায় বিশ্বাস কৰিছিল যে তেওঁক পাগল বুলি আখ্যা দিয়া প্ৰত্যেকজন মানুহেই এদিন তেওঁক সন্মানৰ চকুৰে চাব৷ কিন্তু ড° বৰাৰ সেই বিশ্বাসো আজি ভাঙি চুৰমাৰ হ’ল৷ মানুহবোৰে ঠিকেই কৈছিল, তেওঁ সঁচাকৈয়ে এটা পাগল৷\nস্কুলত পঢ়ি থকাৰ সময়তে ড° বৰাই এইচ্ জি ৱেলচ্‌ৰ ‘দ’ টাইম মেচিন’ নামৰ কিতাপখন পঢ়ি অনুপ্ৰাণিত হৈছিল, সৰুৰে পৰাই পদাৰ্থ বিজ্ঞানৰ প্ৰতি ৰাপ থকা বৰাৰ মনত তেতিয়াই জন্ম হৈছিল এটা টাইম মেচিনৰ কল্পনা৷ যাৰ জৰিয়তে সময় নিয়ন্ত্ৰণ কৰিব পৰা যাব, যাৰ আৱিষ্কাৰৰ পাছত অতীত, বৰ্তমান আৰু ভৱিষ্যতৰ মাজত কোনো পাৰ্থক্য নাথাকিব, ইচ্ছা কৰিলেই অতীতলৈ ঘূৰি গৈ সলনি কৰিব পৰা যাব বৰ্তমান নাইবা আগতীয়াকৈ পোৱা যাব ভৱিষ্যতৰ জাননী৷ এনে এটা যন্ত্ৰ যি পোহৰতকৈও অধিক বেগত ঠেলি দিব পাৰিব যি কোনো বস্তুক, প্ৰত্যাহ্বানিত হ’ব আইনষ্টাইনৰ E=mc2 সূত্ৰ৷ এনেবোৰ উচ্চাকাংক্ষা মনত লৈয়ে ড° বৰাই প্ৰবেশ কৰিছিল পদাৰ্থ বিজ্ঞানৰ জগতখনত৷ ডক্টৰেট ডিগ্ৰী লাভ কৰাৰ পাছত নিজৰ আধা সম্পত্তি বিক্ৰী কৰি ঘৰৰ লগতে সাজি লৈছিল বিশাল এক গৱেষণাগাৰ আৰু আৰম্ভ কৰিছিল তেওঁৰ সপোনক বাস্তব ৰূপ দিয়াৰ প্ৰচেষ্টা৷ পিছে আজি বিশ বছৰৰ গৱেষণাৰ পাছতো সপোনবোৰ সপোন হৈয়ে ৰৈ থকাত তেওঁ নিৰাশ হৈ পৰিছিল৷ তেওঁৰ সকলো পূৰ্বধাৰণাই ভুল যেন অনুভব হৈছিল৷ সময় নিৰন্তৰ গতিশীল, ই নিজ গতিতেই আগবাঢ়ি গৈ থাকিব৷ অৰ্থাৎ প্ৰতি এক ঘণ্টাত ঘড়ীৰ সৰু কাটাডাল এপাকেই ঘূৰিব আৰু সেই একে গতিতেই যাত্ৰা কৰিবলৈ মানুহবোৰো বাধ্য, সম্ভব নহয় তাতকৈ খৰকৈ বা লাহেকৈ গতি কৰাটো-অনুভব কৰিছিল বৰাই৷\nঅতি হতাশ মন এটা লৈ তেওঁ গৱেষণাগাৰটো ভালদৰে এবাৰ চাইছিল৷ সেই সৰু কোঠাটোতেই আবদ্ধ তেওঁৰ সৰু পৃথিবীখন, তাত পৰি ৰোৱা নিৰ্জীব যন্ত্ৰপাতিবোৰেই তেওঁৰ বন্ধু৷ মনত পৰিছিল তেওঁৰ পত্নীয়ে ঘৰখন এৰি যাবৰ সময়ত কান্দি কাটি কোৱা কথাষাৰ,\n“এদিন ইয়াতে গেলি-পচি মৰি থাকিব আৰু বহু দিনলৈ কোনেও গমেই নাপাব৷ ”\nএটা যেন প্ৰকাণ্ড ভুল তেওঁৰ জীবনটো- ড° বৰাই অনুভৱ কৰিলে৷ মনৰ হতাশাক বশ কৰি ড° বৰাই সেই মুহূৰ্ততে সংকল্প লৈছিল হেৰাই যোৱা সুখ-শান্তিবোৰ পুনৰ এবাৰ উদ্ধাৰৰ চেষ্টা চলাব বুলি৷ সকলোৰে দৰে সাধাৰণ জীবন এটাই পাৰ কৰিব তেওঁ; তেওঁৰ পত্নী আৰু পুত্ৰৰ লগতে৷ পিছে আহিবনে বাৰু নীৰা ঘূৰি? এই গৱেষণাটো চলি থকালৈকেতো কোনোপধ্যেই নাহিব৷ সেই ভাবিয়েই ড° বৰাই এটা প্ৰকাণ্ড তলা লগাই দিছিল সন্মুখৰ দুৱাৰত৷ সেই তলা কোনোদিনে নোখোলোঁ বুলি শপত খাই বৰা নিজৰ শোৱনী কোঠালৈ আহিল৷ কোঠাটোৰ ওপৰছোৱাত মকৰাই এখন সাম্ৰাজ্যৰ সৃষ্টি কৰিছিল, মজিয়াতো পৰি ৰৈছিল বিভিন্ন ধৰণৰ আবৰ্জনা৷ কাপোৰৰ দমৰ মাজত লুকাই থকা বিছনাখন পাৰ হৈ তেওঁ কাষ চাপিল চুকৰ দাপোনখনৰ৷ ডাঢ়ি-চুলিৰ মাজত লুকাই পৰিছিল প্ৰকৃত চেহেৰা৷ দাপোনৰ ওপৰতে লাগি থকা দীপাংকৰৰ ফটোখন এৰুৱাই আনি ধূলিৰ চামনি মোহাৰি দিছিল ড° বৰাই, মনত পৰিছিল পুতেকৰ সৈতে কটোৱা মুহূৰ্তবোৰৰ৷ ৰজা-ৰাণীৰ সাধুৰ বিপৰীতে ড° বৰাই পুতেকক শুনাইছিল বিজ্ঞানৰ সাধুহে, সিও অবশ্যে বৰ মন দি শুনিছিল গম্ভীৰ যেন লগা কথাবোৰো৷ দীপাংকৰে কথাবোৰ বুজি পোৱা হোৱাৰ পৰাই বিশ্বাস কৰিছিল দেউতাকে এদিন টাইম মেচিন এটা সঁচাকৈয়ে সাজি উলিয়াব বুলি৷\nকাষৰ কোঠাটোৰ পৰা ঝাড়ু, চাবোন আদি আনি বৰাই ঘৰখনৰ লগতে নিজকো এক নতুন ৰূপ দিয়াৰ চেষ্টা চলালে৷ পিছে এই কামো যেন নতুন গৱেষণাৰ দৰেই জটিল আছিল৷ গোটেই দিনটো খৰচ কৰিও ঘৰটোক পূৰ্বৰ ৰূপ দিয়াত সম্পূৰ্ণৰূপে সফল নহ’ল তেওঁ৷ আবেলি প্ৰায় চাৰিমান বজাত সেই কাম সামৰি গা-পা ধুই চফা কাপোৰ এযোৰ পৰিধান কৰি তেওঁ ওলাই আহিছিল বাহিৰলৈ৷\nঘৰৰ সন্মুখৰ পাৰ্কখনৰ মাজত সৰু ল’ৰা এটাক দেউতাকৰ সৈতে খেলি থকা দেখি পুনৰ এবাৰ বাৰ-তেৰ বছৰৰ আগৰ স্মৃতিবোৰ ঘূৰি আহিছিল তেওঁৰ মনলৈ৷ দুবছৰ আগতে শেষবাৰ দীপাংকৰক লগ পাইছিল তাৰ এঘাৰতম জন্মদিনৰ দিনা, হাতত সৰু কেক এটা লৈ ৰাতিপুৱাই সি আহিছিল সেইদিনা ঘৰলৈ মোমায়েকৰ সৈতে৷ দিনটো একেলগে খেলা-ধূলা কৰাৰ পাছত গধূলি মোমায়েকে পুনৰ নিবলৈ আহোতে কান্দো কান্দো হৈ পৰিছিল ল’ৰাটো৷ সেমেকি পৰিছিল ড° বৰাৰ চকুহালো৷\nদীপাংকৰ আৰু তাৰ মাকক ঘৰলৈ ওভতাই অনাৰ উদ্দেশ্যেৰে আগবাঢ়ি গৈছিল তেওঁ৷ কিন্তু কিছু খোজ দিয়াৰ পাছতে এনে অনুভব হৈছিল যেন কোনোবাই তেওঁক অনুসৰণ কৰি আছে৷ পিছফালে ঘূৰি চাই তেওঁ নিজৰ চকুক বিশ্বাস কৰিব পৰা নাছিল৷ হতভম্ব হৈ তেওঁ চাপি আহছিল তেওঁৰ চেহেৰাৰ সৈতে প্ৰায় একে চেহেৰাৰ মানুহজনৰ কাষলৈ৷\n“কোন তুমি?”-চকু ডাঙৰ কৰি ড° বৰাই সুধিছিল৷\n“দেউতা”- মানুহজনে উত্তৰ দিছিল৷\nদীপাংকৰ? -মনতে চিঞৰি উঠিছিল ড° বৰা, কিন্তু দীপ ইমান ডাঙৰ কেনেকৈ হৈ যাব পাৰে দুবছৰতে৷ সন্মুখ ৰৈ থকা মানুহজনৰ বয়সটো চল্লিশৰ কম নহয়৷\n“ইট্চ নট্ পচিবল৷ মোৰ ল’ৰা বহুত সৰু হৈ আছে৷ সঁচা কথা কোৱা, কোন তুমি?”\n“মই দীপেই হয় দেউতা৷ মোৰ বয়স বৰ্তমান আঠচল্লিশ৷”\n“কেনেকৈ?”-বৰাৰ চকুত তেতিয়াও আছিল আশ্চৰ্য্যৰ ভাব৷\n“আহা মোৰ লগত৷”-বুলি প্ৰায় সমবয়সীয়া দীপাংকৰে দেউতাকক লৈ গ’ল জোপোহাৰ আঁৰলৈ৷ পুনৰ এবাৰ আচম্বিত হৈ উঠিল ড° বৰা, সেই স্থানত যে তেওঁ দেখা পাইছিল অতদিনে গৱেষণাগাৰত তৈয়াৰ কৰি থকা ধৰণৰে এখন বাহন৷\n“এইখনচোন মই বনাই থকা ….”\n“ঠিকেই ধৰিছা৷ এইখন তুমি নিৰ্মাণ কৰি থকা বাহনখনেই৷ তোমাৰ মৃত্যুৰ পাছৰে পৰাই আইনষ্টাইনৰ বিশেষ আপেক্ষিকতাবাদৰ ওপৰত তুমি কৰা গৱেষণাবোৰ মই আগুৱাই নিছিলোঁ৷ পোহৰতকৈ অধিক গতিবেগত আগবঢ়া যান এখন সৃষ্টি কৰাটো প্ৰথম অবস্থাত প্ৰায় অসম্ভব যেনেই লাগিছিল৷ বহুতো নতুন নতুন ইঞ্জিন ডিজাইন কৰিছিলো কিন্তু ৩০০০০০ মিটাৰ/ চেকেণ্ডতকৈ অধিক গতি লাভ কৰিবলৈ সফল হ’ব পৰা নাছিলোঁ৷ বহুত ৰিস্ক লৈ সহায় লৈছিলোঁ পাৰমাণবিক শক্তিৰো, কিন্তু ১০০০০০০ মিটাৰ/ চেকেণ্ডতকৈ অধিক গতি সম্ভব হোৱা নাছিল৷ কিন্তু এদিন এই পাৰ্কতে বহি মই মানুহ এজনক নিজৰ কণমানি পুতেকৰ সৈতে খেলি থাকোতেই বিচাৰি পাইছিলোঁ অসম্ভবকো সম্ভব কৰিব পৰা বুদ্ধিটো৷ মানুহজনে ল’ৰাটোক দাঙি ঘূৰাই আছিল বতাহতে এটা বৃত্তৰ সৃষ্টি কৰি, হাঁহি হাঁহি ঘূৰি থকা ল’ৰাটোৰ হাতত থকা টেনিছ বলটো এটা সময়ত সি দলিয়াই দিছিল গাৰ জোৰেৰে৷ বহুত দূৰৈত গৈ পৰা বলটোয়ে মোক বাৰুকৈয়ে আকৰ্ষিত কৰিছিল৷ দেউতাকে ঘূৰাই নথকা হ’লে ল’ৰাটোয়ে ইমান দূৰলৈ কেতিয়াও দলিয়াব নোৱাৰে বলটো৷ লগে লগেই মই দৌৰিছিলোঁ আমাৰ গৱেষণাগাৰটোৰ দিশত আৰু আৰম্ভ কৰিছিলোঁ এনে এটা তীব্ৰবেগী গোলক সৃষ্টিৰ কাম যাৰ বাহিৰত লাগি থাকিব অসংখ্য পিষ্টন-চিলিণ্ডাৰৰ যোৰা৷ পাৰমাণবিক শক্তিত চালিত হ’বলগীয়া এই পিষ্টনবোৰে অতিৰিক্তভাবে লাভ কৰিব ঘূৰি থকা গোলকটোয়ে প্ৰদান কৰা অপকেন্দ্ৰিক বলো৷ ফলত সৃষ্টি হ’ব সেই অপৰীসীম শক্তিৰ যি যানখনক দিব পোহৰতকৈও অধিক গতি৷\nআৰু সেইদৰেই বহু কষ্ট, বহু বিফলতাৰ পাছত অবশেষত মই সফল হ’লোঁ পোহৰতকৈও অধিক গতিবেগত যাত্ৰা কৰা এই যানখন নিৰ্মাণ কৰি উলিয়াবলৈ৷ দেউতা, মই সফল হ’লোঁ তোমাক ঘূৰাই আনিবলৈ মোৰ কাষলৈ৷ কোনোবাই ঠিকেই কৈছিল, মনৰ পৰা অতি গভীৰভাবে কিবা এটা বিচাৰিলে সি এদিন নহয় এদিন তোমাৰ কাষ চাপি আহিবয়ে৷ ”\n“কিন্তু মোৰ মৃত্যুৰ পাছত মানে?”\nদীপাংকৰে এক হুমুনিয়াহ কাঢ়ি কৈ গৈছিল,\n“তুমি বহুত বুজোৱাৰ পাছতো মা মান্তি নহয় তোমাৰ সৈতে ঘূৰি অহিবলৈ আজি৷ ফলত নিৰাশ মনেৰে তুমি উভতি আহিবা ঘৰলৈ আৰু নিজকে পুনৰ এবাৰ আবদ্ধ কৰি ল’বা ঘৰৰ ভিতৰত৷ লাহে লাহে ঘৰৰ ভিতৰত নিসংগে কোনো কাম নকৰাকৈ থাকি থাকি তোমাৰ দেহাও বেয়াৰ ফালে ঢাল খাব৷ আৰু এদিন … জীয়াই থকাৰ ইচ্ছা পৰিহাৰ্ কৰি তুমি বাচি ল’বা জীৱনটো শেষ কৰি পেলোৱাৰ সিদ্ধান্তক”৷\n“মই আত্মহত্যা কৰিম? ”-আচৰিত হোৱাৰ দৰে হৈ বৰাই সুধিছিল৷\n“অ’, এইখন তুমি শেষ মুহূৰ্তত লিখা চিঠিখন৷”-অতি পুৰণি কাগজ এখন জেপৰ পৰৰ উলিয়াই দীপে দেউতাকক দিলে৷\nড° বৰাই চিঠিখন লৈ যানখনৰ কাষতেই বহিছিল আৰু পঢ়িছিল নিজৰ অন্তিম সময়ত লিখা কথাবোৰ৷\n‘মোৰ চিন্তা, মোৰ ধাৰণা মোৰ পূৰ্বানুমান সকলো ভুল৷ গোটেই জীৱনটোয়ে মোৰ অৰ্থহীন৷ জীয়াই থকাৰো যে আৰু অৰ্থ নাই৷ অবাস্তব বস্তুৰ পিছত অত দিনে দৌৰি নাথাকি মই যদি নিজৰ ঘৰ-সংসাৰৰ প্ৰতি অলপ ধ্যান দিলোঁহেঁতেন, এবাৰলৈও যদি শুনিলোঁহেঁতেন নীৰাৰ কথা৷ আজি এই অবস্থা নহ’লহেঁতেন মোৰ৷’\nশেষ বাক্যটি পঢ়ি চলচলিয়া হৈ পৰা চকুহাল লৈ এবাৰ হাত বুলাই চাইছিল তেওঁ যানখন৷ অতবছৰে মনত সাঁচি ৰখা চিন্তাবোৰ অনৰ্থক আছিল বুলি ভাবিয়ে প্ৰাণ ত্যাগ কৰিছিল তেওঁ৷ কিন্তু সেই মুহূৰ্তত নিজকে শুদ্ধ বুলি জানি বাধাহীনভাবে বৈ আহিছিল আনন্দৰ চকুলো, চিঞৰি চিঞৰি তেওঁৰ ক’ব মন গৈছিল, মই পাগল নহয়, মই পাগল নহয়৷\nঅবশ্যে আনন্দৰ মাজতো মনত টুকুৰিয়াই থকা এটা প্ৰশ্নক অবজ্ঞা কৰিবলৈ তেওঁ সক্ষম হোৱা নাছিল,\n“পোহৰতকৈ অধিক বেগত গৈ ভবিষ্যত চোৱাটো সম্ভব, কিন্তু অতীতলৈ ঘূৰি অহাটো?”\nচিন্তাৰ ৰেখা কপালত আঁকি বৰাই সুধিছিল৷\n“তোমাৰ একমাত্ৰ সেই ধাৰণাটোয়ে ভুল আছিল দেউতা, বাস্তবত তাৰ বিপৰীতটোহে হয়৷”\n“আহা, দেখাই আছো৷”-বুলি দীপাংকৰে দেউতাকৰ হাতত ধৰি লৈ গ’ল পাৰ্কৰ মাজত থকা ডাঙৰ বৰ গছজোপাৰ কাষলৈ৷\n“ধৰি লোৱা তুমি দৌৰি আছা গছজোপাৰ চৌদিশে নিজৰ গতিত, এতিয়া যদি তোমাৰ গতি বঢ়াই পোহৰতকৈ অধিক কৰি দিয়া হয় তেন্তে কি হ’ব?”-দীপাংকৰে দেউতাকক ভাবিবলৈ বাধ্য কৰি সুধিলে৷\n“মই ঘূৰি আহি নিজৰে পিঠিটো দেখা পামহি কাৰণ মোৰ গাত প্ৰতিফলিত হৈ আগবঢ়া পোহৰ মোতকৈ পিছতহে থাকিব৷”-অলপ পৰ ভাবি বৰাই উত্তৰ দিলে৷\n“ঠিক, তাৰমানে কি? তুমি নিজৰ অতীতটো দেখা নাপালাহি জানো ঘূৰি আহি৷”\n“বুজিছোঁ, যিমানেই পোহৰতকৈ অধিক বেগত মই গতি কৰি থাকিম সিমানেই পূৰ্বে ঘটিত পৰিঘটনাবোৰ আহি থাকিব মোৰ চকুৰ আগলৈ৷ কিন্তু উভতিম কেনেকৈ? ভবিষ্যতলৈ কেনেকৈ যাম?”\nএকো নামাতি কাষতে মনে মনে বহি আছিল দীপ৷\n“কোৱা দীপ, ভবিষ্যতলৈ কি দৰে যাব পাৰি? তুমি কেনেকৈ ঘূৰি যাবা?”\n“মই আৰু ঘূৰি যাব নোৱাৰোঁ দেউতা৷ মোৰ সন্মুখ অতীতৰ দিশৰ বাটহে আছে, ভবিষ্যত নাই৷ তোমাক মাৰ ওচৰলৈ নি সকলো কথা বুজাবলৈহে মই আহিছোঁ যে তুমি পাগল নহয়, তোমাৰ চিন্তাবোৰ অনৰ্থক নহয়৷ গতিকে ব’লাচোন যাওঁ মাৰ ওচৰলৈ৷”-দীপে চিন্তাৰ ৰেখা স্থায়ী কৰি দেউতাকক লৈ আগবাঢ়িল৷\n“যানখন ইয়াত থাকক নে?”-বৰাই সুধিলে৷\n“থাকক, মই কাষত নাথাকিলে ইয়াৰ ল’ক কোনোপধ্যে খোল নাখায়৷”\n“গুড”-বুলি কৈ বৰাই দীপৰ খোজৰ লগত খোজ মিলালে৷\nমাকে একে চেহেৰাৰ দুটা মানুহৰ কথাবোৰ বিশ্বাস কৰিবলৈ প্ৰথম অবস্থাত টান পাইছিল যদিও দীপে কেৱল সি আৰু মাকে জনা বহুতো কথা ব্যক্ত কৰাত তেওঁ মান্তি হ’ল, তেওঁ মান্তি হ’ল যে তেওঁৰ গিৰিয়েকৰ চেষ্টাবোৰ অবান্তৰ নাছিল, তেওঁ মান্তি হ’ল যে তেওঁ ভুল আছিল, তেওঁ মান্তি হ’ল যে এদিন বিয়া কৰাই লৈ যোৱা মানুহজন পাগল নহয়৷\n“মই পাগল নহয় নীৰা, মই পাগল নহয়৷”\n“অ’ অ’ তুমি পাগল নহয়”-সাৱটি ধৰি নীৰাই কৈছিল, “আমি আকৌ আগৰ দৰে থাকিম, সুখত, আনন্দত৷ কিন্তু…”\n“তুমি কথা দিয়া তুমি পুনৰ গৱেষণাৰ কামত ব্যস্ত হৈ ঘৰ-সংসাৰৰ কথা পাহৰি নোযোৱা বুলি!”\n“নাযাওঁ, তেনে হোৱাৰ প্ৰশ্নই নাহে৷ মই অতদিনে কপালৰ ঘাম মাটিত পেলাই যি প্ৰমাণ কৰিব বিচাৰি আছিলোঁ সেয়াটো মোৰ পুত্ৰই প্ৰমাণ কৰিয়ে দিলে৷ মন মোৰ শান্ত আজিৰ পৰা, নিজকে সঁচা বুলি প্ৰমাণ কৰিবৰ আৰু প্ৰয়োজন নাই মোৰ৷”-বহুত দিনৰ মূৰত হাঁহিটো মুখত জিলিকিছিল তেওঁৰ৷ লগে লগে তেওঁ ঘূৰি চাইছিল পিছফালে,\n“অত বছৰৰ মূৰত তোমালোকক পুনৰ একেলগে দেখা পাই বহুত ভাল লাগিছে আজি৷ মোৰ ইমান দিনৰ কষ্ট সাৰ্থক হ’ল৷ পিছে মই পলম নকৰোঁ, অন্য কোনোবাই দেখিলে বহুত প্ৰশ্নৰ সৃষ্টি হ’ব পাৰে৷ মই গৈ থাকোঁ, অবশ্যে যোৱাৰ আগতে মোৰ কণমানি ৰূপটোক চাই যাওঁ এবাৰ৷”-বুলি কৈ ভবিষ্যতৰ দীপে জুমি চাইছিল ভিতৰৰ ফালে য’ত শুই আছিল বৰ্তমানৰ কণমানি দীপ৷\nক্ষন্তেক পিছতে ভবিষ্যতৰ দীপে বিদায় মাগি গুচি গৈছিল অতীতৰ কোনো হেৰুৱা স্মৃতি বিচাৰি৷\nপ্ৰায় একমাহ পিছৰ কথা৷ নীৰাই মিঠাইৰ পেকেটটো লৈ সোমাই গৈছিল তেজপুৰৰ লোকপ্ৰিয় গোপীনাথ বৰদলৈ মানসিক চিকিৎসালয়ৰ ডাক্টৰ ৰাকেশ শৰ্মাৰ চেম্বাৰৰ ভিতৰলৈ৷\n“কেনে আছে এতিয়া বৰা?”-ৰীমাক দেখি ডা: শৰ্মাই অতি আশাৰে সুধিলে৷\n“একদম ভাল এতিয়া, কোনেও ক’বই নোৱাৰিব তেওঁ যে অত বছৰ ধৰি পাগলখানাত সোমাই আছিল৷ আপুনি কিন্তু সাক্ষাৎ ভগবান ৰূপেই আহিছে দেই আমাৰ জীবনলৈ৷ ইমানখিনি কষ্ট কোনেনো কৰে নহ’লে মাত্ৰ এজন ৰোগীক ঠিক কৰিবলৈকে?”\n“মই মাত্ৰ মোৰ কৰ্তব্যটোহে পালন কৰিছোঁ দিয়ক৷ আৰু ধন্যবাদ সেই ওপৰত থকা প্ৰকৃত ভগৱানক দিয়ক যি মোক লগ কৰাই দিছিল আপোনাৰ পতিৰ সৈতে দেখাত হুবহু একে ব্যক্তিজনৰ সৈতে৷ তাতে তেওঁ আকৌ ইমান ভাল অভিনয়ও কৰিব পাৰিলে৷”\n“সঁচায়ে, তেওঁক যিমান ফীজ দিয়া হ’ল তাতকৈ তেওঁ বহুত গুণ বেছি মূল্যৰ কাম কৰি গ’ল৷ পিছে মেইন ক্ৰেডিট মই আপোনাকে দিম, ইমানখিনি অধয়্যন কৰি ইমান সুন্দৰভাবে পৰিকল্পনা ৰচি সফল ৰূপ দিয়াটো সহজ কথা নাছিল৷ তাতে কি সঠিকভাবে আপুনি সাজু কৰিছিল অভিনেতাজনক, সেয়াও প্ৰশংসনীয়৷ এওঁৰ সকলো প্ৰশ্নৰে উত্তৰ আছিল অভিনেতাজনৰ মুখত৷”\n“আচলতে বিজ্ঞানৰে মানুহ বাবে এইবোৰ বিষয়ত অধ্যয়ন কৰি ভালেই পাওঁ৷ তথাপি বৰাৰ দৰে ইমান চোকা মানুহ এজনক পাগলা ফাটেকত দেখি মোৰো বেয়া লাগিছিল৷ তেওঁৰ গৱেষণাৰ সময়ত ব্যবহৃত কাগজ-পত্ৰবোৰ চাই ময়ো অনুপ্ৰাণিত হৈছিলোঁ৷ আচলতে মন তেতিয়াই বান্ধি লৈছিলোঁ এই হাৰ মানিব নোখোজা মানুহজনক মই সুস্থ কৰিহে এৰিম বুলি আৰু তেওঁৰ সেই কাগজসমূহত পোৱা তথ্যবোৰেই সহজ কৰি তুলিছিল স্ক্ৰীপ্টখন লিখাত৷” -ডা: শৰ্মাই চছমাযোৰ খুলি গৰ্বৰ হাঁহিটো মাৰি কৈছিল৷\n“এতিয়া পিছে সকলো আগৰ দৰে হৈ পৰিল, যাৰ বাবে চিৰ জীৱন কৃতজ্ঞ হৈ ৰ’ম মই আপোনাৰ৷ পিছে অভিনেতাজনকহে ভালদৰে ধন্যবাদ কোৱা নহ’ল৷ তেওঁৰ ফ’ন নাম্বাৰ আছে নেকি আপোনাৰ লগত বাৰু?”\n“ফ’ন নাম্বাৰ আছে কিন্তু লাভ নাই৷ ফ’ন কৰিলে নাম্বাৰটোৰ বৰ্তমান অস্তিত্বই নাই বুলি কয়৷ তেওঁ কাম কৰা নাটকখনৰ পৰিচালকৰ লগতো কথা পাতিছিলোঁ৷ পৰিচালকজনে কোৱা মতে মানুহজন কেইদিনমানৰ বাবেহে আছিল জড়িত হৈ, ইয়াৰ পৰা যোৱাৰ পিছত পুনৰ তেওঁ যোগদান কৰাই নাছিলগৈ নাট্যগোষ্ঠীৰ লগত৷”\n“অ’, তেওঁ আকৌ ক’ত হেৰালগৈ৷”-নীৰাই কৈছিল, “যি কি নহওক, কেতিয়াবা খবৰ পালে জনাব মোকো৷”-বুলি কৈ মানুহজনীয়ে বিদায় মাগিছিল৷\nসাতবছৰ পূৰ্বে সম্পূৰ্ণৰূপে মানসিক ভাৰসাম্যতা হেৰাই পেলোৱা বৰাক আনি পগলাফাটেকত ভৰ্তি কৰোৱাৰ পাছত পগলা ফাটেকৰ চুকৰ ভঙা-চিঙা ঘৰটোকে নিজৰ ঘৰৰ গৱেষণাগাৰটো বুলি ধাৰণা কৰি লৈছিল তেওঁ৷ আশে-পাশে থকা ভগা লোহাৰ-লক্কৰবোৰ গোটাই তেওঁ ইফাল-সিফাল কৰি পুনৰ চেষ্টা কৰিছিল টাইম মেছিন গঢ়াৰ৷ পিছে সফলতা নাপাই নিৰাশ হৈ পৰিছিল মানুহটো৷ পিছলৈ এইবোৰ কাম বাদ দি চুক এটাত অনবৰতে বহি থকা দেখি ডা: শৰ্মাই বৰাক ঘৰলৈ পঠাই দিয়াটোয়েই উচিত বুলি ভাবিছিল, ভাবিছিল মানুহজনৰ মূৰৰ পৰা গৱেষণাৰ ভূতটো আঁতৰিল বুলি৷ ভাবিছিল পৰিয়ালটো পুনৰ লগ পালে মানুহজন আগৰ অৱস্থালৈ ঘূৰি আহিব বুলি৷ সেই ভাবিয়ে তেওঁক প্ৰেৰণ কৰা হৈছিল ঘৰলৈ৷ পিছে দুদিনমান মন মাৰি থকাৰ পিছত পুনৰ আৰম্ভ হৈছিল তেওঁৰ পাগলামি৷ খোৱা-বোৱা বাদ দি দিন-ৰাতি গৱেষণাগাৰতে ঘটং-মটং কৰি থাকি অশান্তিৰ সৃষ্টি কৰিছিল নিজৰ পৰিয়ালৰ লগতে আশে-পাশে থকা মানুহবোৰৰো৷ ফলত অনিচ্ছা সত্বেও তেওঁক পুনৰ আনি ভৰ্তি কৰা হৈছিল ফাটেকত আৰু তেতিয়াৰ পৰা তেওঁ তাতে আছিল৷ পগলাফাটেকৰ চুকত থকা ঘৰটোকে নিজৰ গৱেষণাগাৰ বুলি ভাবি৷\nবৰাক সুস্থ কৰাৰ উপায় বিচাৰি থকা ডা: শৰ্মাই আশা দেখিছিল দুমাহ পূৰ্বে গুৱাহাটীৰ ৰবীন্দ্ৰ ভৱনত অনুস্থিত এখন নাটক চাবলৈ যাওতে৷ বৰাৰ সৈতে দেখাত হুবহু একে অভিনেতাজনক দেখিয়েই ডা: শৰ্মাৰ মনত ৰচিত হৈছিল এক নিখুঁট পৰিকল্পনাৰ যাৰ সফল ৰূপায়নে পুনৰ ঘূৰাই আনিছিল হতাশাই কাঢ়ি নিয়া ডা° বৰাৰ সুস্থ মানসিক অবস্থাক৷\n← এজন “গ্ৰন্থাহ’লিক”ৰ আত্মকথা – অন্তৰংগ তালুকদাৰ\nবানৰ দিনবোৰ -নিবিড় অনুৰাগ মানস →


ধুবুৰীত মমতা।। বিধেয়ক-এন আৰ চি-“কেলেংকাৰি জড়িত হিমন্ত”ক লৈ তুলাধুনা বিজেপিক\nধুবুৰীত অগ্নিকন্যা।। বিধেয়ক-এন আৰ চি-“কেলেংকাৰি জড়িত হিমন্ত”ক লৈ তুলাধুনা বিজেপিক\nগুৱাহাটী , April 5, 2019 8:03 pm\nএন আৰ চি, নাগৰিকত্ব বিধেয়ক আৰু “কেলেংকাৰি জৰিত” হিমন্ত বিশ্ব শৰ্মাক ইছু হিচাপে লৈ ধুবুৰীৰ এখন নিৰ্বাচনী সভাত শুকুৰবাৰে শাসকীয় বিজেপি চৰকাৰ তুলাধুনা দিছে পশ্চিমবংগৰ মুখ্য মন্ত্ৰী মমতা বেনাৰ্জীয়ে।\nনাগৰিকত্ব বিধেয়কৰ জৰিয়তে বিজেপিয়ে হিন্দুৰ ত্ৰাণকৰ্তাৰ ভূমিকা দাবী কৰাৰ বিপৰীতে বেনাৰ্জীয়ে ইয়াক এক “ষড়যন্ত্ৰ” বুলি অভিহিত কৰে।\n“নাগৰিকত্ব বিধেয়ক মতে আপোনালোক ৬বছৰ ধৰি বিদেশীৰূপে পৰিগণিত হ’ব, আৰু তাৰ পিছত আপোনালোকক নাগৰিকত্ব দিয়া হ’ব, কিয়? ছবছৰত আপোনালোকে কি কৰিব? আপোনাৰ চাকৰি, স্কুল আৰু অন্যান্য নিত্য প্ৰয়োজনীয় সা-সুবিধাৰ কি হ’ব? এইটো ষড়যন্ত্ৰৰ বাহিৰে আন একো নহয়,” মূলতঃ হিন্দু বাঙালীক লক্ষ্য কৰি এই মন্তব্য বেনাৰ্জীৰ।\nআনহাতে এন আৰ চিৰ চূড়ান্ত খচৰাৰ পৰা বাদ পৰা ৪০লাখ লোকৰ কাষত “কোনো বিজেপি নেতা” থিয় নোহোৱাটোকো সমালোচনা কৰে মুখ্য মন্ত্ৰীগৰাকীয়ে।\n“কাৰোবাৰ মাকৰ যদি নাম নাই, কাৰোবাৰ আকৌ গিৰীয়েক বা ল’ৰা-ছোৱালীৰ নাম নাই। মুছলমানৰ নাম বাদ পৰিছে…চৰকাৰে আনকি শিশুকো দিটেনচন কেম্পত বন্দী কৰিছে,” মমতাৰ ভাষণ।\nএন আৰ চিৰ খচৰা প্ৰকাশৰ পিছতে ক’লকাতাৰ পৰা অসমলৈ তৃণমূল কংগ্ৰেছৰ বিধায়ক আৰু সাংসদ পঠোৱাৰ কথা উল্লেখ কৰি তেওঁ কয় আপোনালোকে আমাক কেতিয়াও ভোট দিয়া নাই, কিন্তু আপোনালোক বিপদত পৰোঁতে আমি আহি কাষত থিয় দিছিলো। এন আৰ চিক লৈ অসমত বহুলোকে “আত্মহত্যা” কৰাৰ কথাও তেওঁ উল্লেখ কৰে।\nসাৰদা কেলেংকাৰি আৰু বৰ্তমান গেৰুৱা দলৰ প্ৰভাৱশালী মন্ত্ৰী হিমন্ত বিশ্ব শৰ্মাৰ উদাহৰণেৰে নিজকে “দুৰ্নীতিবিৰোধী” বুলি বিজেপি চৰকাৰে কৰি অহা দাবী তেওঁ খণ্ডন কৰে।\nঅসমৰ বিত্ত মন্ত্ৰী হিমন্ত বিশ্ব শৰ্মা “কেলেংকাৰিটোত জৰিত আছিল, কিন্তু তেওঁৰ বিৰুদ্ধেতো তেওঁলোকে কোনো ব্যৱস্থা গ্ৰহণ নকৰিলে,” বহুকোটিটকীয়া সাৰদা কেলেংকাৰিৰ মূল অভিযুক্ত সুদীপ্ত সেনৰ বহুচৰ্চিত “পত্ৰ” জোকাৰি জনসভাত মমতাৰ অভিযোগ।\nঅসম আৰু পশ্চিমবংগৰ “চিৰদিনে ভাল সম্পৰ্ক” থকা বুলি উল্লেখ কৰি তৃণমূল মুৰব্বীগৰাকীয়ে ধুবুৰী লোকসভা সমষ্টিৰ প্ৰাৰ্থী নুৰুল ইছলাম চৌধুৰীৰ হৈ ৰাইজৰ ভোট ভিক্ষা কৰে।\n“আমাক ভোট দিয়ক, আপোনালোকৰ সমস্যাসমূহ আমি সংসদলৈ লৈ যাম,” মমতাৰ আশ্বাস।


পানীয়ে প্ৰাণ বচালে জটিল গেষ্ট্ৰাইচিছ ৰোগৰ পৰা — Vikaspedia\nহেৰা ডেকা লৰা লুচি এখন দিওঁ নে?\nইচ ৰাম নালাগে নালাগে নোৱাৰি দেই এখন খাবলৈকে মই চিন্তা কৰি আছো।\nকিয় ?ঘৰত ভাত খাই আহিছা নেকি?\nনকব আৰু খুৰা এখন লুচি খালেই গেছৰ টেবটত এটা খাব লাগে নহলে ৰাতি শুব নোৱাৰি।\nধুৰ!! তোমালোক বৰ বেমাৰী দেই ।তোমালোকৰ বয়সত আমি দুই-তিনিটাই মিলি এপাচি লুচি খাওঁ ।\nআপোনালোকৰ কথা বেলেগ খুৰা।আপোনালোকে খাঁটি (pure) খাদ্য খায় ডাঙৰ হৈছে।আমি ভেজাল খাদ্য খাই ডাঙৰ হৈছো।গতিকে ইঞ্জিন নিমিলে।আমি অলপ জলা মছলা খালেই গেছ হয়।\nগেছ আৰু গেষ্টিক আজিৰ প্ৰজন্মৰ এটা সাধাৰণ ৰোগ।বিয়া-বাৰু, সকাম-নিকাম,ভোজভাত, আদিত ভাত,লুচি,পোলাও আদি খালেই বহু লোকৰে গেছ হোৱাটো সাধাৰণ কথা হৈছে ।ৰসগোল্লা, চিঙৰা,নিমকি খালে গেছ হয়।জ্বলা-মছলা খালে গেছ হয়।মদ ,চিগাৰেট খালে গেছ হয়।সেউজীয়া শাক খালে গেছ হয়।ফুলকবি,বিলাহী খালে গেছ হয়।ঔষধ দিয়া কল খালে গেছ হয়।মাংস খালে গেছ হয় আৰু কত যে কি খালে গেছ হয় লিখি থাকিলে শেষ নহব ।\nগেছ আৰু গেষ্টিক একে ৰোগ নহয় ।আছলতে কথাটো এনেকুৱা গেষ্টিকৰ আৰম্ভণি লক্ষ্যণ খিনিয়েই হৈছে গেছ।গতিকে গেছ ৰোগত আক্ৰান্ত ব্যক্তিয়ে বিষেশ সাবধান নললে পাচলৈ গেষ্টিক ৰোগত ভোগিব পাৰে।\nআমি খোৱা আহাৰ পাচন হবলৈ পাকস্থলীৰ পৰা পেপছিনৰ ওপৰিও হাইড্ৰক্লৰিক এছিড নি:সৰণ হয়।\nএই এছিড তিব্ৰ আম্লিক ধৰ্মিৰ হয়।ইয়াৰ তিব্ৰতা ইমান বেছি হয় যে ই পাকস্থলীটোও ক্ষয় নিয়াব পাৰে।একেদৰে পিত্তস্হলিৰ পৰা পিত্তৰস নিৰ্গত হয় ই আকৌ তিব্ৰ ক্ষাৰকীয় প্ৰকৃতিৰ হয়।খাদ্যৰ পাচনত এই দুবিধ ৰসৰ খুবেই প্ৰয়োজন আছে যদিও কেতিয়াবা কেতিয়াবা অত্যাধিক পৰিমাণৰ ৰস ক্ষৰণ কৰিব লগা হয় আৰু তেতিয়াই আমাৰ গেছ হয়।গতিকে গেছ এছিড আৰু ক্ষাৰ দুয়োটাৰ পৰা হব পাৰে।আমাৰ মুখৰ পৰা টেঙা পানী ওলোৱা আৰু মুখখন তিতা তিতা লগাৰ পৰাই আমি অনুভব কৰিব পাৰো কোনপ্ৰকাৰৰ গেছ হৈছে ।শ্লেষ্মা নামৰ এবিধ ৰসে পাকস্থলীৰ বেৰখনক সুৰক্ষা দি ৰাখে কিন্তু হেলিকবেক্টাৰ নামৰ বেক্টেৰিয়াৰ ক্ৰিয়াৰ ফলত পাকস্থলীৰ বেৰখন নষ্ট হৈ পৰে তেতিয়া গেষ্টিক আলচাৰ হব পাৰে।একেদৰে ক্ষুদ্ৰান্তৰ বেৰখনো নষ্ট হব পাৰে ।এইবোৰ হলে উন্নত চিকিত্সাৰ প্ৰয়োজন।আমি সততে ৰাব্ৰিপাছল,পেন্ট'প্ৰাজল আদি গেছৰ টেবলেট বা মেগনেছিয়া,এলুমিনিয়াম হাইড্ৰক্সাইড আদিৰ চিৰাপ বোৰ আনি গেছৰ মহৌষধ হিচাপে খাওঁ ।এইবোৰৰ অপকাৰিতাৰ বিষয়ে ইতিমধ্যে এডমিন মহোদয়ে লিখিছে।ইয়াৰ উপৰিও বহুতে হাৰবেল ট্ৰিটমেন্টৰ নামত বজাৰত ওলোৱা হকে বিহকে ঔষধ বোৰ কিনি কিনি খোৱা দেখা যায় । নাখাবই বা কিয়?গেছ হলেহে গম পোৱা যায় ।কিমান অশান্তি ।পেট ফুলি থকা,বুকু শাল মাৰি ধৰা,পাতল পাইখানা হোৱা,পেটৰ বিষ,মূৰৰ বিষ,বুকু জ্বলাপুৰা কৰা,খাবলৈ মন নোযোৱা, ঘনাই ঘনাই হামি অহা আদি গেছৰ লক্ষণ ।গেছ বেছি হলে আৰু ট্ৰিটমেন্ত নাপালে মৃত্যু পৰ্যন্ত হব পাৰে।\nকথাখিনিৰ পৰা আমি গম পালো গেছ আছলতে চিন্তা কৰিবলগা ৰোগ নহয় যদিও ই সময়ত কালান্তক ৰোপ লব পাৰে।গতিকে এই ৰোগক শত্ৰু বুলি নাভাবি বন্ধুৰ দৰে ভাবিব পাৰিব লাগিব আৰু বন্ধুৰ দৰে ব্যৱহাৰ কৰিব লাগিব।কিন্তু কেনেকৈ?\nগোটেই লেখাটো মোৰ ব্যক্তিগত অভিজ্ঞতাৰ পৰা লিখিছো।গেছ মোৰ বাবে আছিল নিত্য নৈমিত্তিক ৰোগ।প্ৰতিদিনে টেবলেত বা চিৰাপ খাব লগা হয় ।চেন্নাই ত দেখুওৱাই আহিবলৈও ওলাইছিলো।থিক তেনে সময়ত লগ পালো এই গ্ৰুপৰ এডমিন মনোজ শইকীয়া ছাৰক।ছাৰৰ লগত বিষয়টো আলোচনা কৰিলো।ছাৰে মোৰ কথা শুনি হাঁহিলে ।পৰামৰ্শ হিচাপে পুৱা একলিটাৰকৈ কুহুমিয়া গৰম পানী খাবলৈ কলে।\nনিতৌ পুৱা পানী খোৱা আৰম্ভ কৰিলোঁ।দুমাহ হল।এতিয়া দিয়ক যি খাবলৈ দিয়ে তাকে খাব পাৰো।না গেছ না গেষ্টিক। বিশ্বাস কৰক আজি দুমাহে এটাও গেছৰ টেবলেত খাব লগা হোৱা নাই।\nনিতৌ কুহুমীয়া পানী খালে পানীয়ে পাকস্থলী ৰ পৰা খুব সম্ভৱ অতিৰিক্ত এছিড ধুই পেলাই ।তদুপৰি অতিৰিক্ত ভাবে নিষ্কাষন হোৱা গেছক প্ৰশমিত কৰি সুৰক্ষিত কৰে।গতিকে নিতৌ পানী খায় গেছ নোহোৱাকৈ থাকিব পৰা যায় ।কোনো ধৰণৰ ঔষধৰ ব্যৱহাৰ কৰিব নালাগে।শেষত কও দেহা থাকিলেহে বেহা।\nলেখক: নৱ ওজা


Raksha Bandhan: ৪৭৪বছৰ পিছত এইবাৰ ৰক্ষাবন্ধনত হ'ব মহাসংযোগ! এয়া কিমান শুভ ?– News18 assam\nRaksha Bandhan 2021: ৪৭৪ বছৰ পিছত এইবাৰ ৰক্ষাবন্ধনত হ'ব মহাসংযোগ ! এয়া কিমান শুভ ? ভাতৃ-ভগ্নীৰ সম্পৰ্কত মহাসংযোগে কি প্ৰভাৱ পেলাব ?\nRaksha Bandhan 2021: হিন্দু পঞ্চাগৰ মতে, এইবাৰ ৰক্ষা বন্ধনত সিংহ ৰাশিত সূৰ্য, মঙ্গল আৰু বুধ একেলগে বহিব। সিংহ ৰাশিৰ প্ৰভু হৈছে সূৰ্য। বন্ধু মঙ্গলগ্ৰহো তেওঁলোকৰ সৈতে এই ৰাশিচিহ্নত উপস্থিত থাকিব। ইয়াৰ সৈতে শুক্ৰ কন্যা ৰাশিত থাকিব। এনে গ্ৰহযোগক অত্যন্ত শুভ আৰু ফলপ্ৰসূ বুলি গণ্য কৰা হয়।\nRaksha Bandhan 2021: হিন্দু (Hindu) ধৰ্মত, ৰক্ষা বন্ধন উৎসৱক ভাই-ভনীসকলৰ(Brother-Sister) প্ৰেমৰ প্ৰতীক বুলি গণ্য কৰা হয়। ইয়াৰ মাজতে, ভগ্নীসকলে তেওঁলোকৰ ভাতৃসকলৰ সমৃদ্ধি আৰু দীৰ্ঘজীৱনৰ বাবে তেওঁলোকৰ মণিবন্ধত ৰঙীন ৰাখী বান্ধে।\nভাইসকলে তেওঁলোকৰ ভগ্নীসকলক সুৰক্ষা দিবলৈ প্ৰতিশ্ৰুতি দিয়ে আৰু উপহাৰ দিয়ে। হিন্দু পঞ্চাঙৰ মতে, শ্ৰাৱণ মাহৰ পূৰ্ণিমা দিৱসত ৰক্ষা বন্ধন উৎসৱ পালন কৰা হয়। ইংৰাজী বৰ্ষপঞ্জী অনুসৰি, উৎসৱটো জুলাই বা আগষ্ট মাহত পৰে। ২০২১ চনত, শ্ৰাৱণ মাহৰ পূৰ্ণিমা তাৰিখ ২১ আগষ্ট (শনিবাৰে) সন্ধিয়া ৭.৩০ বজাত আৰম্ভ হ'ব আৰু পিছদিনা ২২ আগষ্ট (দেওবাৰে) সন্ধিয়া ৫.৩৩ বজাত সমাপ্ত হ'ব। এই বছৰটো ২২ আগষ্টত আনন্দেৰে উদযাপন কৰা হ'ব ৰক্ষাবন্ধন।\nৰক্ষা বন্ধনৰ শুভ উপলক্ষ\nৰক্ষা বন্ধন আগষ্ট ২২, ২০২১ (দেওবাৰে)\nৰাখী টাইং মুহুৰ্ত - ৰাতিপুৱা ৬.১৪.৫৬ বজাৰ পৰা ১৭.৩৩.৩৯ বজালৈ\nম্যাদ-১১ ঘণ্টা ১৮ মিনিট\nৰক্ষা বন্ধন অপৰাহ্ন মুহূৰ্ত - আবেলি ১৩.৪১.৫৪ বজাৰ পৰা ১৬.১৭.৫৯ বজালৈ\n৪৭৪ বছৰৰ পিছত মহাসংযোগ\nহিন্দু পঞ্চাগৰ মতে, এইবাৰ ৰক্ষা বন্ধনত সিংহ ৰাশিত সূৰ্য, মঙ্গল আৰু বুধ একেলগে বহিব। সিংহ ৰাশিৰ প্ৰভু হৈছে সূৰ্য। বন্ধু মঙ্গলগ্ৰহো তেওঁলোকৰ সৈতে এই ৰাশিচিহ্নত উপস্থিত থাকিব। ইয়াৰ সৈতে শুক্ৰ কন্যা ৰাশিত থাকিব। এনে গ্ৰহযোগক অত্যন্ত শুভ আৰু ফলপ্ৰসূ বুলি গণ্য কৰা হয়। জ্যোতিষশাস্ত্ৰৰ মতে, ৰাখী বন্ধনৰ ওপৰত এনে এক বিৰল গ্ৰহীয় সংমিশ্ৰণ ৪৭৪ বছৰৰ পিছত সংঘটিত হৈছে। ইয়াৰ পূৰ্বে, ১৫৪৭ চনৰ ১১ আগষ্টত এনে এক গ্ৰহীয় পৰিস্থিতিৰ প্ৰভাৱ পৰিছিল।\nFirst published: August 18, 2021, 15:24 IST\nassamBrotherFamilyraksha bandhan 2021RelationSister


Biclox D ৰ অনুকল্প - Substitutes for Biclox D in Assamese\nআপুনি বা আপোনাৰ পৰিয়ালৰ কোনোবাই Biclox D লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Biclox D ব্যৱহাৰ কৰিছিল নেকি?\nআপুনি কিমান পৰিমাণে Biclox D সেৱন কৰিছিল?\nআপুনি Biclox D ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Biclox D সেৱন কৰে?


আফগানিস্তানত তালিবানৰ তাণ্ডৱ! কাবুলত আশ্ৰয় শ শ পৰিয়ালৰ -\nHomeআন্তঃৰাষ্ট্ৰীয়আফগানিস্তানত তালিবানৰ তাণ্ডৱ! কাবুলত আশ্ৰয় শ শ পৰিয়ালৰ\nPrevious articleগাঁত খান্দি উলিয়ালে যুৱতীৰ মৃতদেহ ! কল ৰেকৰ্ডিঙক লৈ চাঞ্চল্য\nNext articleনিস্তাৰ নাই ৰাজ কুন্দ্ৰাৰ! অপৰাধ শাখাৰ আবেদনলৈ আদালতৰ সঁহাৰি


আমাৰ চাৰিওকাষৰ পদাৰ্থবোৰ বিশুদ্ধনে ? | বিজ্ঞান ৷ নৱম ৷ শ্ৰেণী | Science |\nআমাৰ চাৰিওকাষৰ পদাৰ্থবোৰ বিশুদ্ধনে ?\nAugust 20, 2020 August 5, 2021 AdminClass IX, NCERT Solutions- অসমীয়া মাধ্যম, বিজ্ঞান - নৱম শ্ৰেণীclass 9, class ix, ncert, notes, science, solution, অসমীয়া মাধ্যম, আমাৰ চাৰিওকাষৰ পদাৰ্থবোৰ বিশুদ্ধনে ?, নৱম, নৱম শ্ৰণী, বিজ্ঞান\nইয়াত অসমীয়া মাধ্যমৰ, বিজ্ঞান বিষয়ৰ, প্ৰশ্নৰ উত্তৰ সমূহ দিয়া হৈছে ৷ নৱম শ্ৰেণীৰ, অধ্যায়-2আমাৰ চাৰিওকাষৰ পদাৰ্থবোৰ বিশুদ্ধনে ? (Is Matter Around Us Pure ? ) পাঠটিত থকা প্ৰশ্নৰ উত্তৰ সমূহ ইয়াত পাব ৷\nআমাৰ চাৰিওকাষৰ পদাৰ্থবোৰ বিশুদ্ধনে ? – প্ৰশ্নাৱলী, Page No – 15\n1. পদাৰ্থ বুলিলে কি বুজায় ?\nউত্তৰ – বিশ্বব্ৰহ্মাণ্ডৰ সকলোবোৰ বস্তু যাৰ দ্বাৰা গঠিত আৰু যাৰ এটা মাত্ৰ উপাদান থাকে তাকে পদাৰ্থ বোলে ৷\n2. সমসত্ব আৰু অসমসত্ব মিশ্ৰণৰ মাজৰ প্ৰভেদবোৰ লিখা ৷\nউত্তৰ – সমসত্ব আৰু অসমসত্ব মিশ্ৰণৰ মাজৰ প্ৰভেদবোৰ তলত উল্লেখ কৰা হ’ল –\nসমসত্ব মিশ্ৰণ অসমসত্ব মিশ্ৰণ\n1. সমসত্ব মিশ্ৰণৰ সকলো অংশতে একে সংয়ুতি থাকে ৷ 1. অসমসত্ব মিশ্ৰণৰ সকলো অংশতে সংয়ুতি বেলেগ বেলেগ ৷\n2.সমসত্ব মিশ্ৰণৰ উপাদানবোৰ ভৌতিক ভাবে স্পষ্ট নহয় ৷ 2.অসমসত্ব মিশ্ৰণৰ উপাদানবোৰ ভৌতিক ভাবে স্পষ্ট ৷\n3. সমসত্ব মিশ্ৰণৰ উদাহৰণ – নিমখৰ পানী, চেনিৰ দ্ৰৱ ইত্যাদি ৷ 3. অসমসত্ব মিশ্ৰণৰ উদাহৰণ – পানী আৰু তেলৰ, লোৰ গুড়ি আৰউ নিমখ ইত্যাদি ৷\nপ্ৰশ্নাৱলী, Page No – 18\n1. উদাহৰণ দি সমসত্ব আৰু অসমসত্ব মিশ্রণৰ পার্থক্য লিখা ৷\n2. কলয়ড, দ্রবণ আৰু প্ৰলম্বনৰ মাজৰ প্রভেদবোৰ কি কি ?\nউত্তৰ – কলয়ড, দ্রবণ আৰু প্ৰলম্বনৰ মাজৰ প্রভেদবোৰ তলত উল্লেখ কৰা হ’ল –\nকলয়ড দ্রৱণ প্ৰলম্বন\n1.কলয়ড এবিধ অসমসত্ব মিশ্ৰণ ৷ 1. দ্রৱণ এবিধ সমসত্ব মিশ্ৰণ ৷ 1. প্ৰলম্বন এবিধ অসমসত্ব মিশ্ৰণ ৷\n2. কলয়ডীয় কণিকাবোৰ খালি চকুৰে মনিব নোৱাৰি ৷ 2. দ্ৰৱণৰ কণিকাবোৰ খালি চকুৰে নেদেখি ৷ 2. প্ৰলম্বনৰ কণিকাবোৰ খালি চকুৰে দেখি ৷\n3. নোজোকৰাকৈ থৈ দিলে কলয়ডীয় কণিকাবোৰ অৱক্ষিপ্ত নহয় – অৰ্থাৎ কলয়ডীয় দ্ৰৱ সুস্থিৰ ৷ 3. নোজোকৰাকৈ থৈ দিলে দ্ৰৱণৰ কণিকাবোৰ অৱক্ষিপ্ত নহয় – অৰ্থাৎ দ্ৰৱণবোৰ সুস্থিৰ ৷ 3. নোজোকৰাকৈ থৈ দিলে কলয়ডীয় কণিকাবোৰ তলিত জমা হয়গৈ – অৰ্থাৎ প্ৰলম্বন দ্ৰৱণ অস্থিৰ ৷\n4. কলয়ডীয় কণিকাবোৰে পোহৰ ৰশ্মি বিচ্ছুৰিত কৰিব পাৰে ৷ 4. দ্ৰৱণৰ কণিকাবোৰে পোহৰ ৰশ্মি বিচ্ছুৰিত কৰিব নোৱাৰে ৷ 4. প্ৰলম্বনৰ কণিকাবোৰে পোহৰ ৰশ্মি বিচ্ছুৰিত কৰিব পাৰে ৷\n5. কলয়ডৰ উদাহৰণ – মেগনেছিয়া দুগ্ধ ৷ 5. দ্ৰৱণৰ উদাহৰণ – নিমখ পানী ৷ 5. প্ৰলম্বনৰ উদাহৰণ – ময়দাৰ গুড়ি আৰু পানীৰ মিশ্ৰণ ৷\n3. 293k উষ্ণতাত 100 ml , পানীত 36 g ছডিয়াম ক্লৰাইড দ্রবীভূত কৰি এটা সংপৃক্ত দ্রৱ পোৱা গলে দ্রৱণটোৰ গাঢ়তা নিৰ্দ্ধৰণ কৰা।\nদ্ৰাৱ্য(ছডিয়াম ক্ল’ৰাইড)ৰ ভৰ = 36g\nদ্ৰাৱক(পানী) ভৰ = 100 g\nদ্ৰৱণৰ ভৰ = দ্ৰাৱ্যৰ ভৰ + দ্ৰাৱকৰ ভৰ\n= 36g + 100g\nদ্ৰৱণৰ গাঢ়তা = দ্ৰাৱ্য ভৰ/দ্ৰৱণৰ ভৰ x 100\n= 36/136 x 100\n= 26.4 %\nআমাৰ চাৰিওকাষৰ পদাৰ্থবোৰ বিশুদ্ধনে ? – প্ৰশ্নাৱলী, Page No – 24\n1. কেৰাছিন আৰু পেট্র’লৰ (ইহঁতৰ উতালাংকৰ পার্থক্য 25°C তকৈ বেছি) মিশ্রণৰ পৰা সিহঁতক কিদৰে পৃথক কৰিবা ?\nউত্তৰ – কেৰাছিন আৰু পেট্র’লৰ মিশ্রণৰ পৰা সিহঁতক পাতন পদ্ধতিৰে পৃথক কৰিব পাৰি৷\nচিত্ৰ – পাতন পদ্ধতিৰে কেৰাছিন আৰু পেট্র’লৰ মিশ্রণৰ পৃথকীকৰণ\nকেৰাছিন আৰু পেট্ৰলৰ মিশ্ৰণৰ পৰা উপাদান দুটা পৃথক কৰিবলৈ মিশ্ৰণটো এটা পাতন ফ্লাস্কত লোৱা হ’ল ৷ পাতন যন্ত্ৰটো চিত্ৰত দেখুৱাৰ দৰে ঠিক কৰা হ’ল ৷ এতিয়া পাতন ফ্লাস্কত থকা মিশ্ৰণটো লাহে লাহে গৰম কৰা হ’ল ৷ এনেদৰে গৰম কৰাত পেট্ৰ’ল বাষ্পীভূত হৈ শীতক যন্ত্ৰৰ মাজেদি যোৱা দেখা গ’ল ৷ ফলত পেট্ৰ’ল ঘনীভূত হৈ গ্ৰাহক পাত্ৰত জমা হ’ব ধৰিলে ৷\nএনেদৰে কেৰাছিন আৰু পেট্র’লৰ মিশ্রণৰ পৰা সিহঁতক কিদৰে পৃথক কৰিব পাৰি ৷\n2. তলৰ মিশ্রণবোৰৰ পৃথকীকৰণ পদ্ধতিৰ নাম লিখা।\nউত্তৰ – অপকেন্দ্ৰীক পদ্ধতি ৷\n(ii) সাগৰৰ পানীৰ পৰা নিমখ।\nউত্তৰ – বাষ্পীভৱন পদ্ধতি ৷\n(ii) নিমখৰ পৰা কপূর্ণ।\nস্ফটিকীকৰণ পদ্ধতিৰে কি ধৰণৰ মিশ্ৰণ পৃথক কৰা যায় ?\nউত্তৰ – উৰ্ধপাতন পদ্ধতি ৷\nস্ফটিকীকৰণ পদ্ধতিৰে দ্ৰৱণ এটাৰ পৰা দ্ৰাৱ্য পদাৰ্থটো বিশুদ্ধ গোটা স্ফটিক ৰূপত পাব পাৰি ৷ উদাহৰণ স্বৰূপে, সাগৰৰ পানীৰ পৰা বিশুদ্ধ নিমখ আহৰণ কৰিব পাৰি ৷\nপ্ৰশ্নাৱলী, Page No – 24\n1. তলৰ কার্যকালপবোৰ ৰাসায়নিক নে ভৌতিক পৰিবৰ্তন?\nকেৰাহি এখনত মাখন গলি যোৱা।\nআলমাৰিত মামৰ ধৰা।\nপানী উতলাই জলীয় ভাপ কৰা।\nপানীৰ মাজেদি বিদ্যুত প্রবাহিত কৰিলে হাইড্রজেন আৰু অক্সিজেন গেছ উৎপন্ন হোৱা ৷\nপানীত নিমখ দ্ৰৱীভূত কৰা।\nকেঁচা ফলৰ পৰা চালাড প্রস্তুত কৰা।\nকাগজ আৰু কাঠ পুৰিলে।\nগছকটা – ভৌতিক পৰিবৰ্তন ৷\nকেৰাহি এখনত মাখন গলি যোৱা – ভৌতিক পৰিবৰ্তন ৷\nআলমাৰিত মামৰ ধৰা – ৰাসায়নিক পৰিবৰ্তন ৷\nপানী উতলাই জলীয় ভাপ কৰা – ভৌতিক পৰিবৰ্তন ৷\nপানীৰ মাজেদি বিদ্যুত প্রবাহিত কৰিলে হাইড্রজেন আৰু অক্সিজেন গেছ উৎপন্ন হোৱা – ৰাসায়নিক পৰিবৰ্তন ৷\nপানীত নিমখ দ্ৰৱীভূত কৰা – ভৌতিক পৰিবৰ্তন ৷\nকেঁচা ফলৰ পৰা চালাড প্রস্তুত কৰা – ভৌতিক পৰিবৰ্তন ৷\nকাগজ আৰু কাঠ পুৰিলে – ৰাসায়নিক পৰিবৰ্তন ৷\n1. তলৰ পদার্থবোৰ পৃথক কৰিবলৈ কি পৃথকীকৰণ পদ্ধতি প্রয়োগ কৰিবা ?\n(a) নিমখ পানীৰ দ্ৰৱণৰ পৰা ছডিয়াম ক্ল‘ৰাইড।\n(b) ছ‘ডিয়াম ক্লৰাইড আৰু এমনিয়াম ক্ল‘ৰাইড মিশ্রণৰ পৰা এমনিয়াম ক্লৰাইড।\n(c) গাড়ীৰ ইঞ্জিন-তেলৰ পৰা ধাতুৰ সৰু সৰু টুকুৰা।\nউত্তৰ – পৰিস্ৰাৱন পদ্ধতি ৷\n(d) ফুলৰ পাহিৰ নিষ্কাশিত তৰলৰ (extract) পৰা বিভিন্ন ৰঞ্জক পদার্থবোৰ।\nউত্তৰ – বৰ্ণলেখন পদ্ধতি ৷\n(e) দৈৰ পৰা মাখন।\n(f) পানীৰ পৰা তেল।\nউত্তৰ – পৃথকীকৰণ চুপি ব্যৱহাৰ কৰি ৷\n(g) চাহৰ পৰা চাহপাত।\n(h) বালিৰ পৰা লোৰ পিন।\n(i) চোকোৰাৰ পৰা গমৰ গুটি।\nউত্তৰ – জৰা পদ্ধতি ৷\n(j) পানী আৰু বোকাৰ প্ৰলম্বনৰ পৰা বোকাৰ সুক্ষ্ম কণিকাবোৰ।\n2. একাপ চাহ বনাবলৈ প্রয়োজনীয় পদক্ষেপবোৰ (Steps) লিখা। দ্ৰৱণ, দ্ৰাৱক, দ্রাৱ্য, দ্ৰৱীভূত, দ্রৱণীয়, অদ্ৰৱণীয়, পৰিশ্ৰুত আৰু অৱশেষ আদি শব্দবোৰ ব্যৱহাৰ কৰিবা।\nউত্তৰ – একাপ চাহ বনাবলৈ প্রয়োজনীয় পদক্ষেপবোৰ –\nপদক্ষেপ ১ – দ্ৰাৱক হিচাপে পানী লোৱা হয় ৷\nপদক্ষেপ ২ – পানীখিনি উতলিবলৈ দিয়া হয় ৷\nপদক্ষেপ ৩ – গাখীৰ , চেনি আৰু চাহপাত দ্ৰাৱ্য হিচাপে উতলা পানীত যোগ কৰা হয় ৷ চেনী দ্ৰৱণীয় কিন্তু চাহ-পাত অদ্ৰৱণীয় ৷ এইদৰে প্ৰস্তুত হোৱা দ্ৰৱণটোয়ে হ’ল চাহ ৷\nপদক্ষেপ ৪ – চাহত চাহ পাত অদ্ৰৱনীয় বাবে ইয়াক পৰিশ্ৰাৱন কৰা হয় ৷\nপদক্ষেপ ৫ – পৰিশ্ৰাৱনৰ পিছত অৱশেষ হিচাপে চাহ-পাত পোৱা যায় আৰু পৰিশ্ৰুতখিনি অৰ্থাৎ চাহ গ্ৰহণৰ বাবে সাজু হয় ৷\n3. প্রজ্ঞাই তিনিটা বেলেগ বেলেগ পদার্থৰ দ্ৰৱণীয়তা বিভিন্ন উষ্ণতাত পৰীক্ষা কৰিছিল আৰু সংগ্রহ কৰা তথ্যবোৰ তলৰ তালিকাত দিয়া হৈছে। (ফলাফলবোৰ তালিকাখনত 100g পানীত সংপৃক্ত দ্রৱণ প্রস্তুতিৰ বাবে প্রয়োজনীয় দ্ৰাৱ্যৰ পৰিমাণ হিচাপত দিয়া হৈছে।)\nদ্ৰৱীভূত কৰা পদাৰ্থ উষ্ণতা (k) 283 দ্ৰৱণীয়তা উষ্ণতা (k) 293 দ্ৰৱণীয়তা উষ্ণতা (k) 313 দ্ৰৱণীয়তা উষ্ণতা (k) 333 দ্ৰৱণীয়তা উষ্ণতা (k) 353 দ্ৰৱণীয়তা\nএম’নিয়াম ক্ল’ৰাইড 24 37 41 55 66\n(a) পটেছিয়াম নাইট্রেটৰ সংপৃক্ত দ্ৰৱ এটা প্রস্তুত কৰিবলৈ 313kউষ্ণতাত 50 গ্রাম পানীত\nকিমান গ্রাম পটেছিয়াম নাইট্রেট দ্ৰৱীভূত কৰিব লাগিব ?\n313k উষ্ণতাত পটেছিয়াম নাইট্রেটৰ দ্ৰৱণীয়তা 62 ৷\n100g পানীত পটেছিয়াম নাইট্রেট দ্ৰৱীভূত হয় 62g\n1g পানীত পটেছিয়াম নাইট্রেট দ্ৰৱীভূত হয় 62/100\n50g পানীত পটেছিয়াম নাইট্রেট দ্ৰৱীভূত হয় 62/100 x 50 = 31 g\nএতেকে, পটেছিয়াম নাইট্রেটৰ সংপৃক্ত দ্ৰৱ এটা প্রস্তুত কৰিবলৈ 313k উষ্ণতাত 50 গ্রাম পানীত 31 g পটেছিয়াম নাইট্রেট দ্ৰৱীভূত কৰিব লাগিব\n(b) 353 k উষ্ণতাত প্রজ্ঞাই পটেছিয়াম ক্ল’ৰাইডৰ এটা সংপৃক্ত দ্ৰৱ প্ৰস্তুত কৰি সাধাৰণ উষ্ণতালৈ ঠাণ্ডা হবলৈ থৈ দিলে। দ্ৰৱটো ঠাণ্ডা হলে তেওঁ কি দেখিব ? ব্যাখ্যা কৰা।\nউত্তৰ – 353 k উষ্ণতাত প্রজ্ঞাই পটেছিয়াম ক্ল’ৰাইডৰ এটা সংপৃক্ত দ্ৰৱ প্ৰস্তুত কৰি সাধাৰণ উষ্ণতালৈ ঠাণ্ডা হবলৈ থৈ দিলে পটেছিয়াম ক্ল’ৰাইডৰ স্ফটিক লাভ কৰিব ৷\n(c) প্ৰতিটো লৱণৰে দ্ৰৱণীয়তা 293 k ত নিৰ্দ্ধাৰণ কৰা। এই উষ্ণতাত কোনটো লৱণৰ দ্ৰৱণীয়তা আটাইতকৈ বেছি?\nউত্তৰ – 293 k ত প্ৰতিটো লৱণৰ দ্ৰৱণীয়তা –\nপটেছিয়াম নাইট্ৰেট – 32\nছডিয়াম ক্ল’ৰাইড – 36\nপটেছিয়াম ক্ল’ৰাইড – 35\nএম’নিয়াম ক্ল’ৰাইড – 37\nইয়াত 293 k উষ্ণতাত এম’নিয়াম ক্ল’ৰাইডৰ দ্ৰৱণীয়তা আটাইতকৈ বেছি ৷\n(d) লৱণৰ দ্ৰৱণীয়তাৰ ওপৰত উষ্ণতাৰ প্ৰভাৱ ব্যাখ্যা কৰা।\nউত্তৰ – উষ্ণতা বৃদ্ধি হ’লে লৱণৰ দ্ৰৱণীয়তা বৃদ্ধি হয় ৷ উষ্ণতা কমিলে ই কমে ৷\n4.উদাহৰণ দি ব্যাখ্যা কৰা\n(a) সংপৃক্ত দ্ৰৱ।\nউত্তৰ – এক নিৰ্দিষ্ট উষ্ণতাত, এটা দ্ৰৱত দ্ৰৱীভূত কৰিব পৰা সৰ্বোচ্চ পৰিমাণৰ দ্ৰাৱ্য দ্ৰৱীভূত হৈ থাকিলে তাক সংপৃক্ত দ্ৰৱ বোলে ৷\nউদাহৰণ – ধৰাহ’ল , 313K উষ্ণতাত 100g দ্ৰাৱকত সৰ্বাধিক 50g দ্ৰাৱ্য দ্ৰৱীভূত হয় ৷ গতিকে 100g দ্ৰাৱকত 50g দ্ৰাৱ্য দ্ৰৱীভূত কৰি লাভ কৰা দ্ৰৱটো সংপৃক্ত দ্ৰৱ হ’ব ৷\n(b) বিশুদ্ধ পদার্থ।\nউত্তৰ – কোনো বস্তুৰ আটাইবোৰ উপাদান একে হ’লে তাক বিশুদ্ধ পদার্থ বুলিব পাৰি ৷ উদাহৰণ – চেনি, নিমখ ইত্যাদি ৷\nউত্তৰ – কলয়ড হ’ল এবিধ অসমসত্ব মিশ্ৰণ ৷ ইয়াৰ কণিকাবোৰ বৰ সৰু হোৱা বাবে খালি চকুৰে মনিব নোৱাৰি ৷ কলয়ডৰ কণিকাবোৰে পোহৰ বিচ্ছুৰিত কৰে কিন্তু নোজোকৰাকৈ থৈ দিলেও অৱক্ষিপ্ত নহয় ৷\nকলয়ডৰ উদাহৰণ – মেগনেছিয়া দুগ্ধ, চিয়াহী ইত্যাদি ৷\nউত্তৰ – প্ৰলম্বন হ’ল এবিধ অসমসত্ব মিশ্ৰণ যাৰ কণিকাবোৰ খালি চকুৰে দেখি ৷ প্ৰলম্বনৰ কণিকাবোৰে পোহৰ বিচ্ছুৰিত কৰে আৰু নোজোকৰাকৈ থৈ দিলে কণিকাবোৰ তলিত অৱক্ষিপ্ত হয় ৷\nপ্ৰলম্বনৰ উদাহৰণ – ময়দাৰ গুড়ি আৰু পানীৰ মিশ্ৰণ ৷\n5. তলৰ মিশ্ৰবোৰ সমসত্ব নে অসমসত্ব শ্রেণীভূক্ত কৰা – চ’ডা পানী, কাঠ, বায়ু, মাটি, ভিনেগাৰ, চেকিলোৱা চাহ\nউত্তৰ – চ’ডা পানী – সমসত্ব মিশ্ৰণ ৷\nকাঠ – অসমসত্ব মিশ্ৰণ ৷\nবায়ু – সমসত্ব মিশ্ৰণ ৷\nমাটি – অসমসত্ব মিশ্ৰণ ৷\nভিনেগাৰ – সমসত্ব মিশ্ৰণ ৷\nচেকিলোৱা চাহ – সমসত্ব মিশ্ৰণ ৷\n6. তোমাক দিয়া বৰণহীন তৰল এটা বিশুদ্ধ পানী বুলি কিদৰে প্ৰমাণ কৰিবা?\nউত্তৰ – এক বায়ুমণ্ডলীয় চাপত বিশুদ্ধ পানীৰ উতলাংক 100°C ৷ যদি বৰণহীন তৰলবিধ 100°C উষ্ণতাত উতলিবলৈ ধৰে তেনেহ’লে তৰলবিধ বিশুদ্ধ পানী ৷ আৰু যদি তৰল বিধ 100°C তকৈ বেছি বা কম উষ্ণতাত উতলে ই বিশুদ্ধ পানী নহয় ৷\n7. তলৰ পদাৰ্থবোৰৰ ভিতৰত কোনবোৰ “বিশুদ্ধ পদার্থৰ শাৰীত পৰিব?\n(d) হাইড্রক্লৰিক এছিদ।\nউত্তৰ – বিশুদ্ধ পদাৰ্থবোৰ হ’ল – বৰফ, লো, হাইড্ৰক্লৰিক এছিড, কেলছিয়াম অক্সাইড আৰু পাৰা ৷\n8.তলৰ মিশ্ৰণবোৰৰ মাজৰ পৰা দ্ৰৱণবোৰ বাচি উলিওৱা\n(e) চদা পানী।\nউত্তৰ – দ্ৰৱণ – সাগৰৰ পানী, বায়ু আৰু চদা পানী ৷\n9. তলৰ কোনটোৱে “টিণ্ডল প্রভাব” দেখুৱায়?\n(a) লবণৰ দ্ৰৱ।\n(c) কপাৰ ছালফেটৰ দ্ৰৱণ।\n(d) ষ্টাৰ্চৰ দ্ৰৱণ (Starch Solution)।\nউত্তৰ – গাখীৰ আৰু ষ্টাৰ্চৰ দ্ৰৱণে “টিণ্ডল প্রভাব” দেখুৱায় ৷\n10. তলৰ দিয়াবিলাক মৌল, যৌগ আৰু মিশ্ৰণ হিচাপে শ্রেণীভূক্ত কৰা।\nউত্তৰ – মৌল\nউত্তৰ – মিশ্ৰণ\nউত্তৰ – যৌগ\n(1) কার্বন ডাইঅক্সাইড।\nউত্তৰ – মিশ্ৰণ ৷\n11. তলৰ কোনবিলাক ৰাসায়নিক পৰিবৰ্তন?\n(a) উদ্ভিদৰ বৃদ্ধি।\nউত্তৰ – ৰাসায়নিক পৰিবৰ্তন ৷\n(b) লোত মামৰে ধৰা।\n(c) লোৰ গুড়ি আৰু বালি মিহলিকৰণ।\nউত্তৰ – ৰাসায়নিক পৰিবৰ্তন নহয় ৷\n(d) খাদ্য ৰন্ধন।\n(e) খাদ্য হজম হোৱা।\n(f) পানী গোটমৰা।\n(g) মমবাটি জ্বলোৱা।\nPrevious Previous post: International Solar Alliance to hold World Solar Technology Summit\nNext Next post: National Recruitment Agency (NRA) approved by Central Government\n13 Replies to “আমাৰ চাৰিওকাষৰ পদাৰ্থবোৰ বিশুদ্ধনে ?”


কৰফাঁকি! চাহ-চিঙৰা বিক্ৰীৰে কোটিপতি এচাম খুচুৰা ব্যৱসায়ী -\nHomeব্ৰেকিং নিউজকৰফাঁকি! চাহ-চিঙৰা বিক্ৰীৰে কোটিপতি এচাম খুচুৰা ব্যৱসায়ী\nকৰফাঁকি! চাহ-চিঙৰা বিক্ৰীৰে কোটিপতি এচাম খুচুৰা ব্যৱসায়ী\nকানপুৰঃ দেশৰ শীৰ্ষ ধন্যান্তৰ লোকে কৰফাঁকিৰে পৰ্বতসম সম্পত্তিৰ পাহাৰ গঢ় দিয়া বাতৰি সততে শুনিবলৈ পোৱা যায়। কৰফাঁকি দিয়াৰ অপৰাধত বহু লোকে জৰিমনা ভৰাৰ উপৰি কাৰাবাসো খাটিবলগীয়া হৈছে। শেহতীয়াকৈ তেনে এক কৰফাঁকিৰ ঘটনাই প্ৰচাৰ লাভ কৰা দেখিবলৈ পোৱা গৈছে। এয়া সমাজৰ কোনো বৰমুৰীয়াৰ কাহিনী নহয়, কৰফাঁকিৰে খুচুৰা ব্যৱসায়ীয়ে বাতৰিৰ শিৰোনাম দখল কৰিছে। চাহ-চিঙৰা বিক্ৰীৰে কোটিপতি দেশৰ কেইবাগৰাকী ব্যক্তি।\nখুচুৰা ব্যৱসায়ত জড়িত ২৫০ গৰাকী ব্যক্তিৰ বেংকত কোটি-কোটি টকা জমা আছে বুলি ভাৰতীয় গণমাধ্যমৰ এক প্ৰতিবেদনত শেহতীয়াকৈ প্ৰকাশ পাইছে। প্ৰতিবেদনত প্ৰকাশিত তথ্যই হতচকিত কৰি তুলিছে সচেতন নাগৰিকক। উত্তৰ-প্ৰদেশৰ কানপুৰৰ আয়কৰ বিভাগৰ তদন্তত এইকথা পোহৰলৈ আহিছে। তদন্তকাৰী সংস্থাটোৱে জনোৱা মতে, ‘বছৰৰ পাছত বছৰ ধৰি খুচুৰা ব্যৱসায়ৰ সৈতে জড়িত এইসকল কোটিপতি। তেওঁলোকৰ কোনোধৰণৰ ব্যৱসায়িক প্ৰমাণ-পত্ৰ নাই। গতিকে, তেওঁলোকে আয়কৰ দিব নালাগে। বছৰত এটকাও কৰ প্ৰদান নকৰা এইসকল খুচুৰা ব্যৱসায়ীৰ ভাৰতীয় খাদ্য সুৰক্ষা তথা নিয়ন্ত্ৰণ কৰ্তৃপক্ষৰো কোনোধৰণৰ প্ৰমাণ-পত্ৰ নাই’ বুলি সদৰী কৰিছে। উল্লেখ্য যে, কৰফাঁকিৰে এইসকল খুচুৰা ব্যৱসায়ীয়ে বৈধ-অবৈধ বহু কোটি টকাৰ সম্পত্তিৰ পাহাৰ গঢ়া বুলিও তদন্তই দাবী কৰিছে।\nPrevious articleমুম্বাইৰ প্ৰাক্তন আৰক্ষী আয়ুক্ত পৰমবীৰ সিঙৰ বিৰুদ্ধে ধনদাবীৰ গোচৰ ৰুজু\nNext articleভাৰত-ভূটান সীমান্তত আত্মসমৰ্পণ বাথাৰ: মন্ত্ৰী আৰু শীৰ্ষ আৰক্ষী বিষয়া উপস্থিতিত


দৰং জিলা পথ সুৰক্ষা সমিতিৰ উদ্যোগত মঙলদৈত মহিলাৰ মাজত পথ সুৰক্ষাৰ সজাগতা... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nদৰং জিলা পথ সুৰক্ষা সমিতিৰ উদ্যোগত মঙলদৈত মহিলাৰ মাজত পথ সুৰক্ষাৰ সজাগতা…\nডিজিটেল সংবাদ, মঙলদৈঃ বৃহস্পতিবাৰে মঙলদৈত দৰং জিলা পথ সুৰক্ষা সমিতিৰ উদ্যোগত মহিলাৰ মাজত এক পথ সুৰক্ষা সজাগতা শীৰ্ষক সভা এখন অনুস্থিত কৰা হয়।এই পথ সুৰক্ষা সভাৰ বাবে ওলাই আহিল বহু মহিলা । পথ সুৰক্ষাত যে, মহিলাই ল’ব পাৰে আগভাগ সেই উদ্দেশ্যে উক্ত সভাতেই উপস্থিত মহিলাই পণ লয় পথ দুৰ্ঘটনা ৰোধৰ বাবে।\nক্ৰমবৰ্দ্ধমান পথ দুৰ্ঘটনা ৰোধৰ বাবে দৰঙৰ প্ৰতিখন গাঁৱৰ মহিলা আত্ম সহায়ক গোটক লৈ সংঘ গঠনৰ পোষকতা কৰে পথ সুৰক্ষা সজাগতা সভাত। প্ৰতিগৰাকী মাতৃয়ে যাতে নিজৰ ল’ৰা-ছোৱালীক পথ সুৰক্ষাৰ জ্ঞান দিয়ে তাৰ বাবে আহ্বান জনাই দৰং জিলা পৰিবহণ বিষয়াই। জিলা পৰিবহণ বিষয়াই আশা প্ৰকাশ কৰে পথ সুৰক্ষাৰ ক্ষেত্ৰতত মহিলাৰ সজাগতাই হ’ব পাৰে এক নতুন দিগন্তৰ সূচনা। ৰোধ হ’ব পাৰে পথ দুৰ্ঘটনা।\nপ্ৰতিগৰাকী মাতৃয়ে নিজৰ সন্তানক বাইক বা স্কুটীখন লৈ ওলাই আহিলে পথ সুৰক্ষাৰ কথা মনত পেলাই দিয়া উচিত বুলিও পৰিবহণ বিষয়া গৰাকীয়ে অনুৰোধ জনায়। সভাত জিলা পথ সুৰক্ষা সমিতিৰ পৰা মহিলা সকলক দুৰ্ঘটনা ৰোধৰ বিভিন্ন কৌশলৰ ওপৰত আলোকপাত কৰা হয়। জিলা উপায়ুক্ত জিলা পৰিবহণ বিষয়া, গৰকাপ্তানী বিভাগৰ বিষয়াকে ধৰি বহু কেইজন সমল ব্যক্তি উপস্থিত থাকে এই সভাত।\nসুখচৰৰ খোপাতীয়া এল পি স্কুলৰ প্ৰধান শিক্ষকৰ বিৰুদ্ধে ছাত্ৰীক যৌন নিৰ্যাতন চলোৱাৰ অভিযোগ…\nটিকট শেষ! ৰণবীৰ, অক্ষয়, বৰুণ, মাধুৰী আৰু ছানী লিয়নী ১৫ ফেব্ৰুৱাৰীত আহি আছে গুৱাহাটীলৈ…\nনিজ নিজ বিদ্যালয়ৰ শিক্ষাৰ্থীক ঘৰৰপৰা শিক্ষাদান টীয়কৰ দুই শিক্ষকৰ…\nসাংসদ পুঁজিৰ ১ কোটি আৰু দৰমহাৰ ১ লাখ টকা কোৰোনাৰ বিৰুদ্ধে যুঁজ দিবলৈ মুখ্যমন্ত্ৰী…\nদেশৰ সংকটৰ সময়ত সহায়ৰ বাবে আগবাঢ়ি আহিল ৰ’য়েল গ্ৰুপ, দান কৰিলে ১ কোটি টকা…\nবিজেপি নেত্ৰীৰ বাসগৃহ নে ওৱাইন শ্ব’প? আৰক্ষীৰ অভিযানত উদ্ধাৰ ৫ লক্ষাধিক টকাৰ সুৰা,…


এই মাহতে হ'ব মোদী মন্ত্ৰীসভাৰ সম্প্ৰসাৰণ, কি হ'ব সৰ্বানন্দ সোণোৱালৰ ?– News18 assam\nএই মাহতে হ'ব মোদী মন্ত্ৰীসভাৰ সম্প্ৰসাৰণ, কি হ'ব সৰ্বানন্দ সোণোৱালৰ ? প্ৰধানমন্ত্ৰীৰ বাসগৃহত আজি উচ্চ পৰ্যায়ৰ বৈঠক...\nএমপি ৰাজনীতিত এক ডাঙৰ পৰিৱৰ্তন অনা জ্যোতিৰাদিত্য সিন্ধিয়া, অসমত মুখ্যমন্ত্ৰীপদ ত্যাগ কৰা সৰ্বানন্দ সোণোৱালক মন্ত্ৰীসভাত অন্তৰ্ভুক্ত কৰিব পাৰে।\nLast Updated : July 06, 2021, 08:48 IST\nপ্ৰধানমন্ত্ৰী নৰেন্দ্ৰ মোদীৰ (PM Narendra Modi) কেবিনেট সম্প্ৰসাৰণৰ বিষয়ে মঙলবাৰে ডাঙৰ খবৰ অহাৰ সম্ভাৱনা আছে। খবৰ অনুসৰি আজি প্ৰধানমন্ত্ৰী মোডীৰ বাসভৱনত বিজেপিৰ (BJP) কেইবাজনো জ্যেষ্ঠ নেতা আৰু মন্ত্ৰীৰ এখন বৈঠক আয়োজন কৰা হৈছে। ৭ ৰ পৰা ৯ জুলাইৰ ভিতৰত মন্ত্ৰীসভাত ডাঙৰ পৰিৱৰ্তন হোৱাৰ সম্ভাৱনা আছে। প্ৰধানমন্ত্ৰীয়ে অতীতত কেইবাবাৰো বিজেপি নেতা আৰু মন্ত্ৰীসকলৰ সৈতে বিষয়টো আলোচনা কৰিছিল। মন্ত্ৰী পৰিষদ ৩০ জুনত মিলিত হৈছিল।\nসভাৰ ৰাউণ্ড চলি আছে\nসংবাদ মাধ্যমৰ প্ৰতিবেদনৰ সময়ত আজি প্ৰধানমন্ত্ৰী মোডীৰ বাসভৱনত কেইবাজনো কেন্দ্ৰীয় মন্ত্ৰীয়ে এখন সভাত অংশ গ্ৰহণ কৰাৰ সম্ভাৱনা আছে। ইয়াৰ ভিতৰত আছে গৃহমন্ত্ৰী অমিত শ্বাহ, প্ৰতিৰক্ষা মন্ত্ৰী ৰাজনাথ সিং, বিত্ত মন্ত্ৰী নিৰ্মলা সীতাৰমণ, ধৰ্মেন্দ্ৰ প্ৰধান, ৰে'লমন্ত্ৰী পীয়ুষ গোৱেল, প্ৰহ্লাদ যোশী আৰু কৃষি মন্ত্ৰী নৰেন্দ্ৰ সিং তোমাৰ। ইয়াৰ পূৰ্বেও প্ৰধানমন্ত্ৰীয়ে বিজেপিৰ ৰাষ্ট্ৰীয় সভাপতি জগত প্ৰকাশ নাড্ডা আৰু শ্বাহকে ধৰি কেইবাজনো জ্যেষ্ঠ নেতাক সাক্ষাৎ কৰে।\nপৰিৱৰ্তনত নিৰ্বাচনী প্ৰভাৱ দেখা যাব!\nসূত্ৰৰ উদ্ধৃতিৰে প্ৰতিবেদনত কোৱা হৈছে যে আগন্তুক বিধানসভা নিৰ্বাচনৰ প্ৰভাৱো এই বিৱৰণত দেখা যাব পাৰে। উত্তৰ প্ৰদেশত, আপনা দলৰ এনডিএ সহযোগী অনুপ্ৰিয়া পেটেলে স্থান পাব পাৰে। আনহাতে, উত্তৰ প্ৰদেশ, মহাৰাষ্ট্ৰ আৰু মধ্য প্ৰদেশৰ কেইজনমান বিজেপি সাংসদক মন্ত্ৰীসভাত অন্তৰ্ভুক্ত কৰা হ'ব পাৰে। এই সময়ছোৱাত ভাল প্ৰদৰ্শন কৰিব নোৱাৰা মন্ত্ৰীসকলক অপসাৰণ কৰাকে ধৰি বহুতো বিভাগসলনি কৰা হ'ব পাৰে।\nবৰ্তমান, কেবিনেটত সদস্যৰ সংখ্যা হৈছে ৫৩ জন। এইটো কোৱা হৈছে যে প্ৰধানমন্ত্ৰীয়ে ২৮ টা খালী ঠাইৰ কিছুমানত বিজেপি নেতাসকলক সুযোগ দিব পাৰে। লগতে এই সময়ত ২০ টা ডাঙৰ পৰিৱৰ্তন আশা কৰা হৈছে। এমপি ৰাজনীতিত এক ডাঙৰ পৰিৱৰ্তন অনা জ্যোতিৰাদিত্য সিন্ধিয়া, অসমত মুখ্যমন্ত্ৰীপদ ত্যাগ কৰা সৰ্বানন্দ সোণোৱালক মন্ত্ৰীসভাত অন্তৰ্ভুক্ত কৰিব পাৰে।\nFirst published: July 06, 2021, 08:48 IST\namit shahModi cabinetPM Narendra ModiSarbananda Sonowal


Fleta Bolus in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Fleta Bolus ar byavahar, ppali, parshwakriya, upkaar, kriya-pratikriya aaru satarkatabani\nFleta Bolus की जानकारी\nFleta Bolus ৰ লাভ আৰু ব্যৱহাৰসমূহ- Fleta Bolus Benefits & Uses in Assamese- Fleta Bolus ar laabh aaru byavaharsamuh\nFleta Bolus ৰ পালি আৰু সেয়া কেনেদৰে ল'ব- Fleta Bolus Dosage & How to Take in Assamese - Fleta Bolus ar paali aaru xeya kenedore lobo\nFleta Bolus ৰ পাৰ্শ্চক্ৰিয়াসমূহ- Fleta Bolus Side Effects in Assamese- Fleta Bolus ar parshwakriyasamuh\nFleta Bolus সংক্ৰান্ত সতৰ্কতাবাণীসমূহ- Fleta Bolus Related Warnings in Assamese- Fleta Bolus xonkranta xatarkatabanisamuh\nঅইন দৰৱৰ সৈতে Fleta Bolusৰ গুৰুতৰ ক্ৰিয়া-প্ৰতিক্ৰিয়া- Severe Interaction of Fleta Bolus with Other Drugs in Assamese- Oinor xoite Fleta Bolus ar gurutor kriya-pratikriya\nFleta Bolus মতভেদসমূহ- Fleta Bolus Contraindications in Assamese- Fleta Bolus nishedhsamuh\nFleta Bolus ৰ বিষয়ে সততে সোধা প্ৰশ্নসমূহ- Frequently asked Questions about Fleta Bolus in Assamese- Fleta Bolus ar bikhoye satate xodha prashnasamuh\nখাদ্য আৰু মদৰ সৈতে Fleta Bolus ক্ৰিয়া-প্ৰতিক্ৰিয়া- Fleta Bolus Interactions with Food and Alcohol in Assamese- khadya aaru modor xoite Fleta Bolus kriya-pratikriya\nFleta Bolus ৰ লাভ আৰু ব্যৱহাৰসমূহ - Fleta Bolus Benefits & Uses in Assamese - Fleta Bolus ar laabh aaru byavaharsamuh\nFleta Bolus তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFleta Bolus ৰ পালি আৰু সেয়া কেনেদৰে ল'ব - Fleta Bolus Dosage & How to Take in Assamese - Fleta Bolus ar paali aaru xeya kenedore lobo\nFleta Bolus-ৰ উপাদানসমূহ - Fleta Bolus Active Ingredients in Assamese - Fleta Bolus-ar upadaansamuh\nFleta Bolus ৰ পাৰ্শ্চক্ৰিয়াসমূহ - Fleta Bolus Side Effects in Assamese - Fleta Bolus ar parshwakriyasamuh\nগৱেষণাৰ ভিত্তিত, Fleta Bolus ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFleta Bolus সংক্ৰান্ত সতৰ্কতাবাণীসমূহ - Fleta Bolus Related Warnings in Assamese - Fleta Bolus xonkranta xatarkatabanisamuh\nFleta Bolus-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFleta Bolus ৰ গৰ্ভৱতী মহিলাৰ ওপৰত থকা প্ৰভাবৰ বিষয়ে জনা নযায় কাৰণ এইটোৰ ওপৰত এতিয়ালৈকে গৱেষনা কৰা হোৱা নাই।\nFleta Bolus-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Fleta Bolusৰ বৈজ্ঞানিক গৱেষনাৰ অভাৱত, Fleta Bolusৰ সুৰক্ষাৰ বিষয়ে তথ্য উপলব্ধ নহয়।\nবৃক্কত Fleta Bolus কি প্ৰভাৱ দেখা গৈছে?\nFleta Bolusৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Fleta Bolus কি প্ৰভাৱ দেখা গৈছে?\nFleta Bolus গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Fleta Bolus ৰ কি প্ৰভাৱ দেখা গৈছে?\nFleta Bolusৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Fleta Bolusৰ গুৰুতৰ ক্ৰিয়া-প্ৰতিক্ৰিয়া - Severe Interaction of Fleta Bolus with Other Drugs in Assamese - Oinor xoite Fleta Bolus ar gurutor kriya-pratikriya\nFleta Bolus তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFleta Bolus মতভেদসমূহ - Fleta Bolus Contraindications in Assamese - Fleta Bolus nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Fleta Bolus লোৱা অনুচিত যাতে -\nFleta Bolus ৰ বিষয়ে সততে সোধা প্ৰশ্নসমূহ - Frequently asked Questions about Fleta Bolus in Assamese - Fleta Bolus ar bikhoye satate xodha prashnasamuh\nএই Fleta Bolus-এ অভ্য়াস বা নিচাৰ সৃষ্টি কৰে নেকি?\nনহয়, Fleta Bolus আসক্তি সৃষ্টি কাৰক বুলি কোনো সাক্ষ্য নাই।\nFleta Bolus আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Fleta Bolus লওক।\nনহয়, মানসিক ৰোগৰ চিকিত্সাৰ ক্ষেত্ৰত Fleta Bolusৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Fleta Bolus ক্ৰিয়া-প্ৰতিক্ৰিয়া - Fleta Bolus Interactions with Food and Alcohol in Assamese - khadya aaru modor xoite Fleta Bolus kriya-pratikriya\nখাদ্য আৰু Fleta Bolusৰ ক্ৰিয়া-প্ৰতিক্ৰিয়া\nFleta Bolusৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Fleta Bolusৰ মাজৰ প্ৰতিক্ৰিয়া\nগৱেষণাৰ অভাৱত, Fleta Bolus লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nFleta Bolus ৰ অনুকল্প - Substitutes for Fleta Bolus in Assamese\nFleta Bolus ৰ মূল্য আৰু পেকৰ চাইজ - Fleta Bolus Price and Pack Size in Assamese - Fleta Bolus ar mulya aaru pakor size\nআপুনি বা আপোনাৰ পৰিয়ালৰ কোনোবাই Fleta Bolus লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Fleta Bolus ব্যৱহাৰ কৰিছিল নেকি?\nআপুনি কিমান পৰিমাণে Fleta Bolus সেৱন কৰিছিল?\nআপুনি Fleta Bolus ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Fleta Bolus সেৱন কৰে?


Telmisurge Am in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Telmisurge Am ar byavahar, ppali, parshwakriya, upkaar, kriya-pratikriya aaru satarkatabani\nTelmisurge Am की जानकारी\nTelmisurge Am ৰ লাভ আৰু ব্যৱহাৰসমূহ- Telmisurge Am Benefits & Uses in Assamese- Telmisurge Am ar laabh aaru byavaharsamuh\nTelmisurge Am ৰ পালি আৰু সেয়া কেনেদৰে ল'ব- Telmisurge Am Dosage & How to Take in Assamese - Telmisurge Am ar paali aaru xeya kenedore lobo\nTelmisurge Am ৰ পাৰ্শ্চক্ৰিয়াসমূহ- Telmisurge Am Side Effects in Assamese- Telmisurge Am ar parshwakriyasamuh\nTelmisurge Am সংক্ৰান্ত সতৰ্কতাবাণীসমূহ- Telmisurge Am Related Warnings in Assamese- Telmisurge Am xonkranta xatarkatabanisamuh\nঅইন দৰৱৰ সৈতে Telmisurge Amৰ গুৰুতৰ ক্ৰিয়া-প্ৰতিক্ৰিয়া- Severe Interaction of Telmisurge Am with Other Drugs in Assamese- Oinor xoite Telmisurge Am ar gurutor kriya-pratikriya\nTelmisurge Am মতভেদসমূহ- Telmisurge Am Contraindications in Assamese- Telmisurge Am nishedhsamuh\nTelmisurge Am ৰ বিষয়ে সততে সোধা প্ৰশ্নসমূহ- Frequently asked Questions about Telmisurge Am in Assamese- Telmisurge Am ar bikhoye satate xodha prashnasamuh\nখাদ্য আৰু মদৰ সৈতে Telmisurge Am ক্ৰিয়া-প্ৰতিক্ৰিয়া- Telmisurge Am Interactions with Food and Alcohol in Assamese- khadya aaru modor xoite Telmisurge Am kriya-pratikriya\nTelmisurge Am ৰ লাভ আৰু ব্যৱহাৰসমূহ - Telmisurge Am Benefits & Uses in Assamese - Telmisurge Am ar laabh aaru byavaharsamuh\nTelmisurge Am তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTelmisurge Am ৰ পালি আৰু সেয়া কেনেদৰে ল'ব - Telmisurge Am Dosage & How to Take in Assamese - Telmisurge Am ar paali aaru xeya kenedore lobo\nTelmisurge Am-ৰ উপাদানসমূহ - Telmisurge Am Active Ingredients in Assamese - Telmisurge Am-ar upadaansamuh\nTelmisurge Am ৰ পাৰ্শ্চক্ৰিয়াসমূহ - Telmisurge Am Side Effects in Assamese - Telmisurge Am ar parshwakriyasamuh\nগৱেষণাৰ ভিত্তিত, Telmisurge Am ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTelmisurge Am সংক্ৰান্ত সতৰ্কতাবাণীসমূহ - Telmisurge Am Related Warnings in Assamese - Telmisurge Am xonkranta xatarkatabanisamuh\nTelmisurge Am-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTelmisurge Am ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nTelmisurge Am-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Telmisurge Am গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Telmisurge Am গ্ৰহণ কৰিব নালাগে।\nবৃক্কত Telmisurge Am কি প্ৰভাৱ দেখা গৈছে?\nবৃক্ক can be affected by Telmisurge Amৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Telmisurge Am কি প্ৰভাৱ দেখা গৈছে?\nTelmisurge Am গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Telmisurge Am ৰ কি প্ৰভাৱ দেখা গৈছে?\nTelmisurge Amএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Telmisurge Amৰ গুৰুতৰ ক্ৰিয়া-প্ৰতিক্ৰিয়া - Severe Interaction of Telmisurge Am with Other Drugs in Assamese - Oinor xoite Telmisurge Am ar gurutor kriya-pratikriya\nTelmisurge Am তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTelmisurge Am মতভেদসমূহ - Telmisurge Am Contraindications in Assamese - Telmisurge Am nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Telmisurge Am লোৱা অনুচিত যাতে -\nTelmisurge Am ৰ বিষয়ে সততে সোধা প্ৰশ্নসমূহ - Frequently asked Questions about Telmisurge Am in Assamese - Telmisurge Am ar bikhoye satate xodha prashnasamuh\nএই Telmisurge Am-এ অভ্য়াস বা নিচাৰ সৃষ্টি কৰে নেকি?\nTelmisurge Amৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Telmisurge Am লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু ডাক্তৰৰ পৰামৰ্শ মতেহে Telmisurge Am লওক।\nনহয়, মানসিক ৰোগৰ চিকিত্সাৰ ক্ষেত্ৰত Telmisurge Amৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Telmisurge Am ক্ৰিয়া-প্ৰতিক্ৰিয়া - Telmisurge Am Interactions with Food and Alcohol in Assamese - khadya aaru modor xoite Telmisurge Am kriya-pratikriya\nখাদ্য আৰু Telmisurge Amৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Telmisurge Am আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Telmisurge Amৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Telmisurge Am লোৱাৰ পাৰ্শ্চক্ৰিয়াৰ বিষয়ে তথ্য নাই।\nTelmisurge Am ৰ অনুকল্প - Substitutes for Telmisurge Am in Assamese


এক বিকল্প যৌন ৰাজনীতিৰ সন্ধানত-(জিতেন বেজবৰুৱা) - মুক্ত চিন্তা\nএক বিকল্প যৌন ৰাজনীতিৰ সন্ধানত-(জিতেন বেজবৰুৱা)\nভাৰতীয় দণ্ড বিধিৰ ৩৭৭ নং অনুচ্ছেদটো অসাংবিধানিক, অযুক্তিকৰ আৰু উদ্ভট বুলি ঘোষণা কৰি যোৱা ৬ ছেপ্টেম্বৰ, ২০১৮ তাৰিখে উচ্চতম ন্যায়ালয়ে দিয়া ৰায়টো নিঃসন্দেহে ভাৰতৰ ৰাষ্ট্ৰ আৰু সমাজ উভয়ৰ বাবেই এটা যুগান্তকাৰী ৰায়। ঔপনিবেশিক যুগত ১৮৬২ চনৰপৰা কাৰ্যকৰী হোৱা ভাৰতীয় দণ্ড বিধি আইন বা ইণ্ডিয়ান পিনেল ক’ড (আই পি চি)খনক পৰৱৰ্তী সময়ত স্বাধীন ভাৰত, পাকিস্তান, বাংলাদেশ আদি কেইবাখনো দেশত নিজা নিজা ৰূপত গ্ৰহণ কৰা হয়। ভাৰতত এই আইনৰ বিভিন্ন অংশৰ সংশোধন ঘটোৱা হৈছে আৰু আন পৰিপূৰক আইনো প্ৰণয়ন কৰা হৈছে। ৩৭৭ অনুচ্ছেদটো হ’ল ভাৰতীয় দণ্ড বিধিৰে এটা অংশ যাক ১৮৬১ চনতে গ্ৰহণ কৰা হৈছিল। ইয়াত “প্ৰকৃতিৰ নিয়মৰ বিৰুদ্ধে” কৰা যিকোনো যৌন কাৰ্যক শাস্তিযোগ্য অপৰাধ হিচাপে অভিহিত কৰা হৈছে। কোৱা হৈছে যে “প্ৰকৃতিৰ নিয়মৰ বিৰুদ্ধে গৈ” ইচ্ছাকৃতভাৱে যিকোনো পুৰুষ, মহিলা বা জন্তুৰ সৈতে কৰা যৌন কাৰ্য কৰোতাক যাৱজ্জীৱন কাৰাদণ্ড নতুবা জৰিমনাসহ দহ বছৰপৰ্যন্ত কাৰাদণ্ডৰ শাস্তি বিহা হ’ব। কিন্তু “প্ৰকৃতিৰ নিয়ম” সম্পৰ্কে কোনো ব্যাখ্যা ইয়াত দাঙি ধৰা হোৱা নাই। এই অনুচ্ছেদটোক লৈ বিভিন্ন বিতৰ্ক পূৰ্বৰেপৰা চলি আহিছে। ২০০৯ চনতে দিল্লী উচ্চ ন্যায়ালয়ে ইয়াক অসাংবিধানিক বুলি ঘোষণা কৰিছিল যদিও পাছত ২০১৩ চনত উচ্চতম ন্যায়ালয়ে উক্ত ৰায়টোক নাকচ কৰি বিষয়টো সংসদৰহে দায়িত্ব বুলি মত প্ৰকাশ কৰে। অৱশেষত কেইজনমান গণ্যমান্য ব্যক্তিয়ে দিয়া পিটিচনৰ বিচাৰ কৰি এতিয়া উচ্চতম ন্যায়ালয়ে ৩৭৭ নং অনুচ্ছেদ সম্পৰ্কে উক্ত অভূতপূৰ্ব, পূৰ্ণাংগ আৰু দ্ব্যৰ্থহীন ৰায় ঘোষণা কৰে। নক’লেও হ’ব যে এই ৰায়টো পূৰ্বৰ সকলো ৰায়ৰপৰা গুণগতভাৱে পৃথক আৰু ই বিষয়টোক কেন্দ্ৰ কৰি থকা সকলোধৰণৰ আইনী বাক-বিতণ্ডাৰ ওৰ পেলালে। সহমতৰ ভিত্তিত দুজন প্ৰাপ্তবয়স্ক ব্যক্তিৰ মাজত হোৱা সমকামিতা তথা আন যিকোনোধৰণৰ যৌন কাৰ্য ঘটিব পাৰে – সেয়া তেওঁলোকৰ সংবিধানপ্ৰদত্ত ব্যক্তি অধিকাৰ। তাত আইনে হস্তক্ষেপ কৰিব বিচৰাৰ মানে হ’ল নাগৰিকৰ সমতা, আত্মসন্মান আৰু গোপনীয়তাৰ অধিকাৰ খৰ্ব কৰা। ৰায়টোৰ এঠাইত কোৱা হৈছে যে ইতিহাসে এল জি বি টি (লেছবিয়ান, গে’, বাইছেক্সুৱেল, ট্ৰেন্সজেণ্ডাৰ) সম্প্ৰদায়ৰ ওচৰত ক্ষমা বিচৰা উচিত – তেওঁলোকৰ প্ৰতি যুগ যুগ ধৰি কৰি অহা সামাজিক অপমান আৰু অন্যায়ৰ বাবে। এই স্পষ্ট ঘোষণা ভাৰতৰ বৃহৎ আৰু বহুবৰ্ণী-বহুস্তৰীয় এল জি বি টি সম্প্ৰদায়ৰ বাবে নিশ্চয়কৈ এক ঐতিহাসিক বিজয়স্বৰূপ। নাগৰিক অধিকাৰ সুৰক্ষাৰ প্ৰশ্নত ভাৰতীয় ন্যায়ালয়ৰ ভূমিকা প্ৰায় ক্ষেত্ৰতে ভাল। এই ৰায়টোও ন্যায়ালয়ৰ তেনে ভূমিকাৰে এটা উদাহৰণ বুলি ক’ব পাৰি। সি যি নহওক, এই ৰায়টোৰ জৰিয়তে ভাৰতৰ এল জি বি টি সম্প্ৰদায়ে আইনগত স্বীকৃতি আৰু এক দৃঢ় মনোবল লাভ কৰিলে। সেইবাবেই ৰায়টোৰ বাতৰি প্ৰচাৰ হোৱাৰ লগে লগে দেশৰ বিভিন্ন অঞ্চলত এই সম্প্ৰদায়ৰ ব্যক্তিৰ মাজত ব্যাপক আনন্দৰ জোৱাৰ উঠিছে। আশা কৰিব পাৰি যে ৰায়টোৱে আইনগত দিশত এই সম্প্ৰদায়ক সুৰক্ষিত কৰাৰ উপৰি সামাজিক নৈতিকতাৰ পৰিবৰ্তনতো বহু দূৰলৈ সদৰ্থক ভূমিকা পালন কৰিব।\nকিন্তু সাংবিধানিক ব্যৱস্থা আৰু আইনগত বিধানৰ কিছু অন্তৰ্নিহিত সীমাবদ্ধতা আৰু সমস্যা আছে। তত্ত্বগত স্তৰত এই ব্যৱস্থা আৰু বিধানসমূহ দেশৰ সকলো ব্যক্তিৰ ক্ষেত্ৰতে প্ৰযোজ্য। কিন্তু প্ৰায়োগিক ক্ষেত্ৰত এইসমূহৰ সুবিধা ঘাইকৈ অধিকাৰ-সচেতন নাগৰিক মধ্যবিত্তইহে লাভ কৰিব পাৰে – তাৰ বাহিৰত থকা বহল জনসাধাৰণৰ বাবে সিবোৰৰ তাৎপৰ্য বহুতেই কম। সংবিধান আৰু আইনৰ প্ৰধান প্ৰমূল্য হ’ল উদাৰনৈতিক ব্যক্তিবাদ, যাৰ ধাৰক-বাহক হ’ল এই নাগৰিক মধ্যবিত্ত শ্ৰেণীটো। কেৱল এই মধ্যবিত্ত শ্ৰেণীৰ ক্ষেত্ৰতহে স্পষ্টভাৱে নিৰ্ধাৰিত নাগৰিক অধিকাৰৰ ধাৰণাটো প্ৰযোজ্য। একেদৰে প্ৰাইভেচি বা গোপনীয়তা আৰু চইচ বা পছন্দৰ প্ৰশ্নটোও নাগৰিক মধ্যবিত্তৰ জীৱনতহে বাস্তৱতে সম্ভৱপৰ। কিন্তু নাগৰিক সমাজৰ বাহিৰৰ বহল পৃথিৱীখনত (যাক আমি পাৰ্থ চেটাৰ্জীৰ ভাষাত ৰাজনৈতিক সমাজ বুলি ক’ব পাৰো) এই ধাৰণা আৰু প্ৰমূল্যসমূহৰ বাস্তৱ মূল্য কম। বৈষম্য আৰু পদানুক্ৰমেৰে ভাৰাক্ৰান্ত, ধৰ্ম-বৰ্ণ-গোষ্ঠীৰ সম্প্ৰদায়গত চেতনাৰে কটকটীয়াকৈ বান্ধ খাই থকা এই সমাজখনত ব্যক্তি অধিকাৰ, প্ৰাইভেচি, চইচ আদি ধাৰণা দুৰ্বোধ্য বুলিয়েই ক’ব পাৰি। এনে কাৰণতে কোনো সাংবিধানিক বা আইনগত সালসলনিয়ে এই সমাজখনত পোনপটীয়াকৈ সংস্কাৰ সাধন কৰিব নোৱাৰে। ইয়াৰপৰাই ন্যায়ালয়-কেন্দ্ৰিক আইনগত বাগধাৰাটোৰ এক মৌলিক সীমাবদ্ধতাৰ কথা অনুধাৱন কৰিব পাৰি। ন্যায়ালয়ে উক্ত ৰায়টোত সামাজিক প্ৰমূল্যৰ পৰিবৰ্তনৰ বাবে আহ্বান জনাইছে, আৰু সি আইনৰ গণ্ডীৰ ভিতৰত থাকি সিমানখিনিয়েই কৰিব পাৰে। কিন্তু এল জি বি টি সম্প্ৰদায়ৰ ব্যক্তিসকলে সমাজৰ বিভিন্ন স্তৰত ভোগ কৰি অহা অপমান-অত্যাচাৰ হ’ল ঘাইকৈ এক সামাজিক সমস্যা, আৰু তাক সামাজিক স্তৰতেই সমাধান কৰিব লাগিব। এই দায়িত্ব ন্যায়ালয় বা সামগ্ৰিকভাৱে ৰাষ্ট্ৰৰ ওপৰত ভৰসা কৰি এৰি দিব নোৱাৰি। কিয়নো যিটো পুৰুষতান্ত্ৰিক সামাজিক ব্যৱস্থাই এই সম্প্ৰদায়ৰ প্ৰতি অপমান-অত্যাচাৰ কৰি আহিছে, তাক সুৰক্ষা দিয়াৰ আৰু দীৰ্ঘায়িত কৰাৰ দায়িত্ব পালন কৰি আহিছে ৰাষ্ট্ৰয়েই। গতিকে অধিক আগ বাঢ়ি যাব খুজিলে ন্যায়ালয় তথা ৰাষ্ট্ৰই এইসমূহ স্ববিৰোধৰো মুখামুখি হ’ব লাগিব। এই ক্ষেত্ৰত এল জি বি টি অধিকাৰ আন্দোলনসমূহৰ চৰিত্ৰৰ প্ৰতিও চকু দিয়া দৰকাৰ। এই আন্দোলনসমূহৰ নেতৃবৃন্দৰ অধিকাংশই নাগৰিক মধ্যবিত্ত শ্ৰেণীৰ প্ৰতিনিধি, অৱস্থাপন্ন গ্লেমাৰাছ ব্যক্তি। আৰু তেওঁলোকৰ আন্দোলন ঘাইকৈ আইনী বাগধাৰাত আবদ্ধ। গতিকে আচল প্ৰশ্ন হ’ল, এই আন্দোলনে আৰু এই সফলতাই নিম্নবৰ্গীয় এল জি বি টি ব্যক্তিসকলৰ (যেনে ধৰক, বাটে-পথে ঘূৰি ফুৰা হিজৰাসকল) সমস্যাবোৰকো সামৰি ল’বনে? কেৱল এল জি বি টি আন্দোলনেই নহয়, নাৰীবাদী আন্দোলনৰো এটা বৃহৎ অংশক এই আইনী বাগধাৰাই বন্দী কৰি ৰাখিছে যাৰ ফলস্বৰূপে সি সমাজৰ বাকী অংশসমূহলৈ আশানুৰূপভাৱে পৰিবৰ্তন আনিব পৰা নাই। গতিকে সহমতভিত্তিক সকলোধৰণৰ যৌন কাৰ্যৰ মুক্ত অধিকাৰ আৰু এল জি বি টি সম্প্ৰদায়ৰ আইনগত সুৰক্ষা নিশ্চয়কৈ খুবেই আদৰণীয় ঘটনা। কিন্তু একে সময়তে এই আইনী বাগধাৰাৰ সীমাবদ্ধতা অনুধাৱন কৰিব নোৱাৰিলে এই পদক্ষেপসমূহে বহল সমাজত সদৰ্থক প্ৰভাৱ পেলাবলৈ সক্ষম নহ’ব। “প্ৰকৃতিৰ বিৰুদ্ধে যোৱা” সমকামিতা আৰু অন্যান্য সকলোধৰণৰ যৌন কাৰ্যক ন্যায়ালয়ে অপৰাধমুক্ত কৰিলে – বাকীখিনি এতিয়া সমাজৰ দায়িত্ব। এল জি বি টি সম্প্ৰদায়ক ন্যায়ালয়ে হৃত পূৰ্ণাংগ নাগৰিক অধিকাৰ প্ৰদান কৰিলে – বাকীখিনি এতিয়া সমাজৰ দায়িত্ব। কিন্তু এই বাকীখিনি দায়িত্ব পালন কৰিব পৰা যাব কেৱল বহল আৰু বহুস্তৰীয় সামাজিক আন্দোলনৰ জৰিয়তেহে, আৰু তাৰ বাবে পোনপ্ৰথমে আইনী বাগধাৰা তথা আইনৰ মোহৰপৰা মুক্ত হ’ব লাগিব।\nপুৰুষৰ যৌনাংগ নাৰীৰ যোনিত সুমুৱাই দি কৰা যৌন কাৰ্যৰ বাদে আন সকলোধৰণৰ যৌন কাৰ্যক কিয় অপ্ৰাকৃতিক, অনৈতিক আৰু ভয়ংকৰ বুলি ভবা হয়? পুৰুষ আৰু নাৰী – ইয়াৰ এটাও নোহোৱা আৰু দুইটাৰে চৰিত্ৰযুক্ত ব্যক্তিক কিয় অপ্ৰাকৃতিক আৰু বিপদজনক বুলি ভবা হয়? এই সকলোৰে কাৰণ হ’ল আমাৰ পুৰুষতান্ত্ৰিক সমাজব্যৱস্থা। ভাৰতৰ সমাজত পুৰুষতন্ত্ৰৰ যিটো বিশিষ্ট ৰূপ তাক আমি বৰ্ণবাদী পুৰুষতন্ত্ৰ বুলিব পাৰো – যিটোৱে একাধাৰে বৰ্ণগত আৰু শ্ৰেণীগত ব্যৱস্থাপনাৰে সমাজখনক নিয়ন্ত্ৰণ কৰি আহিছে। পুৰুষতন্ত্ৰৰ মূল বস্তু হ’ল বাধ্যতামূলক বিষমলৈংগিক বিবাহৰ জৰিয়তে ধন-সম্পদৰ বিশুদ্ধ উত্তৰাধিকাৰীৰ সৃষ্টি কৰা। সেইবাবে বিষমলৈংগিক বিবাহ আৰু তৎকেন্দ্ৰিক যৌন নৈতিকতাক আদৰ্শৰ উচ্চ বেদীত প্ৰতিষ্ঠা কৰা হয়। পুৰুষতন্ত্ৰৰ যৌন ব্যৱস্থাপনা অনুসৰি নাৰীৰ ওপৰত পুৰুষৰ আধিপত্য কায়েম ৰখা হয় বিভিন্ন উপায়েৰে। নাৰীৰ শ্ৰম আৰু যৌনতা – এই দুয়োটাকে বিবাহ ব্যৱস্থাৰ কটকটীয়া বেহুৰ মাজত ৰাখি ব্যৱহাৰ কৰা হয়। ইয়াত নাৰীয়ে অৰ্থনৈতিক মূল্য অবিহনেই ঘৰুৱা শ্ৰমৰ জৰিয়তে অৰ্থনীতিখন সচল কৰি ৰখাই নহয়, সন্তানৰ উৎপাদন আৰু প্ৰতিপালনৰ জৰিয়তে সমগ্ৰ সমাজব্যৱস্থাটোকে পুনৰুৎপাদন আৰু দীৰ্ঘায়তকৰণ কৰি থাকে। ইয়াৰ প্ৰয়োজনতেই নাৰীৰ বাবে নাৰীসত্তাৰ বাগধাৰাৰ সৃষ্টি হয়, মাতৃত্বৰ মহিমান্বয়ন যাৰ প্ৰধান অংগ। নাৰীসত্তাৰ শেষ মুক্তি মাতৃত্বৰ মহিমাৰ মাজত। নাৰীৰ যৌনতাৰ ঘৰুৱাকৰণ কৰা হয় বিবাহৰ মাজত। নাৰীৰ যৌনতাৰ যিটো অনিয়ন্ত্ৰিত-মুক্ত ৰূপ, তাক ঠেলি দিয়া হয় সমাজৰ প্ৰান্তত বাস কৰা নিম্নবৰ্গীয়-নিম্নবৰ্ণীয় নাৰীৰ মাজলৈ, শত্ৰু জাতিৰ নাৰীৰ মাজলৈ। একে সময়তে পুৰুষৰ বাবেও পৌৰুষদীপ্ত এক পুৰুষসত্তাৰ নিৰ্মাণ কৰা হয় নাৰীৰ বিপৰীতে – জংগী, সাহসী, সক্ৰিয় কৰ্মী হিচাপে যি সহজভাৱে বাহিৰৰ পৃথিৱীখন পৰিচালনা কৰিব পাৰে। অৰ্থাৎ পুৰুষন্ত্ৰৰ স্বাৰ্থতে দুটা পৃথক আৰু পানী নসৰকাকৈ বিভাজিত ৰূপত পুৰুষসত্তা আৰু নাৰীসত্তাৰ নিৰ্মাণ কৰা হয়। ইয়াত নাৰী নিশ্চয়কৈ পুৰুষৰ অধীন হৈ থাকিবলগা হয়, কিন্তু পুৰুষতন্ত্ৰই ন্যস্ত কৰা পৌৰুষদীপ্ত দায়িত্ব পালন কৰি যোৱাটো পুৰুষৰ বাবেও ইমান সহজ নহয়। পুৰুষ আৰু নাৰী উভয়েই তেওঁলোকৰ নিৰ্দিষ্ট সত্তা বজাই ৰাখিবলৈ এক কষ্টকৰ জীৱনজোৰা শাৰীৰিক-মনস্তাত্ত্বিক সংগ্ৰাম কৰিবলগা হয়, আৰু এই সংগ্ৰাম সদায়েই সন্দেহ-সংশয়েৰে ভাৰাক্ৰান্ত। তাৰ মানে পুৰুষ আৰু নাৰীৰ ওৰেটো জীৱনজোৰা যত্নইহে কোনোমতে পুৰুষসত্তা আৰু নাৰীসত্তা নামৰ এই সামাজিক নিৰ্মাণ দুটাক জীয়াই ৰাখে : সিবোৰ কোনো প্ৰাকৃতিক চৰিত্ৰ নহয় যে পুৰুষ আৰু নাৰীৰ মাজত পৃথকে পৃথকে বাস কৰে। জন্মৰ পাছৰপৰা দীঘলীয়া সামাজিকীকৰণ প্ৰক্ৰিয়াৰ জৰিয়তেহে পুৰুষ আৰু নাৰীয়ে পুৰুষসত্তা আৰু নাৰীসত্তাৰ চৰিত্ৰ আয়ত্ত কৰে। এই প্ৰক্ৰিয়াত যাতে কোনো বাধা-বিঘিনি নঘটে তাৰ বাবে মানৱ শিশুৰ ওপৰত অহৰহ সামাজিক হেঁচাৰ প্ৰয়োগ কৰা হয় – নিজৰ লিংগসাপেক্ষ আচৰণ তথা দৃষ্টিভংগীৰপৰা কিঞ্চিৎ বিচ্যুতিকো ভয়াৱহ নৈতিকক পতন হিচাপে অভিহিত কৰা হয়। এই হেঁচা মানুহৰ মৃত্যুপৰ্যন্ত বৰ্তি থাকে।\n– এই আলোচনাৰপৰা এইটো স্পষ্ট হয় যে বিষমলৈংগিক বিবাহব্যৱস্থাৰ ওপৰত বৰ্তি থকা পুৰুষতন্ত্ৰৰ স্বাৰ্থতেই ইয়াৰ লগত খাপ নোখোৱা বা ইয়াৰ বিপৰীতে যোৱা সকলোধৰণৰ যৌন আচৰণ তথা যৌন পৰিচিতিৰ ওপৰত নিষেধাজ্ঞা আৰোপ কৰা হৈছে। যি যৌন কাৰ্যই সন্তান উৎপাদনত সহায় নকৰে, বৰং সন্তান উৎপাদনৰ সৈতে সংগতিবিহীন যৌন আনন্দ প্ৰদান কৰে, তেনে যৌন কাৰ্য পুৰুষতন্ত্ৰৰদ্বাৰা নিষিদ্ধ হোৱাই স্বাভাৱিক। উদাহৰণস্বৰূপে হস্তমৈথুনে এক সন্তান উৎপাদনৰপৰা মুক্ত, অনাবিল যৌন আনন্দক প্ৰতিনিধিত্ব কৰে; গতিকে তাক এক নৈতিক পতন হিচাপে অভিহিত কৰা হয়। কিন্তু হস্তমৈথুনৰপৰা কোনো ভয় নাই, কাৰণ সি বিবাহৰ প্ৰতি কোনো প্ৰত্যাহ্বানৰ সৃষ্টি নকৰে। আনহাতে, যৌন কৰ্মীৰ যৌন কৰ্ম হ’ল বিবাহৰ প্ৰতি এক প্ৰত্যাহ্বান। সেইবাবেই যৌন কৰ্মীসকলক সমাজৰ আন্ধাৰ চুকত আবদ্ধ কৰি ৰখা হৈছে, তেওঁলোকৰ প্ৰশ্নটো সামাজিক প্ৰশ্ন হিচাপে কেতিয়াও বিবেচনা কৰা নহয় – তেওঁলোক হ’ল অস্পৃশ্য, সমাজৰ চকুত অদৃশ্য। এনে কাৰণত সমাজৰ প্ৰান্তীয় যৌন কৰ্মীসকলে সমাজৰ কেন্দ্ৰস্থলৰ মূল সমাজত ইমান ডাঙৰ আঘাত কৰিব নোৱাৰে। কিন্তু সমকামিতা তাতোকৈ ভয়াৱহ প্ৰত্যাহ্বান বিবাহৰ বিৰুদ্ধে – কাৰণ তাক সমাজৰ এচুকত আবদ্ধ কৰি ৰাখিবও নোৱাৰি বা বয়সৰ দোষ বুলি বাদ দিবও নোৱাৰি। পুৰুষ আৰু পুৰুষৰ মাজত, নাৰী আৰু নাৰীৰ মাজত যদি যৌন কৰ্ম হ’বলৈ ধৰে, পুৰুষাংগটো যদি যোনিৰ ঠাইত গুহ্যদ্বাৰত সুমুৱাই বা মুখত সুমুৱাই যৌন কৰ্ম কৰি যদি মানুহে আনন্দ লাভ কৰিবলৈ ধৰে, পুৰুষাংগ অবিহনেই যদি নাৰীয়ে অফুৰন্ত যৌন আনন্দ লাভ কৰিবলৈ সক্ষম হয় – তেন্তে বিষমলৈংগিক বিবাহৰ ঘাই ভেটিটোৱেই খহি পৰিব, সন্তান উৎপাদনৰ আচল প্ৰশ্নটোৱেই মূল্যহীন হৈ পৰিব। সেইবাবেই এইসমূহ যৌন কাৰ্যক অপ্ৰাকৃতিক, অনৈতিক আৰু অপকাৰী বুলি অভিহিত কৰা হৈছে আৰু সিবোৰৰ বিৰুদ্ধে কঠোৰ নিষেধাজ্ঞা জাৰি কৰা হৈছে।\nতদুপৰি এইসমূহ যৌন কাৰ্যই প্ৰতিনিধিত্ব কৰা যৌন আনন্দ হ’ল এক স্বয়ংসম্পূৰ্ণ আৰু মুক্ত আনন্দ। কিন্তু পুৰুষতন্ত্ৰই যৌন কাৰ্যক সন্তান উৎপাদনৰ সৈতে কটকটীয়াকৈ বান্ধি ৰাখে – যৌন কাৰ্যৰ সৈতে সেয়ে পৰিয়াল, নৈতিকতা তথা দীৰ্ঘম্যাদী দায়িত্বৰ বোজা যুক্ত হৈ থাকে। সেইবাবেই উক্ত যৌন কাৰ্যসমূহ বিকৃত আৰু উচ্ছৃংখল। ঐতিহাসিকভাৱে ক’বলৈ গ’লে, বিশ্বায়নৰ লগে লগে যোৱা শতিকাৰ শেষ দশকৰপৰা যিটো সাংস্কৃতিক ঢৌ ভাৰতত বিয়পি পৰিবলৈ ধৰিলে, যৌনতা সম্পৰ্কে নব্য চেতনাও তাৰ এটা প্ৰধান অংশ। পোনতে এইডছক কেন্দ্ৰ কৰি আৰম্ভ হোৱা যৌনতাৰ নতুন বাগধাৰাই ক্ৰমাৎ এক যৌন বিপ্লৱৰে সূচনা কৰা বুলি ক’ব পাৰি। এই সময়ছোৱাতে চিনেমা, বিজ্ঞাপন, পৰ্ন’গ্ৰাফি আদিৰ জৰিয়তে গঢ় লোৱা সাংস্কৃতিক পৰিবৰ্তনৰ ফলস্বৰূপে পৰিয়াল, নৈতিকতা আৰু দীৰ্ঘম্যাদী দায়িত্ববোধৰপৰা মুক্ত হৈ যৌনতা এটা নিজস্ব কেটেগৰি হিচাপে প্ৰতিভাত হৈ উঠিছে। যৌনতা তথা যৌন আনন্দ এটা স্বয়ংসম্পূৰ্ণ আৰু মুক্ত বস্তু – আন একোৰে সৈতে তাৰ সম্পৰ্ক নাই। এই ক্ষেত্ৰত বিশেষকৈ পৰ্ন’গ্ৰাফিৰ প্ৰচুৰ ভূমিকা আছে। বিশেষকৈ প্ৰযুক্তিক লৈ অত্যুৎসাহী শিক্ষিত যুৱসমাজৰ যৌন নৈতিকতাত সেয়ে এক বিৰাট পৰ্বান্তৰৰ সূচনা হৈছে। এনে পৰিস্থিতিত বিবাহমুখী পৱিত্ৰ যৌনতাৰ ধাৰণাটো ক্ৰমাৎ অপ্ৰাসংগিক হৈ গৈ আছে। কিন্তু সমাজৰ পুৰুষতান্ত্ৰিক ক্ষমতাৰ গাঁথনিসমূহ সৰ্বব্যাপী ৰূপত টিকি থকালৈকে নতুন যৌন নৈতিকতাই সমাজৰ কোনো গুণগত পৰিবৰ্তন সাধন কৰিব নোৱাৰিব। বৰঞ্চ ৰক্ষণশীল সামাজিক পৰিবেশত হতাশাগ্ৰস্ত যৌন চেতনাই বিৰূপ প্ৰতিক্ৰিয়াৰহে সৃষ্টি কৰিব পাৰে।\nআমি কৈ আছিলো যে বিষমলৈংগিক বিবাহৰ সৈতে খাপ নোখোৱা বা তাৰ বিপৰীতে যোৱা যিকোনোধৰণৰ যৌন কৰ্ম আৰু যৌন পৰিচয়কে পুৰুষতন্ত্ৰত অপ্ৰাকৃতিক আৰু অবৈধ বুলি নিষেধ কৰা হৈছে। তৃতীয় লিংগৰ ব্যক্তিসকলৰ প্ৰতিও সেয়ে যুগে যুগে ঘৃণা আৰু বিদ্বেষৰ উদগিৰণ ঘটি আহিছে। পানী নসৰকাকৈ পৃথক পুৰুষসত্তা আৰু নাৰীসত্তাৰ যি সামাজিক নিৰ্মাণ, তাৰ প্ৰতি এক প্ৰবল প্ৰত্যাহ্বান এই তৃতীয় লিংগৰ ব্যক্তিসকল। সেয়ে তেনে ব্যক্তিক সামাজিকভাৱে বহিষ্কাৰ কৰা হয় আৰু সমাজৰ এচুকত অসহায়ভাৱে বাস কৰিবলৈ বাধ্য কৰা হয়। বাছে-ট্ৰেইনে আমি সঘনাই হিজৰাসকলক লগ পাওঁ নাচ-বাগ কৰি পইচা বিচাৰি ফুৰা – সেইসকলৰ তেনে দুৰৱস্থাৰ বাবে একমাত্ৰ দায়ী হ’ল পুৰুষতন্ত্ৰ।\nগতিকে সমকামিতা তথা তৎসদৃশ যৌন কাৰ্যক অপৰাধমুক্ত কৰা আৰু এল জি বি টি সম্প্ৰদায়ক সম্পূৰ্ণ নাগৰিক অধিকাৰ প্ৰদান কৰাটো এটা আৰম্ভণি মাত্ৰ। সময়ৰ প্ৰকৃত আহ্বান হ’ল পুৰুষতন্ত্ৰৰ বিৰুদ্ধে এক ব্যাপক আৰু বহুস্তৰীয় সামাজিক সংগ্ৰামৰ সূচনা কৰা। তেনে সামাজিক সংগ্ৰামৰ জৰিয়তেহে সমাজৰ গভীৰত সোমাই থকা যৌনতা-কেন্দ্ৰিক এই বৈষম্য আৰু অত্যাচাৰৰ অৱসান ঘটাব পৰা যাব। কেৱল এল জি বি টি সম্প্ৰদায়েই নহয়, নাৰীসমাজৰ সামাজিক মুক্তিও ইয়াৰ সৈতে জড়িত। কিন্তু তাৰ বাবে অন্যান্য প্ৰগতিশীল সামাজিক সংগ্ৰামৰ সৈতে এই যৌন ৰাজনীতি জড়িত হ’ব লাগিব। এই ক্ষেত্ৰত প্ৰথম প্ৰশ্নটো হ’ল এল জি বি টিসকলক কোনে প্ৰতিনিধিত্ব কৰিব আৰু নেতৃত্ব দিব? এতিয়া যিসকল ব্যক্তি তথা সংগঠনে এল জি বি টি অধিকাৰৰ পক্ষে সক্ৰিয় ভূমিকা পালন কৰিছে, তেওঁলোকে হিজৰাসকলৰ কাষত থিয় দিবনে? নিম্নবৰ্গীয়-নিম্নবৰ্ণীয় সমকামীসকলৰ হৈ মাত মাতিবনে? যৌন কৰ্মীসকলে চলাই থকা গণতান্ত্ৰিক সংগ্ৰামত যোগদান কৰিবনে তেওঁলোকে? সেইসকল লাখ লাখ দুখীয়া-অশিক্ষিত নাৰীৰ অধিকাৰৰ কথাও ক’বনে যাৰ বাবে প্ৰাইভেচি বা চইচ আদি ধাৰণাৰ কোনো মূল্য নাই? – উদাৰনৈতিক ব্যক্তিবাদৰদ্বাৰা পৰিচালিত এনে এল জি বি টি আন্দোলনৰপৰা এইসমূহ আশা নকৰাই ভাল, সিবোৰৰ নেতৃবৃন্দই নিজৰ সামাজিক নিৰাপত্তাৰ বেষ্টনী ভেদি সমাজৰ তললৈ নামি অহাৰ সম্ভাৱনাও নাই আৰু তেওঁলোকৰ বাবে সেয়া প্ৰয়োজনীয়ও নহয়। কিন্তু সমাজত পুৰুষতন্ত্ৰৰ অৱসান ঘটাবৰ বাবে, এল জি বি টি সম্প্ৰদায়, যৌন কৰ্মীসকলৰ লগতে নাৰীসমাজৰ মুখত প্ৰকৃতাৰ্থত হাঁহি বিৰিঙাবৰ বাবে তেনে এক সামাজিক আন্দোলন অতিকে জৰুৰী হৈ পৰিছে। এই ক্ষেত্ৰত প্ৰগতিশীল-বাঁওপন্থীসকলেই আগ বাঢ়ি আহিব লাগিব। এটা কথা ঠিক যে তেওঁলোকৰ মাজতো সামাজিক ৰক্ষণশীলতা কম নহয়। বৰ্তমান সময়ত পৰিচতিকেন্দ্ৰিক সামাজিক আন্দোলনবিলাকক নব্য উদাৰতাবাদে মুক্তভাৱে পৃষ্ঠপোষকতা কৰিছে, কিয়নো নব্য উদাৰতাবাদৰ ঐতিহাসিক বিকাশ আৰু বিশ্বজোৰা প্ৰসাৰত এনে সামাজিক আন্দোলনবিলাকৰ অৱদান যথেষ্ট। যৌনতাৰ স্বাধীনতা আৰু নাৰীমুক্তিৰ ক্ষেত্ৰতো সদৃশ ঘটনাই ঘটিছে। কিন্তু সিবোৰৰ অন্তৰালত লুকাই থকা আচল উদ্দেশ্য হ’ল পুঁজিবাদৰ বাবে উপযুক্ত শ্ৰমিক আৰু উপভোক্তাৰ সৃষ্টি কৰাহে। এয়া এক বহল বিষয়, আমি অন্যত্ৰ কিছু বহলাই আলোচনা কৰিবলৈ চেষ্টা কৰিছো। কিন্তু নব্য উদাৰতাবাদৰ এনে গতিশীল আৰু সক্ৰিয় ভূমিকাৰ বিপৰীতে প্ৰগতিশীল-বাঁওপন্থীসকলে বহুলাংশে পুৰণি কল্যাণকামী ৰাষ্ট্ৰৰ ধাৰণাটোকে খামুচি ধৰি আছে আৰু সামাজিকভাৱে ৰক্ষণশীল ভূমিকাত অৱতীৰ্ণ হৈছে। গতিকে তেওঁলোকে ইতিহাসৰ গতি আৰু চৰিত্ৰ বুজি লৈ সামাজিক আন্দোলনবিলাকত সক্ৰিয়ভাৱে চামিল হোৱাটোৱেই সময়ৰ আহ্বান। আন আন প্ৰগতিশীল সামাজিক সংগ্ৰামৰ সৈতে সম্পৰ্ক ৰাখি পুৰুষতন্ত্ৰৰ বিৰুদ্ধে পৰিচালনা কৰা এক বহল সামাজিক সংগ্ৰামেহে যৌনতাক বৈষম্য আৰু শোষণৰপৰা মুক্ত কৰিব পাৰিব, আৰু এল জি বি টি, যৌন কৰ্মী আৰু সামগ্ৰিকভাৱে নাৰীসমাজক সামাজিক মুক্তি দিব পাৰিব। অৰ্থনৈতিক প্ৰশ্নসমূহ নিশ্চয়কৈ এই সংগ্ৰামৰ গুৰুত্বপূৰ্ণ অংশ হ’ব, কিন্তু পুৰুষতন্ত্ৰৰ যৌন ৰাজনীতিৰ বিপৰীতে এক বিকল্প যৌন ৰাজনীতি হ’ব ইয়াৰ প্ৰধান সাংস্কৃতিক অংশ। এই বিকল্প যৌন ৰাজনীতিৰ ৰূপ কেনেকুৱা হ’ব? ই নিঃসন্দেহে বাধ্যতামূলক বিষমলৈংগিক বিবাহব্যৱস্থাৰ অৱসান বিচাৰিব। তাৰ বিপৰীতে ই পোষকতা কৰিব ব্যক্তিৰ স্বেচ্ছাপ্ৰণোদিত আৰু বহুবৰ্ণীয় যৌন আৰু মানৱ সম্পৰ্কৰ ভিত্তিত এখন সমাজ গঢ়াৰ : য’ত বিষমলৈংগিক যৌন সম্পৰ্কও থাকিব, সমলৈংগিক যৌন সম্পৰ্কও থাকিব, সকলোধৰণৰ যৌন কাৰ্য থাকিব – কিন্তু সকলোবোৰেই হ’ব স্বাভাৱিক, প্ৰাকৃতিক আৰু মুক্ত। বিকল্প যৌন ৰাজনীতিয়ে পৃথক আৰু পানী নসৰকাকৈ বিভাজিত পুৰুষসত্তা আৰু নাৰীসত্তাৰ ধাৰণাক বৰ্জন কৰিব : মানৱ ব্যক্তিত্বৰ চাৰিত্ৰিক বৈশিষ্ট্যৰাজিক স্পষ্ট তথা সীমাবদ্ধ বুলি ভবাৰ সলনি লেজুৱা তথা অসীম বুলি গণ্য কৰা হ’ব; আমি এতিয়া যাক পুৰুষসুলভ গুণ বুলি কওঁ আৰু যাক নাৰীসুলভ গুণ বুলি কওঁ, সেই সকলো গুণকে সমান আৰু স্বাভাৱিক বুলি গণ্য কৰা হ’ব, আৰু কোনো ব্যক্তিৰ মাজত ইয়াৰ যিকোনো গুণ যিকোনো মাত্ৰাত থাকিলেও তাক স্বাভাৱিক আৰু বাঞ্ছনীয় বুলি গ্ৰহণ কৰা হ’ব। এই বিকল্প যৌন ৰাজনীতিৰ ৰূপ যিয়েই নহওক কিয়, তাত যে পুৰুষতান্ত্ৰিক বৈষম্য আৰু হিংসা নাথাকিব সেইটো খাটাং।\nশেষত অসমৰ প্ৰেক্ষাপটত দুটামান কথা যোগ দিয়া দৰকাৰ। অসমৰ সমাজ-ৰাজনীতিত জাতীয়তাবাদে এক সৰ্বাত্মক আধিপত্য বিৰাজ কৰি আছে : ইয়াত পুৰুষতন্ত্ৰকো লালন-পালন আৰু ৰক্ষণাবেক্ষণ দিছে জাতীয়তাবাদেই। অসমীয়া সমাজত পুৰুষতন্ত্ৰৰ বিশিষ্ট ৰূপটোক আমি অসমীয়া জাতীয়তাবাদী পুৰুষতন্ত্ৰৰ নাম দিব পাৰো। ইয়াত পুৰুষতান্ত্ৰিক প্ৰমূল্যক আঘাত কৰা বা তাৰ বিপৰীতে যোৱা যিকোনো চিন্তা, আচৰণ বা কাৰ্যক অসমীয়া জাতিৰ প্ৰতি ভাবুকি হিচাপে চিহ্নিত কৰা হয় – সিবোৰে অসমীয়া জাতিটোক অপমান কৰিছে বুলি কোৱা হয়, অসমীয়া সংস্কৃতিৰ পতন আনিছে বুলি দুখ প্ৰকাশ কৰা হয়। সেয়া নাৰীৰ সাজ-পোছাকৰ প্ৰসংগই হওক বা যৌনতাৰ প্ৰসংগই হওক – কিন্তু তাৰ পোনপটীয়া প্ৰভাৱ পৰে জাতিটোৰ ওপৰত। গতিকে অসমীয়া সমাজত পুৰুষতন্ত্ৰৰ প্ৰশ্নটো আলোচনা কৰিবলৈ হ’লে আৰু তাৰ বিৰুদ্ধে সংগ্ৰাম গঢ়ি তুলিবলৈ হ’লে পোনপ্ৰথমে জাতীয়তাবাদৰ এক তাত্ত্বিক-ৰাজনৈতিক সমালোচনা বিকশিত কৰিবই লাগিব। কেৱল এই ক্ষেত্ৰতে নহয়, অসমীয়া সমাজত যিকোনোধৰণৰ প্ৰগতিশীল সামাজিক আন্দোলনৰ বিকাশৰ বাবেই জাতীয়তাবাদৰ সমালোচনা অতিকে জৰুৰী। আনহাতে, এইখিনিতে উল্লেখ কৰা দৰকাৰ যে বৰ্তমান ভাৰতৰ সমাজ-ৰাজনীতিত আধিপত্যশীল হিন্দু জাতীয়তাবাদ পুৰুষতন্ত্ৰৰ আটাইতকৈ উগ্ৰ প্ৰবক্তা। সেইবাবে হিন্দুত্ববাদী শক্তিসমূহ যৌন স্বাধীনতা তথা নাৰীমুক্তিৰ বিৰুদ্ধে খুবেই সোচ্চাৰ, দণ্ড বিধি আইনৰ ৩৭৭ অনুচ্ছেদৰো তেওঁলোক ঘোৰ সমৰ্থক। গতিকে পুৰুষতন্ত্ৰৰ বিৰুদ্ধে এক বিকল্প যৌন ৰাজনীতি বিকশিত কৰিবলৈ হ’লে হিন্দু জাতীয়তাবাদৰ বিৰুদ্ধেও থিয় দিব লাগিব।\nউচ্চতম ন্যায়ালয়ে দণ্ড বিধি আইনৰ ৩৭৭ অনুচ্ছেদটো কাৰ্যতঃ বাতিল কৰি কোনো সামৰণি মৰা নাই, বৰং আৰম্ভণিহে কৰিছে। পুৰুষতন্ত্ৰৰ বিৰুদ্ধে এক ব্যাপক সামাজিক সংগ্ৰাম তথা এক বিকল্প যৌন ৰাজনীতিয়েহে ব্যক্তিৰ যৌন স্বাধীনতা তথা এল জি বি টি সম্প্ৰদায়ৰ সামাজিক মুক্তি নিশ্চিত কৰিব পাৰিব।\n1 Comment : "এক বিকল্প যৌন ৰাজনীতিৰ সন্ধানত-(জিতেন বেজবৰুৱা)"


বেজালিৰ নামত পিংকী-চন্দ্ৰই লুটিলে ২৬ লাখ টকা ! সাৰি নগ'ল প্ৰাক্তন বিধানসভাৰ অধ্যক্ষৰ পুত্ৰও -\nHomeআঞ্চলিকবেজালিৰ নামত পিংকী-চন্দ্ৰই লুটিলে ২৬ লাখ টকা ! সাৰি নগ'ল প্ৰাক্তন বিধানসভাৰ...\nবেজালিৰ নামত পিংকী-চন্দ্ৰই লুটিলে ২৬ লাখ টকা ! সাৰি নগ’ল প্ৰাক্তন বিধানসভাৰ অধ্যক্ষৰ পুত্ৰও\nশিৱসাগৰ : বেজ নহয়, এইবাৰ শিৱসাগৰত বেজৰ এজেন্টে লুটিলে ২৬ লাখ। অন্ধ বিশ্বাসৰ বলি মহিলাৰ পৰা তাবিজ দিয়াৰ নামত বেজৰ এজেন্ট মহিলাই লুটিলে বৃহৎ পৰিমানৰ ধন। প্ৰৱঞ্চক পিংকি দাস নামৰ মহিলাগৰাকীৰ মুখত আলফাৰ নাম। সাৰি নগ’ল প্ৰাক্তন বিধান সভাৰ অধ্যক্ষ প্ৰণৱ গগৈৰ পুত্ৰও। প্ৰণৱ গগৈৰ পুত্ৰ প্ৰমীৰ গগৈৰ নাম লৈ বেজৰ এজেন্টৰ চল-চাতুৰি, ভয়-ভাবুকি দিয়াৰ উপৰি বিধৱা মহিলাক ৰামঠগন দি এতিয়া ৰঙাঘৰৰ অতিথি পিংকী-চন্দ্ৰ।\nশিৱসাগৰত এইবাৰ বেজৰ এজেন্টৰ মুখত আখৈ ফুটাদি ফুটিল বিধান সভাৰ অধ্যক্ষ প্ৰণৱ গগৈৰ পুত্ৰ প্ৰমীৰ গগৈ আৰু নিষিদ্ধ ঘোষিত আলফাৰ নাম। ভুক্তভোগী বিধৱা মহিলাৰ পৰা আৰৱৰ বেজৰ নাম লৈ ২৬ লাখ টকা চল-চাতুৰিৰে সৰকোৱা প্ৰৱঞ্চক মহিলাই কিদৰে আলফা আৰু প্ৰণৱ গগৈৰ পুত্ৰৰ নাম ব্যৱহাৰ কৰি লুন্ঠনৰ জাল তৰিছিল৷\nউল্লেখ্য যে শিৱসাগৰৰ গৌৰীসাগৰত বেজ-বেজালিৰ নামত বৃহৎ পৰিমাণৰ ধন আত্মসাৎ কৰাৰ অভিযোগ উত্থাপন হৈছে পিংকী দাস আৰু স্বামী চন্দ্ৰ দাসৰ বিৰুদ্ধে। আৰৱ আৰু শিৱসাগৰৰ নামতিৰ গোপাল নামৰ বেজৰ এজেন্ট পিংকী দাস আৰু স্বামী চন্দ্ৰ দাসে বেমাৰৰ তাবিজ-ক’লা সূতা দিয়াৰ নামত ২৬ লক্ষাধিক টকা আত্মসাতৰ অভিযোগ উত্থাপন কৰিছে ৰীণামনি বৰা নামৰ এগৰাকী মহিলাই ।ইতিমধ্যে ভুক্তভোগী ৰীনামনি বৰাই দাখিল কৰা এজাহাৰৰ ভিত্তিত গৌৰীসাগৰ আৰক্ষীয়ে গ্ৰেপ্তাৰ কৰিছে চন্দ্ৰ দাস আৰু পিংকী দাস নামৰ বেজৰ এজেন্ট ৰূপী স্বামী-স্ত্ৰীক ।\nউল্লেখ্য যে গৌৰীসাগৰ নকটানিৰ ৰীণামণি বড়া নামৰ মহিলাগৰাকীক অসুখ আৰোগ্য কৰাৰ বিনিময়ত চল-চাতুৰি, প্ৰলোভনেৰে পিংকী দাস আৰু চন্দ্ৰ দাসে আত্মসাৎ কৰে বৃহৎ পৰিমাণৰ ধনৰাশি । আনহাতে অভিযুক্ত পিংকী দাসে নামতি বৰছিলাৰ গোপাল বেজ নামৰ বেজালিক ধন দিয়া বুলি প্ৰকাশ কৰিছে যদিও আৰক্ষীৰ তদন্ততহে সকলো কথা স্পষ্ট হ’ব ।\nPrevious articleপুনৰ ঘূৰি আহিব শৈশৱৰ সোণোৱালী দিন! আপোনাৰ সঁহাৰিত জী উঠিব টিংকল\nNext article২০০৭ চনত সন্ত্ৰাসবাদীৰ আক্ৰমণত নিহত পিতৃ: ১৪ বছৰ পাছত একেটা ঘটনাৰে পুনৰাবৃত্তি! পঞ্চভূতত বিলীন ছহিদ সুমন স্বৰ্গিয়াৰী


উদ্ভট উবাচ: অমিতাভ মহন্ত - সাহিত্য ডট অৰ্গ\nলাইফ ইজ আনফেয়াৰ!\nএটা চুড়ান্ত অপ্টিমিষ্ট ষ্টেটমেন্ট৷ আচলতে জীৱনটো তাতকৈ বহু বেছি জহন্নামে গৈছে৷ বন্ধুৱে বিৰিয়ানী খাবলৈ নিমন্ত্ৰণ দি ভেজ বিৰিয়ানী খুৱাই দিয়া ধৰণৰ ট্ৰেজেদী চলি আছে৷\nপৰিবেশটোৱেই কিবা খেলিমেলি৷ শাসক, বিৰোধী দুয়োপক্ষৰ এক্সত্ৰিম ষ্টেণ্ড৷ কিছু দিন পিছত নিৰপেক্ষ শব্দটো নেহোৱাই হৈ পৰিব চাগে৷ বতৰো একেই, ডিচেম্বৰটো ফেন চলাই বহি আছো৷ চোচিয়েলিজম্, কেপিটেলিজম্, আমুকইজম্, তামুকইজম্… … কিবা এটা ইজম্ হলেই হ’ল আৰু৷ দিনটো তাকে লৈ ফালি থকাই কাম৷\nধেই ময়ো ফ্ৰাষ্ট্ৰেচন ফালিবলৈ কিবাকিবি বকি আছো৷ বাই দা ৱে, মই ৰাকেশ৷ ৰাকেশ গাৰ্গ৷ কি কৈ আছিলো? জীৱন জহন্নামে যোৱা কাহিনী? এই ধৰক এতিয়া মই বহি আছো ট্ৰেফিক বাৰত৷ ঝিক ঝাক মিউজিক, ৰঙা-নীলা পোহৰ৷ চাৰিওফালে এক জাক সুখী মানুহ, লগতে উচ্চস্বৰত তেওঁলোকৰ ষ্টেৰিলাইজড্ কাহিনী৷ য’তচব ভেজাল, কেৱল যেন মোৰ লগতেই৷ হুইস্কী অৰ্ডাৰ দিছিলো, ৰাম দি গৈছে৷ আপত্তি নাই৷ জীৱনটো ঢিলাই দিওঁতেই গ’ল, চব চলি যায় আজিকালি৷ সৰুতে দেউতাক ফুটবল এটা খুজিছিলো, গধুলিলৈ দবাৰ বোৰ্ডখন আহি গ’ল৷ সেইদিন ধৰি চব চলি যায়৷ চলিব, ৰামো চলিব৷ এনেওঁ কিনো ভাল হ’বলৈ গৈ আছে? মল্লিকা আহি আছে৷ বহিব লাগিব৷ ক’ব লাগিব, “মল্লিকা থিংচ্ আৰ নট ৱৰ্কিং আউট ৱেল”৷\nমল্লিকা, মল্লিকা সেনাপতি!!\nব্লেডৰ দৰে ধাৰ নহয়৷ অন্য এক ধাৰ৷ কাষতে থকা কাটা চামুচ খনেৰে ৱালেটটোত লাহেকৈ ঘঁহি দিলো৷ এটা পাতল দাগ বহি গ’ল৷ মল্লিকাৰ চকুৰ ধাৰ এই কাটা চামুচখনে বহুৱাই দিয়াৰ দৰে৷ তীক্ষ্ণ নহয়, কিন্তু কৰ্পৰেটে গড়ৰ ছাল কৰি পেলোৱা আমিবোৰক হিলাই দিবলৈ যথেষ্ট৷ ২ জানুৱাৰী, ২০১৬ত মল্লিকাই HR হিচাপে আমাৰ অফিচত জইন কৰিছিল৷ HR সদায় মল্লিকাৰ দৰে হ’ব লাগে৷ আজিৰ পৰা চাকৰি নাই বুলি মেইল দিলেওঁ যাতে তাইৰ মুখখন চায়েই এক্সিট ইন্টাৰভিউ দিব পাৰি৷ ড্ৰেচিং চেঞ্চ, হাঁহি, নাকফুলি, লিপষ্টিকৰ ৰঙ, হাইলাইট কৰা চুলি, অলপ ফেঁচী নাকটো…… তৰালীৰ পিছত আমাৰ অফিচৰ নতুন “ৱাও” ফেক্টৰ৷ মল্লিকাই আমালৈ চালেই ভাব হয়, কালিৰ পৰা জিমলৈ যাম৷ অফিচ পাৰ্টীলৈ গ’লেই ভাব হয়, গীটাৰ ক্লাছ ওচৰত ক’ত বা আছে৷ ৰাতি এটা বজাতো কেতিয়াবা বেলা বোসক 2441139ত ফোন কৰি কবলৈ মন যায়, “চাকরিটা আমি পেয়ে গেছি বেলা শুনছ, কিন্তু আমি অন্য জাইগাই জইন করবোনা…”৷\nঅফিচলৈ আহিবলৈ ভাল লগা হৈছিল লাহে লাহে৷ কলিগৰ এশ বছৰীয়া পুৰণি কৌতুকটো হাঁহিবলৈ লৈছিলো, মল্লিকায়ো যে হাঁহিছিল৷ ক’ৰবাত কিবা এটা খেলিমেলি হৈ গ’ল৷ কেতিয়া, কিয়, কেনেকৈ নাজানো…কিন্তু হৈ গ’ল৷ চহৰৰ ৰেষ্টুৰেন্টবোৰৰ ৱেইটাৰ, পাৰ্কৰ ৰখীয়াবোৰে জনা হৈ গ’ল, আৰু এজনী সুন্দৰী এটা বান্দৰৰ প্ৰেমত পৰিল৷ মল্লিকা মোৰ দৰে এটাৰ প্ৰেমত পৰাটো তাইৰ ডাঙৰ ভুল৷ কিন্তু মই তাইৰ ভুল শুধৰাবলৈ যোৱা ভকত নহয়৷ ভুলটো তাইৰ, তাইক উটি যোৱাত সহায় কৰাটো মোৰ কৰ্তব্য৷\nব্যতিক্ৰম কোনো নাছিল, না তাই না মই৷ ফলত যি হোৱাটো সকলোৱে আশা কৰে কথাবোৰ সেই ফালেই আগবাঢ়িল৷ স্থান?? 6C, ৰামোছ ৰেছিডেন্সী, উলুবাৰী৷ মল্লিকাৰ 1 BHK ফ্লেট, অনুপমৰ গান, টিচাৰ্চ আৰু পৰ্ক ড্ৰাই ফ্ৰাই৷ মই মল্লিকাৰ দুবাহুৰ মাজত, হয় ময়েই৷ ভীষণ কোমল চোফা খনত৷ তাইৰ আউলী বাউলী চুলিবোৰ, নাম নজনা পাৰফিউমৰ গোন্ধ, মৃদু লাইটিং আৰু তাৰ লগতে বোনাচ হিচাপে এটা তপত চুমা৷ নাজানো জীৱনে ইয়াতকৈ বেছি আৰু কি বিছাৰিছিল৷ পানী এঢোক গিলিছিল মল্লিকাই৷ হয়তো তাই অলপ বেছি এক্সাইটেড আছিল৷ দৌৰা দৌৰিত অলপ পানী বটলৰ পৰা তললৈ বৈ আহিছিল৷ তিনিটা বুটাম খোলা টপটোৰ ফাঁকেৰে নদী হৈ বৈছিল পানীবোৰ৷ একাত্ম হৈ পৰিছিলো নদীখনৰ সৈতে৷ এই নৈ যেন বৈ ৰ’ব অনন্তকাল৷ নদী, পৰ্বত, শৃঙ্গ, ভূগোল, বুৰঞ্জী সকলো ভাল লাগিব লৈছিল৷ টপটো যিমানেই খহিছিল, ভাল লগাবোৰ বাঢ়িব ধৰিছিল৷ অসংলগ্ন জপটাজপটি আৰু মৰমৰ অত্যাচাৰত খুলি পৰা ব্ৰাৰ হুক আৰু আৱৰণহীনতাৰ মাজত মই আৰু বেছি ডুবিবলৈ যাওঁতেই মোৰ সন্মুখত এয়া চে…… দা ফেমাচ্ টি চাৰ্ট বয় “চে গুৱেভাৰা”৷\n– হয়৷ এনী প্ৰব্লেম?\n– প্ৰব্লেম মানে? আপুনি ইয়াত? কিয়? কেনেকৈ?\n– সেইটোৰ উত্তৰ এই বুকুখনৰ মালিকনীয়েহে ভালকৈ দিব পাৰিব৷ ওৱান ফাইন মৰ্ণিং তেওঁ মোৰ কথা ভাবিলে, অলপ পেইন, অলপ প্লেজাৰ৷ বচ্ দা ৰিভলুচনাৰী “চে” ইজ হিয়েৰ৷\n– হোৱাট দা……\n– আপোনাৰ নাম?\n– ৰাজেশ৷ ৰাজেশ গাৰ্গ৷ আপুনি এইদৰে মল্লিকাৰ বুকুত লিপিট খাই থকাটো কোনোমতে নহ’ব৷ গেট আউট৷\n– আপোনাৰ সমস্যাটো কি ৰাজেশ? আপোনাৰ শৰীৰ সৌ চোফাত পৰি আছে, কাষত উগ্ৰ সুন্দৰী এজনী৷ আৰু আপুনি এইফালে আহি মোৰ লগত গল্প কৰি আছে৷\n– মল্লিকাক এৰি মই চখত আপোনাৰ লগত আড্ডা পিটি আছো বুলি ভাবিছে?\n– তেন্তে কিয় আহিছে৷ মোৰ চিগাৰটোৰ ভাগ লাগে?\n– নাহ৷ মল্লিকাৰ বুকুত…\n– মল্লিকা মানে আপোনাৰ গাৰ্লফ্ৰেণ্ড?\n– চাওঁক মিষ্টাৰ৷ মই বুজা নাই ইমান টপিক থাকোতে আপুনি গাৰ্লফ্ৰেণ্ডৰ বুকু লৈ আলোচনা?\n– আলোচনা নকৰি কিবা উপায় আছে৷ তাইৰ বুকুত যে আপোনাৰ টেটু!\n– তাতে কি হ’ল আকৌ?\n– কি হ’ল? বুকু মানে সেই কাব্যিক বুকু নহয়, হৃদয়টো নহয়েই৷ আপুনি ডাইৰেক্ট তাইৰ লেফ্ট ব্ৰেষ্টৰ ওপৰতেই৷\n– অবভিয়াছলী৷ মই হ’লো ষ্টাইল ষ্টেটমেন্ট, দা আইকন অফ ৰিভলিউচন৷\n– উহু৷ আপুনি হ’ল টি চাৰ্ট মেটেৰিয়েল৷ টেটুটো চান্স ল’বলৈ গ’লে নচলে নহয়৷ আমাৰ দেশী শিৱ, গণেশ, হনুমানে লৈ থকা মাৰ্কেট খনতো আপোনাৰ চকু পৰি গৈছে৷ চাওঁক আপোনাৰ টি চাৰ্ট ময়ো পিন্ধো, ভাল লাগে৷ কিন্তু আপুনি টেটু মেটেৰিয়েল নহয়৷ ডেটচ্ অল৷\n– ডাঢ়ি! মই এটা মুডত খুলিছো৷ খুলি দেখো এমুখ ডাঢ়ি৷ কিবা কথা হ’ল নেকি? এনেকুৱা লাগিছে চিগাৰটোৱে এতিয়া মোৰ মুখ পুৰিব৷\n– হাঃ হাঃ, কি এটা এক্সকিউজ!\n– হে ভগবান কি পাল্লাত পৰিলো৷ অহ চৰি ভগবানৰ নাম লৈ কি লাভ, আপুনিটো নাস্তিক৷ নহয় জানো?\n– ক’ব নোৱাৰিম দেই ৰাজেশ৷ মইটো আপোনাৰ কল্পনাতহে আহিছো৷ আপুনি নাস্তিক ভাবিলে নাস্তিক, আস্তিক ভাবিলে আস্তিক৷\n– কিন্তু টেটুটো কল্পনাত নাই৷ তাইৰ বুকুত হাত দিছো৷ আপোনাৰ গাল ফুলি উঠিছে৷ কেনে যন্ত্ৰণা৷\n– এহ্ সমস্যা আপোনাৰো৷ আচ্ছা মোৰ ডাঢ়ি আৰু চিগাৰ লৈ সমস্যা হৈছেটো৷ ক্লীন শ্বেভ হৈ যাওঁ? চিগাৰ শেষ হওঁতে দুই মিনিট৷\n– নাই নাই৷ ডাঢ়ি নাথাকিলে টি চাৰ্টৰ মাৰ্কেট ডাউন হৈ যাব৷\n– হোৱাট? মই ডাঢ়িৰ বাবে হিট? ৰিভলিউচনৰ বাবে নহয়?\n– কোন দুনীয়াত আছে কমৰেড? মল্লিকাৰ চাকৰিত ৰিভলিউচন মানে ৱৰ্ড, এক্সেল, পাৱাৰ পইন্ট৷ আপুনি জাষ্ট এটা চাল৷\n– আপোনাৰ দুখ লাগিছে বুলি বুজিছো৷ কিন্তু এয়াই বাস্তৱ৷ সেইফালে মোৰ শৰীৰে মল্লিকাৰ লগত খেলিছে আৰু এইফালে মই আপোনাৰ লগত বহি আছো৷ মোৰ দুখটো ভাবকচোন৷\n– সদায় ময়েই কিয় গুগলীবোৰ খাব লাগে? কলেজত বিমানদাৰ পাল্লাত পৰি তিনিমহীয়া বিপ্লৱী হৈছিলো৷ এতিয়া দেখিছো মল্লিকাৰ লগত ফিজিকেল হোৱাটোওঁ এটা বৈপ্লবিক কাৰবাৰ হৈ পৰিব৷ ডেম্ম্৷\n“কি বিৰবিৰাই আছা বেবী!! হোল্ড মি হাৰ্ড”……\nতেতিয়াৰ পৰা একেই ঘটনা৷ প্ৰতিটো শুক্ৰবাৰে মল্লিকাৰ ফ্লেটত চে আৰু মোৰ আড্ডা৷ বিছনাত অসন্তুষ্ট মল্লিকা৷ চেক্স মোৰ বাবে ফবিয়া হৈ পৰিছে ৷ উফ্!\nতিনি পেগ পেটত পৰিল৷ তাইৰ খবৰ নাই৷ বুজি পালো, তাই নাহে৷ তেতিয়াই আহক তাইৰ হোৱাটচ্ এপ মেছেজ৷\n“ৰাজেশ, থিংচ্ আৰ নট ৱৰ্কিং আউট ৱেল, আমি কেতিয়াবাই বেলেগ হৈ যাব লগিছিল, মই মুম্বাইত চেটল হ’বলৈ গৈ আছো, লগ কৰিবলৈ চেষ্টা নকৰিবা”৷\n– কাৰ মেছেজ আহিছে?\n– মল্লিকাৰ, ব্ৰেক আপ কৰিলে৷\n– অহ, চৰী৷\n– ধেই, কিহৰ চৰী৷ কিন্তু এটা কথা কওঁকচোন৷ মল্লিকাৰ লগতটো মোৰ ব্ৰেক আপ হ’ল৷ আপুনি এতিয়াওঁ মোক এৰা নাই যে৷ নেৰিবই নেকি?\n– তাকেইটো৷ এৰাটোৱেই সমস্যা হৈ পৰিল দেখোন৷\n– কি সমস্যা৷ এটা পেগ?\n– মই আপোনাৰ কল্পনা৷ মই একো খাব নোৱাৰো৷\n– অ’ একদম পাহৰি গৈছিলো৷\n– বাই দা ৱে, আজি কিয় আহিলো জানেনে?\n– এই যে কাষৰ টেবুলৰ ছোৱালীজনী, তাইৰ নাম প্ৰেৰণা৷\n– তাইৰ ফোনটো তলত পৰিছিল৷ তুলিবলৈ হালি দিওঁতে আপুনি নাচালেওঁ বিশেষ একো লোকচান নাছিল৷\n– কি ফাল্টু! আপুনি…\n– মই জানো আপোনাৰ বাবে কেচটো অলপ কামোৰ হৈ গৈছে৷ কিন্তু কি কৰো কওঁক, নিজেই মগজুত বহোৱাই ল’লে৷ এতিয়া চে মাজে মাজে আহি থাকিব৷ কেতিয়াবা ষ্টাইল আইকণ হিচাপে, কেতিয়াবা ৰিভলিউচনৰ খাতিৰত……\n– ডিচগাষ্টিং!! কি যে পাল্লাত পৰিলো৷ জীৱন…\n– ময়েই লাইনটো সম্পূৰ্ণ কৰি দিওঁ, “জীৱন বৰবাদ”৷ আৰু এটা পেগ মাৰি এতিয়া ঘৰলৈ যাওঁক৷ সপোনত মল্লিকাই কন্দুৱাব আজি ৰাতি৷\n← গল্ফীৰ ডায়েৰি: মৌচুমী বৰি\nহেয়াৰ কাট: সুস্মিতা দাস →\nহাজাৰ টকাৰ এটা সৰু কাহিনী (সাৰদা শ্ৰেষ্ঠ)